
GODINA XI BROJ 6 MCMXXX VITI 


POVIJESNA SVIJEST U HRVATA 


Ako je u sadašnjosti državopravno motrenje povijesnog zbivanja ponešto 
ustuknulo pred sociološkom metodom, to je vrijeme, da naša mlada sociologija 
kao bitnu značajku naše prošlosti istakne, da Hrvati nijesu nikada spali na razinu 
bespovijesnog, nedržavnog, kmetskog naroda s tudinskim slojem gospodara. To 
je srž naše povijesti, temelj naše narodnosti i kulture. Dok nam je pred očima 
hrvatska nacija, a ne pojedina klasa, ne možemo tražiti najviše vrijednosti naše 
prošlosti u socijalnim revoltama. Najviša vrijednost hrvatske povijesti i njena 
bitna značajka, kojom se odlikuje nad gotovo svima manjim i srednjim narodima 
Evrope. jest sačuvanje hrvatskog državnog kontinuiteta kroz više od jedno tisuć- 
ljeće. Taj historički hrvatski uspjeh temeljio se — kao i svugdje, gdje je zabi- 
lježen — s jedne strane na društvenoj, staleškoj diferencijaciji, s druge strane na 
vrijednosti krvne i kulturne baštine. Nismo mi Hrvati nacija tek po tome, što ima- 
demo po izbor narodna veziva i pletiva, divne pučke melodije, rezbarije, običaje, 
jednom riječju prebogatu pučku, seljačku kulturu. To je samo jedna, izvorna, 
prvotna, no za narodni opstanak svakako nedovoljna komponenta naše hrvatske 
narodnosti. Uza to i vrh toga mi smo Hrvati historička nacija, koja je stvaranjem 
i održanjem svoje države kroz jedno tisućljeće aktivno zahvatila u tok evropskoga 
zbivanja i dala dokaza svojoj državoivornoj snazi — onoj snazi, o kojoj u prvom 
redu ovisi sudbina i kultura naroda. Kultura nije samo skup etičkih i materijalnih 
vrednota, koje žive u najnižim socijalnim skupinama: obitelji i selu, već je jedna 
od najviših i najsilnijih njenih emanacija zrelost za trajnu organizaciju državne 
— pravne vlasti nad mnoštvom svijeta. Stoga nije bilo niti će biti doista kulturne 
nacije, koja svoju stvaralačku snagu nije oličila u stvaranju vlastite državne 
tvorbe. Pa ako se nama Hrvatima u svijetu priznavalo i priznaje da smo kulturna 
nacija, to je u prvome redu stoga, što smo historička, državna nacija. 

Povijesna svijest Hrvata, svijest o historičnosti i državnosti hrvatske nacije 
bijaše silna sve do devetnaestoga vijeka. Ona se izražavala u žilavosti, kojom se 
Hrvatska opirala svim pokušajima, da je se uiopi u tuđim državnim tvorbama, 
u odlučnosti, kojom su naši pređi odbijali i u najtežim okolnostima, da hrvatsku 
državnu misao žrtvuju bilo kojoj drugoj državnoj ideji, u uvijek budnoj svijesti, 
da su Hrvati od davnine narod svoj i slobodan i da im je takvim pod svaku cijenu 
ostati. Tok historije najzorniji je svjedok tome. Iz svijeta pisanih spomenika, bo- 
gatog i sadašnjosti na njenu sramotu kud i kamo premalo poznatog, podsjetit ćemo 
ovdje na stihove protonotara kraljevine Hrvatske Ivana Zakmardija iz god. 1650., 
koji su ovjekovječeni na staroj škrinji hrvatskog državnog arhiva, našoj javnosti 
gotovo nepoznati, a vrijedni da se u svim školama u latinskom i hrvatskom tekstu 
uče naizust: 

llla ego Slavonica, ac jam dicla Croatia tellus, 
Pars quondam Illyrii Pannoniique soli, 
Post varias exempta vices tandem addita Christo 
Hungaricae junxi me sociam ipsa mitrae. 

Prima mihi de rege novo sunt vota legenda 
Primus in hungarica nobilitate locus, 
Stellam animalque insigne gero gens martia Martis, 
Jus aequalis Hunnis et mihi, taxa minor. 

Marti aliquando crucem junxi pro stemmate binam 
Catholicae solum religionis amans. 

Saepe in caesareum ruit imperterritus hostem 
Noster equus — verum hinc, quid nisi nomen habet. 
Terra Bohema viris est culta et dedita nostris, 

Sunt fundata meis Polona regna viris, 
Quae varia in plures emisi examina gentes 
Jam Colapi et Savo vix fruor atque Dravo. 


Ja — ta slavonska zemlja, već i Hrvatskom zvana 
Nekoć ilirskog kraja kao i panonskog dio, 
Poslije raznih grijeha spasu privedena Kristu 
Ugarskoj kruni ko druga sama se riješih priključit. 
Kralj kada bira se novi glas prvi pripada meni, 
Medu ugarskim plemstvom moje mjesto je prvo, 
Ratničkom narodu Marta — grb su mi zvijezda i zvjerka,!) 
Prava sam jednakog s Hunima, ali moj porez je niži. 
Kuni nekada dvogubi križ*) pridružih u grbu, 
Jer vjeroispovijest samo ljubim katoličku svoju; 
Carskog na dušmana*) nasrnu moj neustrašiv konjanik 
Često — al od toga ne imam drugo do slave. 
Zemlju Bohemsku“) nastavaju ljudi naši i goje, 
Kraljevstvo poljsko od mojih je stvoreno muža, 
Ja, koja mnoštvo puka poslah u razne kušnje — 


Danas uživam samo još Kupu, Savu i Dravu. 


Koliko nacionalne i državne samosvijesti, koliko silne svijesti o sjajnoj pro- 


šlosti i tragičnoj sadašnjosti, koliko dostojanstva u prikazu državopravnog odnosa 
prema posestrimi kraljevini Ugarskoj. Kako nehistoričko i tendenciozno ispada u 


1) Kuna, koja je u slavonskom grbu, smatrana je zbog srodnosti latinskog izraza mars- kuna, Mars, -bog 


rata, simbolom ratništva i junaštva. 


2) Dvogubi križ, koji je u madžarskom grbu, smatra se da je bio najprije u slavonskom, odakle ga Ma- 
džari preuzeše. ca ša 

8) Pod carskim neprijateljem mišljen je turski car. : m ' ' . 

4) Vanredno zanimljiv dokaz povijesne svijesti, da su Hrvati došli iz Poljske i Češke. Taj pasus zavre- 


đuje pomnije istraživanje sa stručne strane. 

svijetlu tih ponosnih riječi nastojanje onih, koji bi hrvatsku državnu povijest 
željeli zaključiti godinom 1102. 

Činjenica je, potkrijepljena bezbrojnim dokazima, da je baš u 16., 17. i većem 
dijelu 18. vijeka — u razdoblju Zrinjskih, Frankopana, Vitezovića, Krčelića i 
inspiratora hrvatske pragmatičke sankcije plemića — hrvatska narodna i državna 
ideja bila neobično jaka, puna elana i ekspanzivnosti, velikih, smionih planova, 
iemeljena na budnoj historičkoj uspomeni. Istom devetnaesti vijek, koji se u nas 
smatra vijekom preporoda, postao je idejom ilirizma ishodištem najtežeg aten- 
tata na hrvatsku narodnu i državnu svijest. Starčević i Kvaternik, rođeni na ne- 
sreću hrvatstva pola vijeka prekasno, uspostaviše istom ponovno proti tuđinskog 
imena ilirskog i srodnih mu ideologija povijesnu svijest u Hrvata. Pravi hrvatski 
nacionalni i politički preporod započeo je tek pravaškim pokretom. Bijaše to u 
prvom redu preporod — od ilirizma. Nevjerojatnoj i sramotnoj nacionalnoj kon- 
fuziji među Hrvatima u prvome dijelu prošloga vijeka suprotstaviše Kvaternik 
i Starčević etničku i historičku istinu: da su Hrvati u svoju novu postojbinu na 
jugu došli kao poseban, organiziran, slobodan narod, da su se oni kroz vjekove 
takvim održali i da jedini mogući narodni cilj mora biti uzdržanje narodnosti i 
puna obnova slobode, a ne nacionalno samoubojstvo i tužno pretakanje u perife- 
riju druge kakve nacije. Privedavši te jedre misli pobjedi u srcu hrvatskoga na- 
roda uskladiše stremljenje sadašnjosti s historičkom i etničkom istinom i spasiše 
time u pravom i doslovnom smislu riječi hrvatski narod od prijeteće etničke 
smrti. 


I 


Nakon obnove hrvatske povijesne svijesti preko Starčevića i Kvaternika svje- 
doci smo danas djelovanju sila unutar hrvatskoga naroda, koje možda i ne- 
svijesno i nenamjerno iz krivo shvaćenog i dobrano zakašnjelog modernizma rade 
na razaranju najdragocjenije komponente hrvatske narodne svijesti: svijesti po- 
vijesne. Tako je došlo do nemile pojave, da se u nekim hrvatskim krugovima 
zabacuje kult Zrinjskoga i Frankopana, i to argumentom crpljenim iz Marxova 
historičkog materijalizma, po komu su oni bili predstavnici bezdušne klase izra- 
bljivača. Doista, proti tim našim narodnim velikanima organizirana je prava 
hajka, pa djelomično i oni, koji ih se otvoreno ne odriču, pristaju uz njihov kult 
samo još stidljivo i s rezervama. U tome se drastično pokazalo, da naš naciona- 
lizam usprkos silne vatre, koja gori u srcima svih slojeva hrvatskoga naroda, krije 
u sebi opasne razorne bacile. 

Znade se historičko značenje rodova Zrinjskih i Frankopana za Hrvatsku. 
Bijahu >štit Hrvata«, braniči hrvatske obale od Mletaka, žarište hrvatske epopeje 
u turskim ratovima, najistaknutiji predstavnici ideje hrvatske državne indivi- 
dualnosti, smatrani ponekad i suverenim vladarima kraljevine Hrvatske; velike 
figure evropske politike, takmaci čak i za strane krune, bedem evropske civili- 
zacije, »Leonide kršćanstva«, koji su hrvatsko ime vjekovima pronosili od jednog 
kraja Evrope do drugog. K tome promicatel ji hrvatske kulture, književnosti, knji- 

žarstva i štamparstva, i sami pjesnici i pisci beletrističkih i pučkih djela, ovjeko- 
vječiše se i kao predvodnici duhovnog života svoje domovine, a uza to zahvatiše 
i u kulturno stvaranje susjednih naroda, te je jedan od Zrinjskih smatran i ute- 
meljiteljem madžarskoga književnog jezika. I nakon što su kroz vjekove kao 
moćni hrvatski dinasti, velikani srca i uma, bili najistaknutiji nosioci hrvatskoga 
državnog života, pokušaše golem i od vremena Tomislava najveći hrvatski na- 
rodni pothvat: uspostavu pune državne nezavisnosti kraljevine Hrvatske pod do- 
maćom dinastijom. Petar Zrinjski dospio je u svome naletu na Turke do Osijeka 
i Sarajeva, bio je vodič moćnog hrvatskog pokreta, da se kod sutona polumjese- 
čeva Hrvatskoj vrate Dalmacija i Bosna, odakle je potjecao najveći dio plemstva 
i puka »ostatka ostataka«. Pa kad su Habsburzi to djelo ometali, pokušaše zadnji 
Zrinjski i Frankopani otresti se njihove vlasti i uskrisiti hrvatsku nezavisnost 
makar i u drugoj evropskoj — istočnoj — orijentaciji. Veličajan podhvat s tra- 
gičnim ishodom. Tragičnim po ta dva slavna roda i po hrvatsku državu, kojoj su 
bili najistaknutiji braniči. Da je zavjera Zrinjsko-Frankopanska uspjela, Hrvat- 
ska bi postala moćna država, možda onakva, kakvom ju je Vitezović nedugo nakon 
pogibije Zrinjskih i Frankopana želio. Jer se tragično, mučenički slomio, Hrvat- 
ska je kod tjeranja Turaka iz srednje Evrope koncem sedamnaestoga vijeka za- 
ostala, Bosna ostade u turskim rukama, jer nije bilo Zrinjskih i Frankopana, da 
je oslobode, Dalmacija, kolijevka hrvatska, pade pod Veneciju, jer nije bilo 
organizirane Hrvatske pod vodstvom svojih drevnih dinastija. Hrvatska je u no- 
vim granicama od 1699. do 1718. ostala iznakažena, osakaćena, i takva je ostala 
do svjetskoga rata. Ravnoteža između nje i njenih susjeda, napose Madžara, koja 
je postojala do turske invazije, bila je time u temelju poremećena. Pogođena u 
srce baš u času, kad je predstojao slom turskog carstva na hrvatskim granicama, 
Hrvatska nije preboljela turskih rana ni do danas. U tom leži najsilnija trage- 
dija uništenja roda Zrinjskih i Frankopana, tragedija, koja se samo još dade uspo- 
rediti s nasilnom smrti Zvonimirovom. Politička i etnografska karta srednje 
Evrope izgledala bi drugačije, da su Zrinjski i Frankopani svoju misiju, koju su 
vršili kroz vjekove kao najistaknutiji predstavnici hrvatske narodne i državne 
ideje, u 17. i 18. vijeku mogli dokrajčiti. 


Zrinjsko-Frankopanska tragedija nosi sve crte velike nacionalne katastrofe. 
I dok je svijest o tome pod utjecajem Starčevića i Kvaternika, tih velikih umova, 
koji su znali ocijeniti i sadašnjost i prošlost, u prošlom vijeku obuhvatila hrvatski 
narod i njihov se kult podigao s pravom kao simbol narodne volje i čežnje za 
slobodom i samostalnošću, danas se kuša s hrvatske strane zatrti. Doista bila je 
nesretna misao između socijalnog revolucionara Matije Gupca i zavjere bana- 
ustaše Petra Zrinjskoga povlačiti ikakve paralele. No graniči na atentat na hr- 
vatsku narodnu svijest htjeti Zrinjske i Frankopane brisati iz narodnoga spo- 
mena tobože kao predstavnike klase izrabljivača. Tko to želi, taj mora brisati 
svu hrvatsku povijest od sedmero braće, od Tomislava, Krešimira i Zvonimira pa 
sve do najnovijih dana. Nitko ne može reći, kojom se logikom itko od Hrvata 
može pozivati na tisućgodišnju hrvatsku prošlost, državnost i kulturu, ako zaba- 

cuje takve predstavnike tih naših narodnih vrednota, kao što bijahu Zrinjski i 
Frankopani. Ili počinje hrvatska povijest dolaskom Hrvata na jug — ili svojih 
1500 godina kasnije, početkom devetnaestog ili čak dvadesetog vijeka s građan- 
skim i seljačkim pokretima? Na to pitanje treba dati jasan odgovor. 

Za opasnu pojavu kolebanja u hrvatskoj povijesnoj svijesti nosi dobar dio 
odgovornosti i naša hrvatska znanost. Tako primjerice najslavnija epoha naše 
prošlosti, turska epopeja, do danas nije sustavno, pregledno i cjelovito obrađena. 
Jednako nema povijesti hrvatskoga ratništva, premda je njime hrvatski narod 
daleko natkrilio ne samo ratništvo bilo kojega manjeg evropskog naroda, već — 
možemo mirno reći — i ratništvo srednjih, pa i ovećih evropskih naroda. Nemamo 
konačno dobre pučke povjesnice, a do danas niti jedne opsežne, cjelovite povijesti 
hrvatskoga naroda. Nemamo ni jedne od Hrvata napisane hrvatske povijesti na 
bilo kojem stranom jeziku; strani svijet pozna našu prošlost samo po elaboratima 
naši narodnih protivnika. A da i ne govorimo o povijesti pojedinih grana na- 
rodnoga života. Istom Matičin natječaj donijet će nam povijest hrvatske kulture. 

Dok drugi narodi pletu vijence tradicije i znanosti oko jednog jedinog krup- 
nog akta svoje prošlosti, mi gotovo kao slijepci i bezdušnici hrlimo kroz veličajni 
hram naše narodne prošlosti. Dok nam široki narodni slojevi dobrim dijelom ne 
poznaju ni najelementarnijih činjenica hrvatske povijesti, dotle naša inteligencija 
golemim dijelom nema ni pojma o filozofiji hrvatske historije, o istinskoj, potres- 
noj njenoj veličini, o neiscrpivoj vrijednosti naše krvi, koja govori kroz trinaest 
vjekova. Stoga joj fali mnogo mjerilo u sadašnjosti i jasan, neodstupan cilj za 
budućnost. : 

Jačajmo hrvatsku povijesnu svijest — s njome stoji i pada samostojnost hr- 


vatske nacije! 
JUNIUS 


s > 


NOC 


Mjesec nad morem 

i oblačići kao srebrene ljuske. 
Ribarske lađe miruju u krilu mora. 
Na nedalekom rtu jablan žut 

i uzak put. 


Uz more dvoje sretnih 
gazi vlažan pijesak. 
Greben se plavi. 

U daljini lanterne blijesak 


i let noćne ptice. 
TOMISLAV ANTUNOVIĆ 


TRI GAVRANA IJEDAN ČOVJEK 

Podne unese u park neočekivanu promjenu i živost. Brzo su se 
lijene žene i djeca, što cijelo jutro naganjahu po travnicima leptire 
pravljajući tvrde ogrlice i važno se poštapljujući, prođoše umirovljenic 
slamnim šeširima žureći se kroz prorijedak drvored na ručak. Gospoda su odla- 
zila, a dolazili siromasi, da zauzmu njihova mjesta. Mnogo lijepih i ružnih, mladih 
i starih, zdravih i bolesnih žena (gradić je preko ljeta pripadao ženama, a park 
je bio njihovo zborište), koje su se prebučno smijale i vikale tražeći uzalud muško 
društvo, ili tužno, ozbiljno šutjele gledajući u bijelu, polupraznu aleju, ostavl jalo 
je s više ili manje žurbe park, a na njihova mjesta došle su stare seljanke u crnim 
bluzama i rupcima, nadničari, željeznički radnici i prosjaci. Klupe, što još miri- 
sahu na bogate žene u svili, morale su otrpjeti neprijatnu sirotinjsku prisutnost, 
jedak uboški vonj u starim kaputima, miris znoja, nečistoće, tuberkuloze i bijede. 
Na travi kraj jarka, iz koga se pušilo toplo, masno, ljekovito blato, ručali su te- 
žaci crn kruh i varivo. Na crveno oličenu željeznu ogradu bazena s vrućom mine- 
ralnom vodom, iz koje se dizahu u pepeljastu podnevnu omarinu plavičasti 
ugljični mjehurići, naslanjahu se seoske djevojke, koje su još rano ujutro do- 
nijele u gradić prve kruške i breskve. Teške obline njihova tijela milovala je 
vrela sumporna i jodna para. Još je zvonilo zvono u crkvi sv. Trojstva, koje se 
uvijek prvo oglasilo i posljednje umuklo, a onda resko i otužno zazviždi pivo- 
varska sirena i nastade muk. U hotelima i gostionicama lupale su samo kašike i 
noževi po tanjurima, iz kojih su se dimile tople juhe i masno, još krvavo meso. 
U kupalištima se smirila zelenkasta, nenaravno prozirna voda u crvenim mramor- 
nim i običnim, neuglednim kamenim kadama. Podvornici objesiše na sunce mokre 
ručnike i kupaće kostime. Trgovci spustiše čelične kapke na izloge i vrata. Na 
gradić leže troma, mrtva ljetna tišina, koja zanosi i uspavljuje. Parao ju je samo 
prigušen šum nedaleka parnog mlina, što meljaše dan i noć novo žito. 

Profesor se žurio besciljno tihim, prostranim parkom prelazeći iz aleje n 
aleju i ne primjećujući ništa. Još pred čas pogledala ga je sa smijehom mlada, 
crnokosa žena s hotelske terase (bljesnuli su joj bijeli zubi među nacrvenjenim 
usnicama), ali on je prošao ne pogledavši je. Siromasi mu se micahu s puta i pro- 
matrahu ga radoznalo, a lišće je šumilo i srkalo sunčanu toplinu, koja je zavila 
cijeli gradić u prozračno, svjetlosno sunčano velo. Nije osjećao gladi, iako još 
nije ručao. Pobjegao je od kuće, da ne gleda više ženino umiranje i ne sluša 
dječji jauk. Sada ga svaki ljudski korak i glas nagoni u strah. Drvored je pred 
njim prazan, no on vidi sa svih strana lukave ljudske oči, koje ga slijede. Od 
neprospavane noći i kućnog užasa postao je težak i tjeskoban. U glavi mu je šu- 
milo, a pred očima mu titrahu zelene i crvene žarke iskre, koje izazivahu žitku 
bol. Preskoči preko potoka, prijeđe željezničku prugu i zađe u šumu, koja se 
odmah zatvori za njim. Tu legne na travu položivši kaput pod glavu i pokuša se 
smiriti. 

— Što ću učiniti? Što ću učiniti? — pitao se on glasno, ne misleći na to, da 
ga može iko čuti. »a 


gu se razišle debele, 
e i ptice. Po- 
i u plitkim 

Jutros mu je doktor ubio posljednju nadu. Kad ga je ispratio iz ženine sobe, 
zastali su jedan čas u uskom vrtiću pred kućom. Zatim paleći cigaretu i izbjega- 
vajući njegov pogled, doktor mu reče neodlučno: 

— Moraš biti spreman na sve. Moj je običaj, da nikada ništa ne tajim pred 
bolesnikom, ali u ovom slučaju to zaista nije moguće učiniti. Nemam srca, da joj 
oduzmem svaku nadu, kad je u njoj tako jaka želja za životom. Tebi mogu reći 
sve. Tvojoj su ženi odbrojeni dani. Nastoj, da je ne ostavljaš noću samu, svaki 
sat i svaki čas je dragocjen. Plaćena ruka nije nikada isto, što rođena “uka. Do 
viđenja! 

To je bilo rano ujutro, a u deset sati počela je agonija, za koju nitko ne zna, 
kad će se svršiti. Doktor je opet došao i otišao šuteći. Iznenadila ga profesorova 
izgubljenost i beznadnost, koju nije mogao razumjeti, no nije ništa pitao ni go- 
vorio. Kuća se ispunila radoznalim brbljavim susjedama i blijedom, uplašenom 
djecom, koja su čekala u hodniku. Profesor je išao iz sobe u sobu, zatvarao uši, 
pio ljutu rakiju i nepovjerljivim, zakrvavljenim očima mjerio dolaznike i dolaz- 
nice. Sve se u njemu sledilo i umrtvilo. Na pitanja susjeda i njihovih žena odgo- 
varao je mrkim mukom ili slijeganjem ramena. Kroz otvorene prozore dopirala 
je u sobu prašna sunčana svjetlost i bučna ulična vreva. Zatvorio ih je srdito, 
kad je jato vrabaca sletjelo na krov susjedne prizemnice i ispunilo tužnost ljetnog 
dana zaglušnim cvrkutom. Stao je kraj žene, koja ga gledaše nenazočnim, strašnim 
pogledom, obrisao joj krvavu pjenu s usta i metnuo svoju hladnu, suhu ruku na 
njenu vlažnu i vrelu. Osjeti blizinu smrti i zgrozi se. Pred njim je ostavljalo život 
jedno klonulo i bolešću (doktor kaže rak) izgriženo ljudsko tijelo, a on stoji kraj 
kreveta vezanih ruku, s užasnim, sramotnijim od svake sramote osjećajem savr- 
šene nemoći u duši. Toplo, bijelo žensko tijelo, koje je on toliko puta milovao i 
ljubio. Kako je čovjek jadan u poređenju s okrutnom veličanstvenošću smrti. 

— Gospodine profesore, hoćemo li promijeniti led? ' 

To ga pitanje dozva stvarnosti. Pomogao je okrenuti ženu na krevetu, sam 
joj odgrne plahtu s trbuha i pričeka, dok bolničarka donese novi ledeni oblog. 
Sitno, besijelesno tijelo micalo se uporno pod njegovim nesigurnim rukama, ali 
nije davalo glasa od sebe. Na žutom, smežuranom trbuhu bubrilo je krvavo meso, 
u kome su se plavile otečene, nabrekle žile, odebljale od posljednjeg poroda. Pred 
očima mu titrahu tragovi mnogih injekcija na boku. Prvi put posljednjih godina 
izbiju mu suze na oči, ali ne od žalosti za ženom, nego od straha pred neizvjesnom 
budućnošću, koja se crnila pred njim. 

— Što sam ja Bogu kriv? — pitao se on ogorčeno, no pitanje ostane bez odgo- 
vora, jer je Bog bio daleko, pa ne pokazivaše ni malo volje da mu odgovori i da 
se obrani od njegove optužbe. 

Izlazeći iz kuće nije gledao u dosadna ženska lica oko sebe, koja su ženu ža- 
lila, a njega više mrzila no žalila. Osjećao je to i ne gledajući u njih. Zar bi bilo 
bolje, da stane i da im objasni, kako stvari stoje i kako on zapravo nije ništa 
kriv? Istina, nije bio dobar prema ženi, zlostavljao ju je i tukao, postupao s njom 
kao sa sluškinjom, ali to je sve bilo zbog bijede i zla, u kome su živjeli. Boreći 


—— 

se s vječnim dugovima i neimaštinom, zar je mogao imati lijepu riječ? Umrla je 
ljubav među njima, a ipak je ta ljubav nekada bila velika i žarka. Otrovale su 
je oskudne godine braka, koje ljubav zamijeniše svađom i mržnjom. Ona je kri- 
vila njega, on nju, a kriv je zapravo bio život, koji im ne dopuštaše, da budu 
sretni. Svake druge, treće godine dolazilo je novo dijete i s njim nove brige : du- 
govi. Selili su se iz mjesta u mjesto praćeni gnjevom nezadovoljenih vjerovnika 1 
prezirom njegovih školskih drugova, koji su se nerado družili s njim i zazirali od 
njega. Mjesto da se zajednički bore protiv te neprijateljske okoline, koja ih oboje 
jednako mrzi, uravnoteživši bar donekle život, da im bude lakše, oni su ratovali 
jedno s drugim ogorčujući i trujući sebi međusobno svaki čas odmora. Sa svakim 
novim porodom žena je bila sve slabija i sve jetkija. Bolest ju je podmuklo raza- 
rala iznutra, a on je to vidio i šutio zatvarajući oči pred stvarnošću. Bježao je od 
kuće i pio, tražio druge, zdrave žene, udvarao u školi starijim učenicama i ucje- 
njivao ih svojim ljubavnim ponudama. Žena je sve to znala. Što nije doznala sama, 
potrudile su joj se reći susjede, koje su je žalile i u tom sažaljenju nalazile iz- 
vjesno zadovoljstvo, što njihovi muževi nisu takovi i ne traže druge žene osim 
njih. Uvečer ga je čekala budna u krevetu, gušila se od suza i sramote, kad je on 
ulazio pijan u sobu mirišući na druge žene, od kojih je došao, klečala pred njim 
na koljenima zaklinjući ga, da to više ne radi, a kad se on na sve to samo pijano 
smijao gurajući je od sebe i rugajući joj se, ostavljala ju je strpljivost i razum, 
pa mu je bacala u glavu sve, što joj je pod ruku došlo. Po cijele sate trajale su 
takove svađe među njima, koje su se uvijek svršavale njenim porazom, jer on 
nije bio ni malo sentimentalan prema njoj. Gradić je znao, što se kod njih do- 
gađa. Susjedi su čuli viku i plač iz njihove kuće otvarajući prozore, da bolje čuju, - 
jer ih je tuđe zlo zanimalo i povećavalo njihovu sreću. Kad je zatim došla ljubav 
s Evom, bilo joj je jasno, da to ne će moći preživjeti. Iz noći u noć trajala je ogor- 
čena borba među njima. Mrzila ga je, kao što može bolesnik mrziti zdrava čo- 
vjeka. Tu strahovitu mržnju povećavala je neumiinost smrti, koju je znala da 
ne može zaustaviti. Prestala mu je spremati jelo, namjerno mu je metala svoje 
krvavo rublje pod glavu ili među njegove knjige, huškala protiv njega djecu, 
koju je zbog njega zamrzila. Kuća je postala pravi pakao, u kome se ona polako 
(protiv svoje volje, s očajnom željom da živi i da bude sretna) spremala na smrt. 

_— Hoćeš.li se noćas vratiti kući? — pitala ga je ona žučno, kad je oblačio 
kaput i vezao kravatu pred zrcalom. Motrila ga je, kako se pažljivo češlja i dijeli 
kosu na sredini. Ležala je u krevetu i stezala rukama ranjavu utrobu bojeći se 
da je ne izgubi, ako napravi jedan suvišan korak ili pokret. j 

— Ne ću! — odgovori joj on kratko žureći se, da je što prije ostavi. Djeca su 
stajala kraj kreveta ili ležala u krevetu s njom dršćući od straha. 

Posljednje se dane malo stišala i smirila. Kad joj je prvi put doveo liječnika 
nije mu ništa rekla, samo ga je dugo i tužno gledala, a onda se okrenula na dru e 
stranu. Zatim učestaše liječnički posjeti, u kući se nađe bolničarka, na liječnike 
zahtjev, tijelo se išara tragovima čestih injekcija, navale krvi postaše češće i jače, 
a bol u utrobi poraste do neizdrživosti. U vrućini, koja se popela preko četrdeset 

stepeni, gubila je svaki čas svijest, udarala se šakama po glavi i utrobi, u kojoj je 
nešto raslo i ključalo, zapomagala visokim, ptičjim glasom, od koga se prisutnima 
ježila koža. Prividenja joj zamijeniše stvaran život, koji je sve više blijedio i 
gubio se u predsmrtnoj magli. Vratila se u djetinjstvo i ranu mladost, sjećala se 
braće i oca, dozivala majku i djecu, koju više nije mogla poznati, vidjela anđele 
u oblacima pred nebeskim vratima, koji je zovu k sebi. Na mahove joj se svijest 
vraćala, ali i tada zasjenjena agonijom, koja je već gospodarila njom. Tada je u 
čudu gledala bolničarku i doktora kraj sebe, milovala bez osjećaja najmlađe 
dijete, koje je dopuzalo po sagu do nje, da ga još jedanput poljubi, plašila se 
gorke medicine, koju joj davahu, da joj olakšaju bolove. Oči su joj bile hladne i 
suhe. Oko usta ureže bolest trpke crte životna prezira i pobjedničke smrti. Vidje 
muža, koji je bespomoćno stajao kraj prozora, pa se odmah okrene u stranu, da 
ne mora gledati u njega, jer nije više mogla podnijeti njegovo mrsko lice. 

— Nemojte me mučiti! — zamoli bolničarku, koja joj lijevaše u usta hladnu 
limunadu. 

Napolju je sjalo sunce i šumio vjetar u orahovu lišću. Jato golubova proleti 
kraj prozora i odnese sa sobom sunce. Kuda su odnijeli sunce nemilosrdni golu- 
bovi? Čuju se čudna, zaglušna podzemna zvona, koja biju muklo i tužno. Kako 
je lijepo ležati u hladu i slušati žamor lišća, s kojega briše vjetar prašinu i sun- 
čanu žegu. Zuje pčele i mirišu tople ljetne trave. Crni ljudi prelaze preko mosta | 
i traže nju, a ona se sakrila u visoku djetelinu i ne daje glasa od sebe. Rosa joj 
kaplje po licu i vratu, ali ona se ne usuđuje maknuti s mjesta i obrisati je. Tako 
joj je drag jutarnji miris djeteline, koja je puna šarenih leptira i pčela. Zatim 
oživi nevidljivi mravinjak pod njom. Osjeti, da su joj koljena puna sitnih, žutih 
mravi, koji se penju uz noge sve više, pa zaboravi na crne progonitelje i potrči 
prema rijeci, koja se plavi u daljini. Trčala je dugo ne ogledajući se. Od uzbu- 
đenja i napora ponestane joj daha. Zamrači joj se pred očima i izgubi ravnotežu. 
Kad je opet otvorila oči, vidjela je oko sebe mnogo žena, a među njima svog muža, 
koji joj okrene leđa. Sve su žene bile gole i debele, a jedna od njih, najveća i 
najdeblja, podigla je njena muža desnom rukom na rame gledajući kod toga ne- 
prestano u nju i bestidno ističući svoju bludnu nagost. Tada žene počeše urne- 
besno vrištati i igrati po travi tresući grudima i crvenim zadnjicama, a ona izgubi 
svijest i krene u mrak. 


6 


Zašto je Eva posljednje dane morala toliko misliti na mrtvu sestru? 

Poslije vladina pada i obrazovanja nove vlade njihova krčma opusti preko 
noći, kao da je neki čudesni vjetar izbrisao sve goste iz nje, dosada tako govor- 
ljive i ratoborne na jeziku i piću, pa je Eva imala dovoljno vremena da se posveti 
sebi i svojim uspomenama. Rok je po cijele dane izbivao od kuće, a uvečer se 
vraćao mrk i zao, ne govoreći joj ni riječi i ne gledajući u nju. Satima rasprav- 
ljaše nešto poluglasno i mračno s Gajskim i profesorom, koji se poslije ženine 
smrti skoro sasvim preselio k njima prepustivši djecu brizi sluškinje, a sebe 

alkoholu. Evu nije mnogo zanimalo njihovo vijećanje, ali upalo joj je u oči, kako 
često stežu šake i kunu s mržnjom. To je navede na misao, da nešto nije u redu, 
kad su toliko uzrujani i uznemireni. U gradiću se događahu neočekivane pro- 
mjene, kraj kojih ona nije mogla proći zatvorenih očiju. Ugled Gajskoga 1 strah 
od njegove moći gubio se iz dana u dan, dok je u isto vrijeme rastao ugled pred- 
stojnika, dosada potisnuta u pozadinu. Prošle su subote prestale izlaziti lokalne 
novine, koje je osnovao i uređivao profesor. Bučno društvo, što dosada okruživaše 


premještaj Gajskoga, a po svoj prilici i profesora, što se uostalom nije moralo do- 
goditi. Netko zloban onemogućio im je prijelaz u novu vladinu stranku, pa je tako 
sav njihov trud propao u vodu. Poslanik je digao ruke od Gajskoga, a donekle i 
od politike, koja ga je stajala odviše novaca, najavivši stečaj i zatraživši porav- 
nanje s brojnim vjerovnicima u iznosu od četrdeset procenata svoga duga. Režući 
salamu ili sir i točeći vino u zeleni stakleni vrč, iz koga je profesor najradije pio, 
Eva je čula, kako Gajski škripeći zubima prijeti izdajicama i prebjezima i pro- 
klinje svoju ludu glavu. Rok je šutio i slušao. Uzevši sa stola nož za rezanje 
salame, znao ga je tako snažno zabiti u prvu bačvu, koja mu je došla pod ruku, 
da ga je ona kasnije jedva izvukla. Što se događalo u njemu, nitko nije znao. 
Profesor je pio tiho pjevušeći i blijedeći svaki put, kad bi Gajski nešto opsovao. 
Čudna i tjeskobna večer za Evu, koja se ničemu dobru nije nadala. 


Sve češće vraćahu se Evine misli na mrtvu sestru. Poslije podne, kad Rok ode 
na svoju svakodnevnu, samotničku šetnju po mjestu, a profesor spava kod kuće, 
ili sjedi u uredu s Gajskim, ako nema posla u školi, ona je u krčmi sama, pa od 
duga vremena misli na tužne, ružne stvari, jer za lijepe ne zna. Nitko ne bi vje- 
rovao, koliko je ona žalila profesorovu ženu i djecu, koliko 'se stidjela pred njom 
mrtvom i djecom živom zbog zla i sramote, koju im je nanijela. Jučer joj je upa- 
lila na grobu svijeću i okitila joj križ svježim ružama. Danas sjedi u praznu po- 
drumu i misli na sestru, koja se ustrijelila pred dvije godine. Sjeća se posljednjeg 
rastanka s njom, kad je ona odlazila u Bosnu za gazdaricu nekom šumskom podu- 
zetniku, s kojim je stupila u vezu preko malog oglasnika. To je bilo pred tri go- 
dine početkom zime. Eva se sasvim točno sjeća, kako je ispratila sestru do kolo- 
dvora i poljubila je na odlasku u usta. Padao je krupan, mokar snijeg na smrz- 
nutu cestu i čudno usplahirene, hitre ljude, a sestra je u svom starom, zelenom 
kaputu bez krzna i plavoj francuskoj kapi, koja joj nagrđivaše lice, izgledala ne- 
obično blijeda i mlada, kao da je tek navršila šesnaest godina. Oči su joj bile 
plave i tužne, kao u djeteta, dok joj je mahala rukom iz vagona. 

— Piši mi svakako, kad dođeš! — viknula je Eva za njom, no sestra je nije 
mogla razumjeti, jer je vlak. već kretao. Samo su još mahnule rukom jedna dugoj 

Tako je tužno poslije podne u praznoj, pustoj krčmi, kad je čovjek sam. N : 
polju sja sunce i rudi prvo jesensko lišće. Šumi park pun dokonih, sitih žene, 
koje šeću poslije podnevna sna i tople kupke. Prašnom cestom prođe katkada 

koja dvokolica ili teretni automobil, koji se teško penje uz brijeg. Miris života i 
slobodna prostora, što dopire do nje u memljivi podrum kroz otvoren prozor, budi 
u Evi želju za bijegom. Jalova i nemila vene njezina mladost uz neljubljena čo- 
vjeka. koji je svojata za sebe i bije okrutno, kad mu se učini, da ga se više do- 
voljno ne boji. Jutros se podala profesoru u podrumu na klupi kod nezaključanih 
vrata, iako je mogao svaki čas banuti Rok ili tko drugi, a tada je znala, što je 
čeka. Što joj je do života? Ako je njima pravo, zašto bi se ona protivila? Tri su 
godine prošle od sestrina odlaska, a dvije od smrti. To joj je dosta, da može mirno 
uporediti sebe s njom. Zar je njen položaj možda nešto manje beznadan od se- 
strina? Razlozi, koji su potakli sestru da obračuna sa životom, ne posavjetovavši 
se o tome prije s njom, kao što je to inače običavala činiti, Evi su danas prilično 
jasni i stvarni. Ne znači to, da će se i ona sutra ili za nedjelju, dvije ustrijeliti ili 
ubiti, jer je ona odviše stara i lijena za to, ali znači, da je već davno došla do spo- 
znaje. da život, kojim ona živi, nije pravi život. Ako je tako, zašto bi onda žalila 
za njom? U času, kad je čaša gorčine bila prepuna, sestra se ustrijelila iz poduzet- 
nikova revolvera. Dosadilo joj biti tuđa stvar, omrznuo joj život, što joj ne do- 
puštaše, da bude čovjek, pa je odlučila učiniti svemu kraj. Zar se možda prena- 
glila ili pogriješila? Eva ni časa ne sumnja u to, da je sestra učinila ono, što je 
morala učiniti. Providjelo joj se i razbistrilo pred očima jednoga dana, kad se 
nitko nije tome nadao. Shvatila je, da ima samo jedan čovjeka dostojan izlaz iz 
njezina položaja, pa se bez mnogo oklijevanja odlučila za nj. Poduzetnik joj je 
i nehotice učinio sitnu uslugu zaboravivši revolver na noćnom ormariću. Tada, u 
tom času, kad je rukom prekrila oči i možda se prekrstila, ona je sigurno bila 
čovjek. : 

Evi je uvijek hladno, kad misli na sestru. Sluti, da se oko nje pletu nevidljive 
niti opasnosti, a ona nije dovoljno oprezna i pametna, da im se na vrijeme iz- 
makne. Gajski nije prestao sa svojim ljubavnim ponudama i ucjenama. Što još 
uvijek nije sve rekao Roku, kako prijeti, to je samo njegov manevar, da je, ote- 
žući opasnost, prisili na popuštanje. Hoće li mu to poći za rukom? Što je zapravo 
smeta na tom čovjeku, koji nije ni bolji ni gori od profesora ili Roka? Zašto mu 
uskraćuje ono, što drugima ne brani, ako nema razlike među njima? Što bi uči- 
nila sestra, da se ona nalazi na njenom mjestu? Eva je doduše nepune četiri go- 
dine starija od nje, ali sestrina prerana smrt gurnula je Evu u stranu i dala pred- 
nost mlađoj sestri. Bi li u Evinu slučaju učinila isto, što je učinila u svom slučaju, 
ili bi potražila drugi, manje krvav i očajan izlaz? Ali koji? Taj drugi, spasonosni 
izlaz traži Eva već godinama, ali ga nikako ne može naći. Do groba će biti za- 
hvalna svakome, tko joj pomogne, da ga nađe. Kad su pred čovjekom zatvoreni 
svi puti, onda svaka uska staza znači spas i oslobođenje. Takvom stazom, koja 
znači spas, htjela bi Eva naći oslobođenje, ali zidovi od armirana betona i trnja 
sprečavaju je da pođe dalje. Ona traži put, koji će je odvesti iz strašnog života, 
kojim živi, a ljudi, na koje se obratila, da joj pomognu, mjesto pomoći i savjeta 
zagradili su je rešetkama i armiranim betonom, da ne može izaći na taj put. Sad 
je Eva sama u memljivoj, hladnoj krčmi, pere čaše i tanjure, grli i ljubi ljude, 

koje ne voli, mrzi druge ljude, koje također ne voli, raduje se svakom sunčanom 
danu i svakoj vedroj noći, strepi od tajanstvene opasnosti što je okružuje, ks 
sestra, s kojom je zajedno odrasla i koja je četiri godine mlađa od nje, znala Je 
razbiti rešetke na kavezu i skinuti okove sa sebe. Kako se to moglo dogoditi? 


7 


Vedra, prozračna noć puna mjesečine i blago zarumenjenih jesenskih kro- 
šanja tka nad gradićem srebrnu, čudesnu legendu. Vjetra nema, ali lišće žamori 
od žitke mjesečine, što curi niz njega u krupnim, hladnim kapljama. Voda je tiha 
i tamna u bazenu udišući prostrano noćno nebo, koje sja nad njom u fantastičnim 
tonovima. Kao sjene miču se ljudi od zida do zida kroz uklete, pozne ulice pre- 
pune tajanstvenih šumova i sjetna cvrkuta nevidljivih, budnih ptica. Ženama su 
kreveti neizdrživo teški i sparni. Guše ih tijesne noćne košulje i jastuci, na ko- 
Jima leže, njihovo vlastito bijelo tijelo, pljesnivi sobni mirisi, otrovna krv u Ži- 
lama, koja im ne da usnuti. Velikim očima gledaju u srebrne mjesečeve prste na 
čipkastim prozorskim zavjesama, za kojima šumi nepoznati noćni život. Gade se 
na muža, što glasno hrče kraj njih u snu, oprezno prelaze preko njega i sjedaju 
na prozor, koji blista u dnevnom svijetlu. Stresu se od slatke jeze osjetivši mje- 
sečevo draganje u kosi i grudima. Bude se čudni nemiri i zanosi u njima, neizlju- 
bljene ljubavi, nedosanjani sni i još neslušane pjesme. Sutra će opet kuhati juhu 
i peći masno meso u zagušljivoj kuhinji nad zadimljenim štednjakom i čađavim, 
mrskim loncima, ali danas je njihova noć, kad ožive u duši davni spomeni i slutnje 
iz mladosti. Krikne negdje tužno slijepa ptica. Zažubore crne, podzemne vode lo- 
meći pretijesne bokove kanala i trulu zemljinu utrobu. Zanesenim ljubavnicima 
u parku hladi rosa vrelo čelo. Čovjek ide zagrljen sa ženom po mjesečini, sagne 
se, da ubere tamni noćni cvijet, ali zagrabi punu ruku srebra. Strese se i povuče 
ženu za sobom u mrak. Povjerljivo se nagnule kuće jedna drugoj zaštitivši se sje- — 
nama od radoznalih mjesečevih pogleda. Po pločniku trga odmjereni i ravnodušni 
noćobdijini koraci gube se sami u sebi. 

U Rokovoj krčmi gori dimljivo petrolejsko svijetlo na niskoj bačvi, 
sjede profesor i Gajski. Rok reže za stolom šunku i slaninu, vadi iz boce kisele 
krastavce i paprike, toči crno vino i klekovaču (jer Gajski danas ne Pije vina), pa 
se vraća s punim rukama jela i pića i sjeda na svoje mjesto kraj bačve. Eva je 
već davno otišla spavati. Razišli se posljednji gosti i zaboravili zatvoriti vrata za 
sobom. Sad kroz ta otvorena vrata ulazi u podrum mjesec i noć. Strašno Pijan, 
s licem podnadulim od bdenja i alkohola, neobrijan i promukao od vike, profesor 
udara nogama po podu takt i povišenim glasom, sav u lažnom zanosu, recitira već 
treći put Matošev sonet, ne dajući se smesti od ciničnog Gajskog, koji ga polijeva 
vinom i bode vilicom u leđa: 


kraj koje 


Na vješalima. Suha kao prut. 
Na uzničkome zidu. Zidu srama. 
Pod njome crna zločinačka jama, 
Ubijstva mjesto, tamno kao blud. 

Ja vidjeh negdje ladanjski taj skut, 
Jer takvo lice ima moja mama, 
A slične oči neka krasna dama: 
Na lijepo mjesto zaveo me put! 


I mjesto nje u kobnu rupu skočih 
I krvavim si njenim znojem smočih 
Moj drski obraz kao suzama. 


Jer Hrvatsku mi moju objesiše, 
Ko lopova, dok njeno ime briše, 
Za volju ne znam kome, žbir u uzama. 


Kosa mu je na glavi slijepljena od vina i znoja, riječi ga iznova nadahnjuju 
i bodre, jezik mu se zapliće, a iz džepa mu viri polupano naliv pero i nečisti cr- 
veni rubac. 

— Pljujem ja na tvoju Hrvatsku! — bjesni Gajski i zatvara mu rukom usta. 
— Sada si se sjetio plakati za njom. 

No profesor se ne da zbuniti, iako ga je zanos za pjesmom odmah prošao. On 
se diže s klupe, pođe nesigurnim korakom po podrumu (Rok ga neprestano gleda 
mučeći), traži nešto po džepovima, što ne može naći, a zatim, kao da i sam priznaje, 
da Gajski donekle ima pravo i da njegovo patriotsko oduševljenje nije umjesno, 
sjeda natrag na svoje mjesto i kaže skrušeno: 

— Trebalo bi svakako nešto poduzeti, Gajski. Ovako se dalje više ne može. — 
Traži po bačvi svoju čašu, no nađe mjesto nje kiseli krastavac i strpa ga u usta. 
— Ja sam Hrvat, priznajem i ponosim se time (ne smiješ se smijati, govorim iz 
duše), ali ovo, što se danas čini u ime hrvatstva, gore je od svake javne kuće i ne 
može se više izdržati. Zato tražim utjehe svom ojađenom hrvatskom srcu u pro- 
šlosti i u poeziji. Ali najviše u vinu. 

— Što se ne može izdržati, idiote pijani? — pita Gajski s neizrecivim prezirom 
i mržnjom. — Šuti, kad ne znaš, što govoriš. Ako ti ne možeš, ja mogu! — Udari 
se teatralno rukom u prsa. — Razumiješ li, mogu. Mogu i hoću. 

Nije tako lako ušutkati profesora, kad on jedanput počne govoriti i razvijati 
svoju misao. Kao svi mali i zapostavljeni ljudi, voli govoriti glasno i bučno, isti- 
cati sebe u govoru i svoje znanje za razliku od drugih, a pijanstvo samo pojačava 
tu bolesnu naklonost. On pije od jučer ujutro neprekidno, dva dana već nije bio 
u školi, na cesti ga hvataju djeca za kaput i plaču za njim, ljudi ga se klone i naj- 
vole ne odgovoriti na njegov pozdrav. Njemu je u glavi sve savršeno bistro i 
jasno, iako je posljednjih četrdeset sati popio toliko vina i rakije, da bi to i vola 
moralo ubiti. On vidi ono, što Gajski ne može i nikada ne će vidjeti. Oni su u 
gradiću omraženi i osamljeni. Izopćeni su iz društva i prezreni. Uzaludna je svaka 
nova borba i unaprijed osudena na propast. Gajski nikada nije imao sluha za 
opasnost. On je uvijek bio čovjek nagona i strasti, a to je bilo dobro, dok je imao 

vlast u rukama. Izgubivši vlast on je nemoćan i jadan sa svojim isticanjem sebe 
i udaranjem u prsa, čega se nitko ne boji. Profesor je dalekovidniji i bisiriji, a 
alkohol mu začudo još povećava oštroumnost i svijesnost o beznadnosti položaja, 
u kome se nalaze. Čemu kriti? Rokova krčma za njih je pusto, pješčano ostrvo u 
beskrajnom moru, na kome su privremeno sklonili glave poslije brodoloma. Tu 
sada čekaju spas ili konačnu propast, a oko njih buja gnjev i mržnja neprija- 
teljske okoline. Narod, nepoznato urođeničko pleme, koje ih dosada ponizno slu- 
šaše, digao je glavu i skinuo jaram sa sebe (ili se to samo tako čini). Njihova lađa 
nikada više ne će ponosno zaploviti kroz gradić, jer su joj polomljeni jarboli i 
poderana jedra. Oni su sada samo ubogi brodolomci sa životnog dna, vječni bje- 
gunci sa žigom jučerašnje moći na čelu, koju nisu znali iskoristiti. Ima li što 
žalosnije i bjednije na svijetu od svrgnuta silnika, kome svjetina prezirno pljuje 
u lice? Zar to Gajski ne vidi? Što kaže na to Rok? Zašto je Eva tako rano otišla 
spavati? Treba se pomiriti s hudim udesom i biti strpljiv i ponizan poslije izgu- 
bljene igre. 

— Ništa ti ne možeš, Gajski! — kaže profesor i pijano se smije, svijestan svoje 
časovite premoći. — Kad bi što mogao, zar bi sjedio ovdje s nama u podrumu i 
krao Bogu dane, mjesto da zaustaviš brod što tone? Naša se lađa nasukala, dragi, 
kao Zvonimirova lađa, više je nikada ne ćemo krenuti s mjesta. Rok, daj mi još 
jedan krastavac. Gdje ti je žena, baćuška? — Iz nepoznatih razloga, kad su pijani, 
profesor i Gajski zovu Roka baćuškom. 

.— Spava. Što se ti toliko brineš za moju ženu? ' 

No Gajski se već sabrao od udarca, koji mu je zadao profesor svojim omalo- 
važavanjem njegove moći, pa se naginje preko stola i odgovara Roku mjesto 
proiesora: 

— Pitaj Evu, zašto se brine. Lijepa je žena blago, koje je teško očuvati samo. 
za sebe. A ti si vrlo slab čuvar, Rok, nemoj se uvrijediti. Ti paziš samo na mene, 
a s druge strane vjetar duva. 

Profesor sluti, da to, što Gajski govori, nije dobro i da mu taj čovjek želi zlo, 
ali vino, koje mu tako bistri mozak, kad govori o politici, sada mu nikako ne do- 
pušia da se snađe. Glava mu je još uvijek puna njegove originalne koncepcije 
Bokove krčme kao pusta ostrva, na koje ih je bacio izborni brodolom (odnosno 
njihova nesposobnost i nesreća), pa ništa drugo ne može prodrijeti u nju. Njega 
već davno ne zanima mnogo Eva. Je li ta promjena samo časovita ili trajna, iko 
bi to znao, a on se mnogo i ne brine za to. On se sada bavi mišlju tražiti premještaj 
u neko novo mjesto, gdje ga još niiko ne pozna. Tamo će otpočeti s djecom nov 
život zaboravivši na sve, što je bilo i zbog čega je toliko patio u ovom prokletom 
gradiću, u koji ga je doveo sam davao. Prestat će piti i okanit će se sasvim poli- 
tike, u kojoj ima tako malo sreće. Treba se žrtvovati za djecu i posvetiti se nji- 
hovu odgoju, što je za njega svakako mnogo važnije od Evinih suza i smiješnih 
tirada o svrsi života. Što se njega zapravo tiče ta žena i njezina sestra, koja se 
ustrijelila, kad joj je dosadio život? Kako je živjela, tako je i umrla. Da je što 
bolje zaslužila, sigurno ne bi tako jadno svršila. On se nikada ne će ustrijeliti, jer. 

on ima djecu, za koju mora živjeti i skrbiti se. Što hoće taj otrovni _Gajski od 
njega i taj ubogi Rok, koji uvijek ima krvave oči i masne ruke? On nikada nije 
trgovao s hrvatstvom, kao što su to njih dvojica činila. On je pristao uz vladu iz 
čistog slavenskog idealizma, jer je htio pomoći svom narodu, koji je toliko vre- 
mena stenjao pod germanskim i madžarskim jarmom. Njegov je najmiliji pisac 
Dostojevski, tragični bard borbe za čovjekovo duhovno oslobođenje, epileptičar, 
pijanac, kockar, razvratnik i sibirski kažnjenik, genijalni analitičar ljudske duše 
i njenih mračnih ponora, o kome ova dva lopova kraj njega sigurno nemaju ni 
pojma. Što oni uopće znaju o umjetnosti i o čovječjim duhovnim potrebama? 
Njima je glavno, da imaju dosta jesti i piti, da imaju krov nad glavom, debelu 
ženu i da ih se ljudi boje. Ništa zajedničko nema između njega i njih. On pripada 
jednom, a oni drugom svijetu. Kuda je on to zabludio? Što ga taj Rok tako 
mrko gleda? 

U podrumu je zrak zagušljiv i težak, iako su vrata otvorena i kroz njih sja 
na nečiste stube pun mjesec. To dolazi od napetosti, koja vlada među tri pijana 
čovjeka kraj bačve. Ta napetost postepeno raste. Oni piju i govore (mrzeći se i 
želeći jedan drugome zlo) od osam sati navečer, a sada je već davno prošla ponoć. 
Skoro će svanuti jutro, misli mjesec i polako se penje uz stube u dvorište, preko 
koga pliva mliječna predjutarnja magla. Tri čovjeka ostaju u podrumu sama i 
piju dalje. Gajski pije klekovaču, a profesor i Rok vino. Njih trojica su se noćas 
već nekoliko puta svadila i pomirila. Iako osamljen, jer su Gajski i Rok protiv 
njega, profesor je najglasniji i njegova se riječ najviše čuje. 

— Eva je moja žena! — viče Rok i trese medvjedom šakom kržljava profeso- 
rova ramena. — Odgovori, što se dogodilo između nje i tebe? 


— Pusti me, budalo! — Profesor je pijan i uzbuđen, uzalud pokušavajući da 
se istrgne nemilosrdnom Rokovu zahvatu. — Baćuška, molim te, pusti me, ne budi 
lud! Tako se ne možemo razgovarati. Sad se radi o Hrvatskoj, a ti mi ne daš mira 
sa svojom ženom. Hrvatska je u opasnosti od ovog bandita Gajskog, od mene, od 
tebe i od stotine nama sličnih. Prodali smo i zapili Hrvatsku, možeš li shvatiti te- 
žinu tog nepromišljenog čina? To je druga prodaja Hrvatske. Prvi put je prodana 
samo Dalmacija za stotinu tisuća zlatnih dukata, a sad smo mi prodali cijelu Hr- 
vatsku za dvije tisuće dinara mjesečno i malo kruha i vina. Tako ti Boga, slušaj, 
što govorim. Ovo se tiče svih nas. Tiče se naših žena i djece, pa i tvoje žene. 

— Da li i tvoje? — ceri se Gajski zlobno, ne hoteći dopustiti, da ga profesor 
nadglasa. — Još nisi skinuo crni flor s rukava. Kada ćeš ga skinuti? 

To izbaci profesora iz ravnoteže. Osovivši se na nesigurnim nogama, on se 
gotovo unese Gajskom u lice: 

— Kako te nije stid spominjati moju ženu na ovom mjestu? Nisi vrijedan 
jedne njezine stare cipele. — Dohvati sa stola još punu bocu i navali na Gajskoga, 
ali ga Rok zadrži i izbije mu bocu iz ruke vrativši ga natrag na njegovo mjesto, 

_ Ti se trebaš sramiti, strvinaru! — razviče se Gajski pomahnitavši, a na usta 
mu udari bijela pjena. — Ti si je spremio u grob, kujin sine, nitko drugi. Da si ti 

bio drugi čovjek, ona bi još i danas živjela, no onda ne bi ti mogao biti ovdje i 
dijeliti nama moralne savjete. Ima li igdje na svijetu većeg nitkova od tebe? 
— Ima samo jedan, a to si ti. 

: Pljuvali su s uživanjem jedan drugome u lice, vrijeđali se najpogrdnijim 
riječima, bacali jedan drugome u glavu čaše i boce urlajući kao životinje, dok to 
Roku ne dosadi, pa izbaci profesora kroz vrata napolje razbivši mu šakom zube i 
udarivši ga nogom u tur. 

= To ti je uspomena od Eve! — reče mu ne krijući radost nad svojom po- 
bjedom. — Ako ti nije dosta, pričekaj još čas. Da te nisam više vidio u svojoj kući! 

.Zaključa vrata, s kojih je nestalo mjesečine, pa mirno sjedne natrag kraj 
Gajskoga, koji je točio rakiju u vinske čaše i brisao vlažnu bradu. Profesor se 
s teškom mukom izvuče na cestu, prijeđe preko nje dršćući od jutarnje hladnoće, 
korakne u park, gdje se svali na prvu klupu i odmah zaspi. Mjesec zađe za pla- 
ninu. Zapjevaše prve ptice. 


(Svršit će se) d IVO KOZARČANIN 


pa 


: | KCI 


Kćeri, mala kćeri, 
sva si rajski 
sjaj. 


Sve se odijeva tvojim čuđenjem, 

sve pobiseri od tvog smijeha. 

Ja vidim u tvojim svetim očima 

svaku zoru svijeta što nanovo svanjiva, 

tvojim srcem osluškujem 

pjev sviju stvari, 

davno, davno pokopan 

u mrtvim vrtovima 

daleke mladosti. 

Kćeri, mala kćeri, 

što si sva rajski P= 

sjaj. 

GUGLIELMO LO CURZIO 

Preveo Mate Meštrović 


Frano Kršinić 
Buđenje 


Frano Kršinite 
Kipar 


DOBRIŠI CESARIĆU 


Bolesnička soba: zatvoren u mraku, 
Žalostan i tih — 
I katkad se trgnem začuvši u zraku 
Plakati tvoj stih. 


Čini mi se, dragi, on je kao suza, 
Suza teška sna. 

Iskopani dragulj u rudniku uza — 
Da drugima sja. 


Teku crne riječi, ali usred plača 
Prekida ih grč; 

Blista oštro jezik buntovničkog mača. 
Pun je krvi vrč. Padelai 


Ali ništa zato, bogats su žile. Ke 
Treba biti. krut, E 2 
Okovi ne bole, bezmjerne su sile — Pai 
* Tek je krvav put CE 


I neka je mračno, i neka je oni! ree 
> Klonuli su svi — 2 
Za najljepše zlato dobili su i prnje. 

Tako ćeš i ti. 


Ne, nije to ništa, ne ništa to nije, a 
Ti si tako jak! ra 
Čujem samo: netko hrapavo se smije, B 


Dok odlazi vlak. a 
IVAN GORAN KOVAČIĆ 


MARGINALIJE 


Vivere necesse non cest, navigare nccesse 
est! 

Malo putovah, pa volim putovanja, volim 
putopisce. Uostalom dobar putopisac i ne 
mora opisivati samo krajeve, koje može 
svatko ugledati, gradove i zemlje,koje po- 
stoje na zemljovidu. Napokon — možda i ne 
treba putovati, da budeš dobar putopisac. 
(Kao što ni pivo kad se izvozi ne postaje 
boljim, tako ni Nijemci ne postaju bolji u 
inozemstvu — reče Heine, autor mnogih pu- 
topisa). U prvoj polovini prvog stoljeća pu- 
topisci, pored ostaloga, bolovahu od kićeno- 
sti, obligatne romantike i sveznadarstva. Bi- 
jahu potom dosadni i jednolični. Anglosak- 


sonci uvedoše i u putopis humour. Swift je 


pronašao fantastične zemlje, ali je ostao 
stvaran, a Tom Coryat izrazio je u gro- 
tesknim fabulama svoju duboku ljudsku 
sjetu, dok Thakeray u jednom od svojih naj- 
humorističnijih romana opisa put jednog 
Holandeza na germanske dvorove osamna- 
“ estog stoljeća. Dickens se narugao Sjedinje- 
nim Američkim Državama svog vremena, a 
nepoznati autor Eothena sprdao se s ekzo- 
tikom Orijenta. Američanin Poe posla svog 
dobričinu Hansa Paala na mjesec, a H. G. 
Wells opisa nam život na Luni još podrob- 
nije i fantastičnije, s maštom Poea, ali i sa- 
tirom Swifta i Voltairea. (»Ima ljudi, koji 
misle — priča Wellsov junak predstavniku 
Mjeseca — i onih, koji obnose javne dužno- 
sti; drugi idu u lov ili su mehaničari, dok su 
ostali umjetnici ili radnici, ali svi uprav- 
ljaju...<) Humour je dragocjen dar, ali ri- 
jedak i u onih, koje je Providnost obdarila 
i raskošnijim darovima. No i danas neki su- 
vremeni engleski pisci, koji daju putopisnu 
književnost, duhovitiji su i sretniji posjed- 
nici tog humoura, nego im vršnjaci na konti- 
nentu. Više Huxley, nego Paul Morand, nego 
Ramon de la Serna ili bufon Fracarolli. 
Uostalom to je svojstvo naroda. Humour i 
fantastično mogu se lijepo slagati! Upravo 
na tom oskudijevaju u prošlom, nesretnom 
vijeku putopisi gospoje Stael, mnogo slav- 
nijeg CGautiera, sanjara De Amicisa i dr. 
osim (možda) Heinea. 


* 


Jedno vrijeme dopisivah se sa X., knji- 
ževnikom. 


Mnoga sam njegova pisma, zbog zanimlji- 
vosti, spremio. Ove zime X. mi je poslao kao 
prijatelju rukopis svoga novog romana. 
Onda se sjetih na jedno njegovo pismo, u 
kojem mi je iznosio svoje misli o romanu. 
Pismo je uglavnom glasilo: 

»Evropski roman sadašnjice nalazi se na 
vrlo visokim, zamjernim, tanahnim vrhovima 
svog konačnog razvitka, do kojih je došao 
jednim pravilnim tokom, uvjetovan neumol- 
nošću svojih posebnih zakona. Kao svako 
ljudsko djelo u svijetu i roman je niko, ra- 
zvijao se, rastao, napredovao i konačno do- 
šao do onog raskrižja, koje je možda ravni- 
na, stigao do one posljednje stanice na ko- 
joj je točka, a onda konac i bjelina svršetka. 
Ako ga uporedimo s cvijetom (jer je roman 
u književnosti osobito za svojih ranih otkri- 
ća bio nesumnjivo krhka biljka! — [X. je 
bolovao od vječnih metafora, op. A. N.], ako 
ga dakle uporedimo sa nježnim cvijetom, 
mekanom stabljikom, danas je neprijeporno 
čvrsto izgrađeno deblo, kojem se ne zna ni 
dob ni sudbina, ni sadašnjost, ni budućnost. 
Jedno je tek sigurno: roman (barem u ovom 
poetskom primjeru) nije svenut cvijet, nije 
stari crvotočni panj — ali je izvjesno da je 
roman u krizi i kob mu proricati u ovom 
času, mogla bi samo dobronamjernost gata- 
lice. Pod inače blagim književnim podneb- 
ljem Evrope roman (da ostanemo kod po- 
redbe sa cvijetom!) blijed je skoro pod sva-' 
kim nebištem, skoro u svakom vrtu... Ne 
može se tajiti, da mu je anglosaksonsko tlo 
bilo plodnije i draže nego apeninske svjetli- 
ne, dok je na svoj način rodna ruska ravan 
i francuska pokrajina. Tako nas je XIX. 
stoljeće obdarilo romanima, novim voćem za 
ljubitelje pisane riječi, umorne i ohladnjele 
od dvanaestobrojčanih stihova i onog baro- 
ka, koji bijaše dosada života i književnosti. 
Dobro je, što je roman nik6 u Engleza i što 
je njihova, posebna stvarnost uskladila i 
ublažila onaj romantičarski jecaj, šta je 
strujao stranama prvih francuskih roman- 
ciera. I bolje Dickens, nego, recimo, G. San- 
dova, bolje Meredith, nego, recimo. pokojni 
dobri P. Bourget, ali već je dobro kad je 
Flaubert, Tolstoj ili Verga... U cvatu bilo 
je lako... Da bi još lakše bilo, potrudiše se 
učitelji književnosti: u svojim kvalifikaci- 
jama naznačiše nam, što je »čist« roman, 


MA RGINA LIJE 


299 


————— <€A ao 


što psihološki, a kad počinje »naturalizam« 
i u čemu je razlika od verizma i realizma... 
Danas je i ta rabota oteščana! U krivudavoj 
liniji, koja ide od velike točke Dostojevski 
doći će se nesumnjivo do točke Proust (sa 
svim  varijabilnim komponentama Joyce, 
Svevo, V. Wolf). To je baza, prilično kobna 
i nju teško može obići i jedan noviji, »mo- 
derni« evropski romanopisac, kao što nije- 
dan slikar ne će da umre ne vidjevši Pariz. 
Za naš hrvatski roman( koji ne znam koji 
zlobnik nazva sirotanom)...«< Tu prekidam. 

Dočitao sam ovih dana X-ov roman u ru- 
kopisu. Nisam zadovoljan, kao što ne bih bio 
ni sa svojim. Ali moje nezadovoljstvo mra- 
čila je spoznaja o relativnosti svih naših že- 
lja, napora i konačnih ostvarenja. Zato ne 
volim programa i mrzim propise u umjet- 
nosti. 

Čekajmo u strepnji, svijesni, da nam vri- 
jeme bešćutno protječe. 


# 


Mnogo se proučavao problem veza i gra- 
nica između čovjeka i umjetnika. Gdje su 
te granice? Ima li ih i jesu li uopće potreb- 
ne? Danas se možda zna, da ni kod toga 
nema pravila, i da treba svaki slučaj indivi- 
dualno istraživati. Često sam upravo to volio 
istraživati: Nedavno sam pročitao Peguy-ev 
životopis iz pera Daniela Halevy-a. Kao i 
P. djelo, i život mu sja od čistoće i čestito- 
sti... jedan uzorit život, koji se ugasio na 
bojnom polju u bitci kod Marne... 

I čitajući podatke o životu voljenog pje- 
snika bilo mi je drago, što sam sve to bio 
još prije, još bolje doznao iz njegovih sti- 
hova. 

* 


Često čitajući razne knjige zarobljenici 
smo najapartnijih asocijacija, što barem pri- 
vidno nemaju nikakove veze sa štivom, koje 
u tom času čitamo, ali su opasne varnice za 
Požar mašte. Nedavno u polutamnoj sobici 
kišovita predvečerja listajući omašnu knji- 


gu (čini mi se, da se radilo o Stanju soci- ' 


ologije u Americi) — odjednom se sjetih da- 
lekog proljetnog dana, što je živio negdje u 
almaciji, kraj mora. Sunce je bilo pripeklo 
i jedna od onih naših malih vrlo drevnih 
crkvica javljaše se jutarnjim zvonom, da je 
ospina svečanost tog dana započela. Do- 


skora stadoše pristizati tihi_hodočasnici: 
među tim nabožnim svijetom nalaze se i 
naše matere... Lijepo je i živo tih dana u 
tim pustim starinskim malim crkvicama, koje 
krase pustu ljepotu mog zavičaja. Dok se 
naše majke mole, mi po livadama kraj mora 
pjevamo. Sve se sreći na proljetnom sun- 
cu... 

Tko je taj, koji će nam vratiti zanose dva- 
naestgodišnjih? 

* 


Raffaele Carrieri objavio je malu mono- 
grafiju o talijanskom slikaru Giuseppu Ce- 
settiju, nazvanom i Tortorella. Uz njegovo, 
spominjao je i imena Rousseaua, Paola 
Ucella, Degasa i drugih vrijednih. Istakao 
je njegovu umjetnost, ali još više, mnogo više 
njegovu ljubav — za konje, za sve što je 
konjsko, ždreblje, što galopira,. rza, vrišti. 
Spomenuo je i Tom Mixa. Na svakoj strani 
ove zanimljive knjige diše i slikareva strast 
i ljubav za konje. Svoju monografiju Carri- 
eri je (logički) zaključio: »Rodio se rzajući. 

e mogu ga zamisliti bez repa.< 

* 


Par godina umirao je R. po evropskim sa- 
natoriumima. A onda jednoga dana ozdravi. 
Bio je gotovo podjetinjio od radosti. Pričao 
mi je, da je za svih tih mukotrpnih godina 
mislio samo o smrti. Pored njega su umirali, 
sam u sebi nosio je klicu smrtonosne bolesti, 
a ipak, čudno, volio je čitati samo takove 
knjige, u kojima se govorilo o smrti. Tako 
se sav predavao umiranju i zaboravu, da je 
još živ, i tako, rekao mi je, bilo mu je lakše 
umirati. Imao je gramofon s pločama, koje 
su svirale samo mrtvačke koračnice. Kad je 
ozdravio, dao mi je bilježnicu, u kojoj je bi- 
lježio svoje razne meditacije o smrti i sve 
ono, što je našao u knjigama, koje je u to 
vrijeme volio čitati. Nađoh tu mnogo zani- 
mljivih misli, pa neke od njih ovdje ispisu- 
jem: 

Na putu ka groblju sretoše se dva prija- 
telja. Zbogom — reče živi mrtvom. — Do- 
viđenja — odgovori mrtvi živom. — Anonim. 

Razmišljao sam često o smrti i nalazim da 
je to najmanje zlo. — Bacon, Esay on Death. 

Sve vrijeme, koje nam preostaje na zem- 
lji, moramo posvetiti misli na vječnost. Sve 
vrijeme, u kom se ne razmišlja o smrti, po- 

traćeno je vrijeme. Nevjerojatno je, da se na 
to i časkom može zaboraviti. — G. A. Bor- 
gese, I vivi ei morti, IX. 

Živjeti u srcima, koja ostaju za nama, to 
ne znači umrijeti. — T. Campbell. 

Ako ne poznamo život, kako ćemo upo- 
znati smrt? — Konfucije, Dijalozi. 

Život je svratište, a smrt je konac puto- 
vanja. — Dryden. 

Sol chi non lascia eredita di affetti 


Poca gioia ha nell urna. — U. Foscolo, I 
sepolcri 

Prezirati smrt — eto načela moralne sna- 
ge. — Lacordaire. 


Tout nait, tout passe, tout arrive 

Au terme ignore de son sort 

A P Ocean Fonde plaintive 

Aux vents la feuille fugitive 

L'aurore au soir, /'homme a la mort: — La- 
martine. : 

...Sempre stringe 

al'uom il cor dogliosamante, ancora 

ch'estranio sia, chi si diparte e dice 


addio per sempre. — Leopardi, Consalvo. 

Debemus morti nos nostraque. — Horac, 
Ars poetica. 

Omnia mutantur, nihil intuit. — Ovidije, 
Metamorfoze. 


Vivere tota vita discendum est; et quod 


magis fortasse mirabere, tota vita discendum. 


est mori. — Seneka, O kratkoći života, VII. 


Inter peritura vivimus. — Seneka, 

Ovdje leži onaj, koji bijaše smjerno odan 
umjetnosti i časti. , 

Za života nije vrijedio mnogo, a sad n 
vrijedi uopće. — Nadgrobni natpis. 


* 


Bizarnost i apartnost u blizom su srod- 
stvu s modernom evropskom umjetnošću. 
Tko je pročitao neko djelo Španjolca R&mo- 
na Gomeza de la Serne (na pr. njegov Hotel, 
Grudi ili Liječnik nevjerojatnosti), ili Ta- 
lijana Emilija Ceechija ili neke ranije 
stvari Massima Bontempellija, nazret će mo- 
ju namisao. Ceechi je po kulturi Anglosak- 
sonac, dok im je mlađi subrat Orio Vergani 
bliži Španjolcima i Francuzima. Njegova 
knjiga bizarnih malenkosti, Soste del capo- 
giro, doživjela je tri izdanja. Nesumnjivo 
pod utjecajem R&mona, koga je i prevodio 
na talijanski jezik, on je ipak vrlo originalan 


u ovim svojim malim stvarčicama, koje če- 
sto kriju čudne skrivene emotivne snage, 
Iznosim ovdje neke, kao što predavač popra- 
ćuje svoja izlaganja dijapozitivima. 

»U ovoj knjizi — veli Vergani — kao u 
orhestru desetak časaka prije nego se ima 
podići zastor, — glazbala se još »naštima- 
vaju«.« — (To je čitav piščev predgovor). 


San 


Katkada noću more vrlo lagano uzdrhta. 

Ssssst!... 

To su ribe, koje se u snu okreću na drugu 
stranu. 


Zabranjena ljubav. 


Saksofoni pjevaju uzbuđenim  grlenim 
glasom žeđu crnih svirača za zabranjenu lju- 
bav bijelih žena. ; 


Pisma 


Lica u komedijama nikada ne dobivaju 
beznačajna pisma, pisma koja se mogu pro- 
čitati i baciti u koš bez potrebe, da se saopći 
sadržaj gledaocima. Kod njih je listonoša ri- 
jedak, ali vrlo važan. Ona žive u doba, kad 
je pošta značila jedan od najvažnijih doga- 
đaja u ljudskom životu; kad su pisma ne- 
izbježno donosila katastrofu. 


Čovjek 
Čovjek: dosadna životinja. 
Fafner 


I žena, koju vi bezumno ljubite, u hlad- 
nim zimskim danima ispušta iz nozdrva dah 
u obliku plavičaste maglice, koji podsjeća 
na dahove zmajeva, koji u legendama čuva- 
ju blaga. 


Skladni 


Kod flauta ovo mnogo smeta: što svirač 
pravi dražesna ustašca, a licumjerno oko. 


svirač 


Misterij 
U rupice klarineta kao da je unišlo nešto, 


što se ne da istisnuti ni kad bi se vjekovima 
duvalo. 


Samoubojstvo 


' Jedan napušten šešir na rubu zaslona 
jednog mosta. Sve do časa samoubojstva po- 
stoji briga — da ne pane šešir. 


x» 


Pred par godina na jednom Medunarod- 
nom Natječaju, koji je za najbolji roman 
raspisalo Udruženje Ujedinjenih Američkih 
i Engleskih Nakladnika, pobijedio je tride- 
setgodišnji Madžar Ferenc K&rmendi sa svo- 
jim danas već glasovitim romanom »Pusto- 
lovina u Budimpešti« (A Budapesti Kaland.) 
(Preveden na sve svjetske jezike; ovaj bi ro- 
man zaslužilo prevesti i na hrvatski jezik!). 
Govoreći o poteškoćama oko prevođenja sa 
madžarskog jezika, jedan prevodilac točno 
je uočio: »Ove su poteškoće kao prepreka 
bodljikave žice, što sputava uzlet književ- 

nosti. Posvuda ima nakladnika, koji se za- 
nose dobrim djelima, koja se rađaju u FEn- 
gleskoj, Njemačkoj, Italiji ili Francuskoj. 
Ali rijetki su izvan Ugarske oni, koji pozna- 
ju ugarski jezik. Ako dakle jedna knjiga na 
ugarskom jeziku probije tu mrežu jezične 
zabrane, znači da posjeduje sve rekvizite 
da bude smatrana odličnom i iznimnom.« 
Ovo je točno, a i uostalom i davno poznato. 
No iako je svaki »uspjeh« relativan, ipak 
treba istaknuti, da je i ovo jedna odsudna 
poteškoća pisanoj riječi, koju ne poznaju ni 
glazba ni likovne umjetnosti. 


A. Nizeteo 


MEDITACIJE 


Samac misli o šutljivim dubinama, o.miru 
visova i sibirijama zapuštenosti. Njegova je 
molitva: ukopajte me, da mislim i slatko 
sanjam, da vam otkrijem alfabet pustinje, 
govor muka. 

Dragi su časovi, kad razlivena tišina us- 


krisuje dušu pisca tjerajući dosadu, vidno. 


oporavljajući umoran prsni koš. 
: * 


Tako, nepoznati i druže, prolaze dani, nad 
svako jutro izlazi sunce, i evo zapada. Na- 
jednom se trgneš, uvališ prste u kosu, i 
smrknuta oka zapituješ sebe: što? 24 godine! 
badava? a tko mi jamči, da i ostale...! Iz 
grla ti se odapne strjelica melankolije s otro- 
vom suze. T ostale... 


* 


Nanose dobri, obični ljudi plodove sa li- 
vada u staje, pod krovove, izgledajući jesen 
vinograda. Berba. — Ova će nas riječ po- 
kositi, jer je ljeto tu, pijano pjeva u nama 
i izgara, da, a mi starimo. 


* 


Nova je čulnost uskrsla u meni: bubanj 
tuge udara, izgubi se, prelijeva se sa jesen- 
skih stabala na me. 

Zašto, kad je kiša, mislim jedino o intim- 
nim pejzažima interieura, gdje se najbolje 
snalazim, a duša najljepše pjeva? 


* 


Kad glupa radost protjera osamu, poći ću 
za njom u šumu, u dno, duboko u šumu kao 
slon. A kad je posijeku, kriknut ću, da se 
utopim u posljednju samicu: u se. Tko da 
me odavle istjera? 

* 


Volio sam legende. Nisam ni sanjao, da će 


. godinama ojačati u meni ljubav za toplinom 


legendarnog stila. Možda je to nešto od ni- 
hilizma, koji se je zavukao tiho i neosjetno 
pod nevinim oblikom, da reče životu: malo 
se tamo?! Mogu napisati priču: travanj i ja: 
s njime sam živio u dodiru punom obećanja, 
u dugu razgovoru, a govor je bio muk i re- 
akcija duha na sve slične pokrete života na 
krajoliku, na vodi, u čistom azuru. Legenda 
je istinska povijest i aureola mnogih duša. 
Sjećam se nekih imena. A ja sam bezime- 
njak — pinxit ignotus —, a moja legenda 
ostaje zanavijek moja. Nastavlja se: evo, 
travanj me zove novim pasturelom. 


* 


(Sa obline rta niz nasmijane milje 
mora, vidi se Split) 


Da udobrostivim čežnju za daljinama, 
usmjeravam oči put mora, travanjskog jutra, 
na mirnoću jasne površine poništenih i raz- 
maknutih granica, na gubljenje pogleda u 
plavu prozračnost, gdje vid zatajiva i uro- 
njava moć u daljine, odakle se bliže koraci 
voda, da zapljusnu, tu, uza me, prpošno 


Is 

ćarlijajući na bijelom žalu. Ovi su transpa- 

rentni valići pozdravi živoga duha, što u 

ovom jutru priča o dalekom svijetu sunca 

i okeana, o pjesnicima, poludjelim na prepo- 

tentnu sliku gibanja i života, o artistu, što 

se preklinje, da je dio usklađenih pokreta. 
* 


U zemlji, »gdje raste limun žute, gdje opa- 
ja borova smola, mladi vinograd i naranča, 
a more svejednako obdaruje popodnevnim 
snovima o kraju siromaha, boema i umjet- 
nika s prepunom dušom slika i marina. Vi- 
dici su nam proroci, boje s nijansama uči- 
onice, tišina trajno otajstvo i izvor zanijem- 
ljenja pred otajnim. Htio bih napisati knji- 
gu o sebi, o njima, o zemlji sa cvrčkovom gi- 
taricom. 


24. VI. 

Gori u meni ljeto pod zapaljenim vidici- 
ma dalmatinskih nebišta. Žudim da me po- 
gladi s mora vjetrić: zove ga lađa i grana 
crvenog šipka. More široko snatri, spava za 
izraz moje nutrine, trenutno blažene. 

Daždi nebo u daždenju sunca. Zrije riječ 
ljeta: vinova loza. 

* e 

17. IX. 

Trčim u lucidnu pozadinu večeri, dok su- 
noćni parobrod, očaran svim bojama, ulazi 
u luku kao vizija s lirskim podarjem suglas- 
nosti, što me vežu s obećanjima i zvukovima 
nevidljivih, duhovnih žica i kabela. O ču- 
dna anteno, koju udara glas noći! Srce je 
luka. Poezija je srce i čar predvečeri na 
krovovima izalučkih kuća sa sjenama u 
vodi, na sjajucavoj površini: divnom bazenu 
diskretne i nostalgične pjesme, kojoj u ri- 
tmove i rime, talasanja i bijeg pjevač istište 
plemenite, astralne sokove duše: najavljene 
u travnju, zaigrale u punoći srpnja, sazrele 
u rujnu. 

Kao ždrali na jug, i mi ćemo na otok 
Umjetnosti, o kojemu nam priča ovaj kraj. 
Lastavice salijetaju telegrafske žice. Opet 
ih gledam, cvrkutaju, ćeretaju, brbljaju, da 
nam zahvale radi nase zemlje. 

Prekomorske ciganke, jeđupke, dovidova. 

Jer su one simbol. Mir! jesen govori umi- 
ranjem jarkih boja u šipkovu lišću. 

» 

(Ladanjske duše) 
Harmonija — Zlatni Otok (Tele) — umjet- 
nika, i nije nego pogled na svijet, koji bi 
morao, za mir, naći ili stvoriti. No za to je 
potrebito piti vlastitu krv, prijeći preko vla- 
stitog tijela kao preko štapa na cesti, da ga 
prezrem kao glupu misao vlastitog srca, kao 
nemogući uzdah za izmetninama. Da je to 
preteško, tvrdnja (laž, istina?) da su pje- 
snici ili pokvareni ili suluckasti. Izvor je 
tome nemir, lutalaštvo, plač za Harmonijom, 
koja se odzovne u duši i nestane ostavlja- 
jući pjesnika na lađi bez guvernala, i bez 
vesala, da zavesla dvjema pesnicama. Jedro 
je zov, put u veliku nepoznaticu, koja ipak 
opstoji, na sreću i nesreću. To su časovi 
ispražnjenja: kad vlastita misao odbjegne u 
potragu. Ja ostajem bez duhovne moći, što 
čini život nekako snošljivim. Osjetiti se je- 
dino masom mesa! onda se fotografirajmo 
S... Sređenje! Ustaljenje! Harmonijo! 


Inače trčimo za vlastitom sjenom, vječno, 


.poput  Ahasvera, sa štapom, inspiratorom 


boeme, koja bi trajala hiljadu godinu u jed- 
nom biću. - : 
* 
Nesreća je pjesnika u potražnji apsolut- 
nog ideala na zemlji. 
* š X 
Pjesnici najvole melodiju, koja iza sebe 
ostavlja praznoću i tri točkice, da je sami 
ispunjaju.“ : ; 
% 


(Sanjao sam stare otkrivalačke lađe. 
Prama vječnosti) 


Ti si duh, povedi me u utopiju. Oči su 
moje upravljene na dalji put, što se odvi 
dugo, dugo, kao draga melodija, uhvaćena 
u pravi čas duše: kad sam imao razapeta 
jedra, spravna da čuju i nečujni dah vjetra, 
gotova da odmagle na prvi zov. 

Jedrim. Lovim, a uvijek prazne ruke i 
izduvana tobolca. Lovac sam vječnosti. Je- 
dnom sam bio očaran njenim pozivom. Pa 
moram za njom odskitati. Ja ću se skitati. 
Drugo ne mogu. Rečem duši: draga lutalice, 
ciganko, gataj, da uprosimo kruh smisla, 
mi smo siromasi. 

Da ne malakšem,  potražujem portrete 
starih mornara, pitam njihove oči, sad mr- 

tve, uslikane. ukroćene na platnu, mrtve 
pod bojama. Zurlam da otkrijem tajnu ono- 
ga momenta. Poziv! zov, zov. A njihov sluh? 
Kao da osluškuju život Atlantide, koja, 
valjda, i ne opstoji. Slutnja mi je zvijezda 
i busula u negdje. Slušam daljine u očima 
starih konkvistadora, pustolova. Idem za 
zemljom, koju nasluti skrućena školjka mor- 
nareva uha. Još ima nesvijesnih praunuka 
starih legenda i legendarnih lica. Samo im 
ne trebaju galije s crnim trbusima i sablasno 
lepršavim trakovima u vjetru, ne trebaju 
im zemlje. Jer mi tražimo vječnost: 
* 


Još uvijek sam gmaz bez očiju. U meni 
spavaju neotkriveni vidici, ne znam puta do 
njih. Šećem dolinom, a morao bih gaziti 
bregove, da me zapljusne zrak i svijetlo u 
svim vjetrovima, kao proljetni škropać, raz- 
liven u sve pravce. 

O, srodna dušo pjesnika, povedi me! Mu- 
či me vizionarstvo, a gušim se u škrtoj mreži 
linija i panorama. Ne crtam kukasti upit- 
nik, već idem ovako, tješeći dva života u 
meni: onaj, koji jest, i ideal — život na izvi- 
sini, do koje imade mnogo. O, srodna dušo. 

Nadam se Kolombovim duhom ugledati 
Novu zemlju. Svibanj i o njoj muca. 

* 


Odvedi me za sobom, svemoćni pjevaču u 
skritoj dubini mene! 

Tko si ti? — Tvoj glas polijeva lirika ve- 
černjeg angelusa, kad boje, profinjene, kri- 
stalne i  produhovljene, stvaraju zanos 
ekstatičnog ludila. 

Tko si ti? Oživjeli duh pejzaža, koji po- 
hodi prijatelje, da im izreče hvalu? Što sam 
ja? praznina, sposobna da bude eho svakom 
pozivu. A ti? — Govoriš mirisom svibnja, 
plastikom svibanjskih voda, diafanim po- 
kretima boja na grudima mora. Možda i niti 
tvar?! Čujem te u sebi kao naslućaj. 

O, slutnja i čuti, najdraže riječi! 

CJ 


Ima časova da je duša samo duša: kad se 
izvuče iz ogrlica upitnika, iz iglica uzvični- 
ka, da bude samo ona. Da prima hranu, 
koja je od iskona ide: spiritualnu ambroziju 
iz astralnih vrčeva. 

Ima iznadživotnih časova, kad je umjet- 
Nikova riječ životnija od istog života. 


Oslobodi me, očisti me, da bude bjelji od 
snijega. Onda ću hitnuti dušu u plavetilo 
da progleda: na nju padaju slike i misli, o 
čijim nadama ona i živi, o kruhu i vodi če- 
žnje; kao staklo, duša se vidi prostrijeljena 
zrakom, vodom i suncem. 

Na ovaj pejzaž struji dah vječnosti. 


* 


Čudan je dan srca. Stalno dršće kao jasi- 
ka, iako mi veliš, da ne kuca. Ono je stva- 
ralac, najčešće uplakan div, prikovan uz na- 
kovanj. Udara, rezucka, pjeva po nadah- 
nuću svemira. Možda u času, kad ga ne ču- 
ješ, stoji ispunjeno, i prslo bi na prvi otku- 
caj kao nabrekla mješina. Srce je knjiga 
ispisana minuskulima iz prirode, života, 
prenapeta lukovima odnosa i strjelicama 
srodnosti, slika sa bezbroj mostova, pomič- 
nih i nepomičnih, iz moje nutrine k tebi... 

Pustit ću misao — Noje goluba — da se 
prikrade najzamršenijim kolodvorom — za- 
sjedama srca. I znam: kazat će mi što je 
doživjelo nazad 15 godina, a što iza djeti- 
njeg sna, kad sam dozivao ljetne oblačiće na 
očevu odrinu, dok je srce udaralo kao bu- 
banj niz ulicu. Da, sve je vidjelo, kao va- 
roški luđak, koji omjeri svakog došljaka, 
gledajući ga ravno u oči. 

Za upotpunjenu spoznaju, noću razapinje 
mreže nad svijetom i shvaća šapat južnih 
luka u kreštanju simetrične lastavice, nevi- 
nu igru lepira oko čaške, otajnu šturkovu 
jeremijadu. 

Čudna knjigo, daj mi svoju azbukicu. 

* 


Dalek je put srca: odlazak, povratci. To 
mu je život i dan. 

I stalno je, da mi nikada ne će zasjati u 
očima blijesak vode, zamaštane u krajevima 
srca, nikada, jer su njegovi putovi pjesma 
beskraja, i nikada se ne će zaobliti u bjeloč- 
nici stanica, na kojoj fantazija nervozno 
čeka cilik zvonca na odlazak, pijuckajući na 
gorskom izvoru snova, i nikada me ne će 
pozdraviti skitnički vjetar dodirujući svojim 
dahom moju kosu, i nikada ne ću stajati pod 
krošnjom široka lista, da slušam, kao i ono, 
umilnu igru kiše (dok tropska bubnja na 
bambusima) na našim livadama, kao što je 
vidim u ovaj čas, 

Zalagati se za praljepotu umjetnosti zna- 
či, u očima većine, biti lud. 
* 


(Dalmacija: more, Zagorje) 

Gdjekada mi se pričini, da ne pripadam 
ovom. Sredozemnom golfu. Iza planina, gor- 
štak, rođen u sivim gudurama Mosora, donio 
sam na more spleen i ideal magla. U meni 
se kavže primorska jutra: jasna, topla, pro- 
vidna, plava u vrsima borika i na moru na- 
ranča, limuna s tutnjavom i muklošću polj- 
skih podvodnja, opiumom magla, što zanose 
svojim vječno uplakanim vrbama, rakitom 
s razlistalom sjenom u jarugama, s lišćem 
što umire: u vinogradima, na tijelu jablano- 
va i trepetljika. Pjeva naranča, plače ja- 
dika. Komu da posvetim sonet? suncu ili 


oniskim oblacima, što more, tište, da nas . 
ušikaju u užitak jesenjih pjesnika i slika-: 


ra? Htio bih spojiti jedno i drugo, u sebi, 
duboko u pokrajinama duše. Jer ona. nije 
monotona ravnica: voli listopad oranica, a 
hoće da na njoj dogorijeva umilnost dalma- 
tinskog jutra u listopadu; hoće da dopjeva 
ariju sunca i sjene. Duša je skeptar, sinte- 
tik boja, arena ljepote. Ej, zato osluškivam 
— miriše hrvatsko more, kajkavska pjesmi- 
ce >z mojih bregov«, »vu kmicama i hiža- 
ma««, »v suncu i senci« — prisnivam pokret 
bogate jeseni u dugome polju pod vodom, 
male varošice s jezerima, koja će zatutnjeti, 
kad im se razjape vrela, da ispune modrom 
vodom plava i crvena zjala kamenitih 
vrtača. 

Ovdje, na stolu daždi sunce sa ogledala... 
prelijeva se sa stakla na me, preko sobe. 


Vani: dan sunca, bogat. A u meni borba: 
tmice i demona jasnoće. Dva demona. Tko 
je serafin? Možda je ovo jurnjava beznađa 
na nadu, ufanja na kulu crnog arapina 
očaja? Ako nije, svakako će se sličnost spa- 
jati za pobjedu. što u meni vri kad isturim 
ruku kroz otvor! Htio bih, odmah, da pišem 
knjigu: Sanje uz slapove sunca!... ali ma- 
gleno polje, vrba! Htio bih da pišem knji- 
gu: Vrba na jaruzi. I pričini mi se, da trčim 
na nijagaru sunca, koje govori, dok u isti hip 
povlači se spodoba tužnog aralda i skriva 
sebe uz jarke, zamućene prozeblim maglica- 
ma. Borba. Kao i druga što je hobotnica 
ukotvila na dvoboj lirika i realistu, pusti- 

njaka i radnika, šumor i samotinju, sanjara 
i agenta. Što ću? to je život duha, dokume- 
nat života, tajni arhiv duhoborca. Ja sam 
put Sjevernjaka na Jug, Juga na Sjever. 
Plač za jugom u sunde presađene smokve, 
žalba otrgnutog soba za ledenjacima maho- 
vina. Vjekovito djetinjstvo. To u meni živi 
dijete, divljačak prepun uspomena. Dijete 
na cesti u pravcu gaja, polja, u luci, u šumi 
krstastib jarbola s pogledima u egzotiku 
vulkanski razbuktjelih rumenila u predve- 
čerja. Luke! živa bića. A djetetu podadoše 
zvukove sa bogzna kojeg otoka (Sanchova?) 
nadošla parobroda. Luka — inspiracija go- 
lemih voluma, platna, glasova i duša. Tragi- 
ka raskrsnice. U me, kao u pristaništa, ula- 
ze utrobe vodenih kolosa, u moj život — koji 
je san — pjevaju šume, kad čujem sjenicu 
na moru, razbukte ljetna jutra žetelačkih 
srpova i povaljenog snoplja. U meni sja ma- 
slina kao starinsko srebro, sja more. A zove 
i zagorje, jesen, mutna. 
% 

U zadnje doba poslano bijaše pleme bo- 
ema. Bili su i sretni, i ludi, i nesretni, ti pje- 
vači i proroci nevidljivog i nadosjetnog. Želi 
su poroke i kitili se jorgovanom kad su ula- 
zili u gradove, odvagnuvši slasti i nostalgi- 
ju višega dobra i dalekog grizodušja rekli 
su: taština. Sa grbom, išaranim crvenim za- 
nosom bolesnika Nietzschea: >O vječno 


.Svagdje, o vječno Nigdje, o vječno Uzalud«, 


ulaze s harmonikama u mjesta kao mine- 
sengeri, kad pada noć. Oni su pjesnici Mra- 
ka, Predmračja, Prijelaza i vječnog Iskrca- 
vanja, kad bogati i magični prolog noći, iz 
daleka, počne brisati tok putova, krušce 
voda. Oni, oni... a i ja volim smirenje oči- 
ju u mlakosti večeri, krštenje duše u vlazi 
crnine. 

Da nisu, svi skupa, jeremijada pred pro- 
pašću? pa se zaklanjaju u kulu pozdravlja- 
jući dan s one strane mosta, gdje zamrače- 
ne krošnje liče kućama? Ili su fanatici pro- 
tjerane iz masa kontemplacije, mistike, u 
kojoj će se okupati novi rod, što se sada raz- 
govara s drvenim pajacom i limenom mač- 
kicom? 

Da nisu vjesnici čovjeka-djeteta; heroja- 
pjesnika, i sami noseći slutnju, da su djeca, 
a, kao takovi, i dobri? 


* 

Istražujem srodnost neba, oblaka i uzdu- 
šastih izbrežina, vinovih nasada. Sličnost 
postoji: kad urlikne seoba oblaka, loze po- 
čnu žutjeti. zemlje zacvokoću, a odnekuda 
jave se sjenice i vrane, simboli nadošlih 
dana. Što je široko, suziva se, mak smijeha 
sahne i blijedi, bronz hihota drveno udara, 
rijeka pogleda razlijeva se stapajući svoj 
orkanski tok u mlitavilo poljskih povodnja. 
Ja sam opazio, da slobodni obzor upravlja 
kucavicom ove površine. Složnosti me hra- 
ne i napajaju. Istraživalac sam njihov, pa i 
kroz nadarja »čudnih« poeta. Poete, vi slu- 
šate viši glas. Mirite uzduh s tvrdim elemen- 
tima. Domalo ćemo slavodobitno do zvi- 
jezda. Vi stvarate sedmi dan, u kojemu je 
Jahve otpočinuo, da i vama nešto-ostavi za 
slavu. Sedmi dan stvori pjesnik bratstvo 
svemira. Da se sve raspline, sačuvana pjesni- 
kova knjiga pričala bi o starome kozmosu. 
Da li su vračevi skokovi i žonglerije ludosti? 
ili su to posjednici šestoga dana, a da o sed- 
mom ne znaju ništa? Sveta nelogika htjela 
je, da redovno neimari sedmoga dana ne po- 
sjeduju ni vrtlić pređašnjih dana. Ipak su 
sretniji. Da nisu oni progovorili, govorilo bi 
kamenje i vlaće o hladu i mrazu, o smrznu- 
tom suncu radi manjka sedmoga, pjesničkog 
dana. Krvavo je to zidanje Nedjelje. U njoj 
se ne dobiva hljeb, meso. A vi, šest dana, 
uzmakli ste, otprhnuli ko zvijezde. u nemoć 
domašaja, a pjesnici ostaju na cvjetnom oto- 
ku glada. Zato: 

profana masa ne čuje, 

svima je otupio sluh, zarastao šikarom; 
eho sa cvjetnog otoka njima je nekorisna 
tlapnja i ciganska vatrena svirka s besplat- 
nim odzivom srca u kratku otkucaju; 

k vama se, planetarci, pristupa u lađama 
od lopočova lista, u zaljubljenosti rajčice i 
tratinčice; 

rijekom šarne duge. 

Moralna pouka: »čudnovito«, »poetsko«, 
»čarobnjačko« diraju objavljenje neba u 
međusobnom križanju božjeg alta i pjesni- 
kova seconda, božjeg sola i pjesnikove prat- 
nje na gitari. (Pojam božjeg utkan je s poj- 
mom demona. Onda tragični trio!) 

CJ 


Poezija je bliža rumu nego vodi, jer sluša 
slap krvi i nabujalih osjećaja, a ne logiku 
mozgovne mašine; sestra čežnje, naslućaja, 


ne pravila i paragrafa. Ona je kći nadživo- 
ta, ekstatična_ i bulazna. »Redovitost« je 
troskot u poeziji. Ipak volimo vode, želimo 
da šute u versima, da zaobljeno bljeskaju u 
strofi kao u bazenu. Ne proklinjemo ih kao 
neki. Jer su one simbol života, što u sebi 
odraziše prošla obzorja, minule sjene sa- 
njarske abulije, čekaju proljetne oblake, 
koje miluje lahor, one nam profetski pripo- 
vijedaju o daljinama. Pjesnikova voda nije 
ropski elemenat, ona je život, zrcalo, muk, 
ljetni ditiramb zraka i svježosti, jesenji ču- 
var smirenih lađa u dnu luke. 
* 


Naslućaj samo nutarnjeg talasanja, giba- 
nja, gdjekada me okruži mrtvačkom sleđe- 
nošću. Kunem se: u časove ne čujem ništa, 
ne vidim ništa, bez misli, a pun nečega. 
Iskusio sam, da pred stvaralačke (skromne) 
minute sve moći stanu — zvoni zvonjelica, 
kazaljke trepere: poetska senzibilnost dršće 
kao voda udarena galebovim krilom, a sve 
drugo — svi životni kotači — počivaju. Šut- 
nja poezije, egzaltiranost. Kao đavao Gorko- 
ga, netko je povadio iz mene sve (kao u iz- 
javi neke mističarke: »Bog mi je uzeo srce 
na dlan, iščupao ga, kako sam mogla ži- 
vjeti?«), osjetim se kao cvijet nolimetangere. 
Daleko od mene! Bućnite me u vodu, da na- 
stali virovi edaleče vas od mene. Suvišna je 
pomoć izvanjskog. Ili ne znate silu osame? 
Volim svoj-pakao no vaše senzacije. Hranim 
se kruhom vječne tlapnje, vinom duša, da- 
leko vaši likeri sa šarenim etiketama. Ej, da 
vam je kap odnekle — odakle? — zdaždje- 
la napitka na vaš grozničavi jezik! Vi proti 
nervoze rabite šetnje, plesove sa ćucima — 
a njemu, tebi... kuckaju nam duhovi u zid 
kao dru Faustu. Svetiji je naš Mefist od va- 
ših anđela u svilenim suknjama, s obojadi- 
sanim kovrčicama pseudodjeteta. Nas od- 
jednom polije olakšica, kao pijanca trezvena 
kiša, da gonimo sebe naprijed, da se istrča- 
vamo s bremenom kažnjene Psyche potuca- 
jući se od nemila do vas nedragih. 

Ka 
(Žalosti pjesnika) 

Kako smo daleko od čiste spiritualnosti! 
Pa ista poezija, vjerno zrcalo svih pokreta 
na duši! Profanacija spiritualnog vlada i na 
oltaru. Koliko bi mnogi pjesnik dao, da ne 


306 


HRVATSKA RJE ZV IJ A 


X; 


mora nutarnja raspoloženja i lucida inter- 
valla povjeravati mastilu, šuštećem peru 1 
hrapavom papiru: da ih ne mora odmjeriti 
materijom pa najaviti: to je duh! Spiritual- 
nost je božanska kao utopija, pa nije ni ona 
došla do svoje fotografije. Zlato omatati 
dronjcima, čist povjetarac zarobiti u kotac. 


PJESME KOJE 
Mladić na ulici 


Samotan ići u plavetni sumrak protiv 
struje užurbanih ljudi po ulicama razblud- 
nih četvrti i zastajati prepun teških misli 
pod hladnim suncem prvih svjetiljaka. 

Tražiti izlaz na svakom koraku, ćutjeti, 
kako na dnu puste duše nešto s bolom ti- 
njajući izgara kao zadnje ognjice umirućih 
šuma na obalama mutnih, podmuklih voda 
jesenjih i gledati... 

Talasaju se ovlaženim pločnikom trep- 
tavi odsjevi večernjih. osvjetljenja, a kroz 
njih, u muklom šumoru vreve, bezglavo plo- 
ve sjene prolaznika, njišu se, poskakuju, 
čudesno rastu i padaju u nevidljive dubine. 

Toliko preraznih očiju svjetluca u ovoj 
uznemirenoj polutami fosfornim blijeskom 
čežnje i ushićenja, a mene ni jedno pogle- 
dalo nije. : 

A i ja imam dobre svjetlucave oči, on 
gledaju krotkom blagošću, ali u ponorima 
svojih zjenica skrivaju potajne proplamsaje 
velikih zanosa, koji samo čekaju, da se ne- 
kom otkriju. 

Toliko preraznih usana smiješe se danas 
prijateljski, toplo i zavodljivo, a ni jedne se 
meni osmjehnule nisu. 

Aija imam tople nabubrele usne, koje se 
kadikad umorno trzaju i uvijek tugaljivo 
škube željne opojnosti, vrelih dodira i smi- 
jeha. 

Toliko preraznih ruku u pozdravu i do- 
zivanju domahuju ove večeri ushićeno i raz- 
nježeno, a ni jedna _ meni: domahnula nije. 

A i ja imam ruke, ispijene, blijede i ne- 
mirne, koje vole nježno i dugo milovati i koje 
bi bezgranično usrdno grlile, kad bi samo 
imale koga... 


I riječ je trpka, opipljiva svejedno kao pa- 
piri mastilo. Onda se ne čudim, što su mnogi 
umjetnici mrzili vlastita djela, stideći se 
pred sobom, jer su okovali svoj duh, slobo- 
dan kao sunce, u zarđale negve i zakužene 


kaveze. : 
Dinko Štambak 


SE NE PJEVAJU 


Samotan ići u plavetni sumrak protiv 


struje užurbanih ljudi po ulicama razblud- 


nih četvrti i zastajati prepun teških misli 
pod hladnim suncem prvih svjetiljaka. Tra- 
žiti izlaz na svakom koraku, ćutjeti, kako 
na dnu puste duše nešto s bolom tinjajući 
izgara kao zadnje ognjice umirućih šuma 
na obalama mutnih, podmuklih voda jese- 
njih i najednom nasred ceste nemoćno sklo- 
piti oči. 


Mladić ojađen životom bdije 


Reci, o Svesilni, kako da Ti se molim, da 


jednom ushtjedneš i moje prošnje saslušati. 
Prekrotke su i krhke riječi molitvene, ali Ti, 


koji sve vidiš, ne možeš previdjeti žar osje- 


ćaja, koji su zakopani u srcu, kao dragulji u 


starom kovčegu. Neka nije uzalud ovo ispos- 


.ničko bdenje u tmini sirotinjske sobe. Budi 


uz mene i mudro, kao što si izveo narod bi- 
blijski, izvedi me još ove noći iz pustinje 


mojih samoća i daj mi, sve dok svitanje ne 


pogasi zvijezde i zadnje fenjere, traženu po- 
moć i moć. 
Ne trebam vihornih jahača iz Apoka- 


lipse ni čete borbenih anđela s plamenim 


mačevima, ali daj mi oči vidovite i nepogre- 
šive, prijeteći glas olujnih gromova i bič, 
kojim je Sin Tvoj iz hrama izagnao one, koji 


su ga oskvrnuli, i ja ću biti dosta hrabar i 


jak, da pođem na djelo. 


. Nenadano, kao silan noćni orkan pojavio 
bih se u grešnom gradu, koji se himbeno u 
san pritajio, i zaviknuo bih na uzbunu. Ori 
se prostorima moj moćni glas, ja sumanuto 
srljam niz rasvijetljene ulice i trgove uzbu- 
đen i sav zadahtan u pravednom gnjevu pu- 


PJESME KOJE SE NE PJEVAJU 
e .e..-:-:-T "| 


cajući bičem nad svojom raščupanom gla- 
vom. 

Lupam pesnicom o prozore skupaca i 
bogatuna, tresem teške bakrom okovane ka- 
pije. zaustavljam blistave limuzine s koko- 
tama i starim izmoždenim razvratnicima i 
pobjedonosno provaljujem u plesne dvora- 
ne, zabavišta, kartašnice, lupanare i palače. 
U porastu neobuzdane mladenačke snage, 
nadglasat ću prodirnim glasom zveket raz- 
bijenih stakala i paniku krikova zbunjenih 
uživača i počet ću bjesomučnom gorljivošću 
tjerati krivce svih zala i nevolja: pohotnike, 
besramne žene, rasipnike, okrutnike, lice- 
mjerne podlace i varalice. 


Uzavret će divlje komešanje uplašenih 
grešnika i nitko ne će u tom metežu znati, 
što se tu uistinu zbiva, a ja ću, snažan, nad- 
moćan i gord iz raskošnih skrovišta sve stje- 
rati u hrpu i gonit ću ih pred sobom držeći 
ih fijukom biča na okupu kao zaplašeno 
krdo, koje od ulice do ulice raste. 


Gadni pokreti putenih, pohlepnih ruku 
postaju uznemireniji i drhtaviji, lica avetno 
siva i užasnuta, a glasovi puni groze. Uzvi- 
kivat ću zapovjednički, trčat ću s jednog 
kraja ulice na drugi, da spriječim svaki bi- 
jeg i uzdržim jednolično gibanje usplahire- 
nog mnoštva, i tako, teško napredujući, stići 
ćemo na najveći trg grada, gdje će se ova 
uznemirena masa izliti poput crne žitke 
lave. Tu se stišava žamor i nastaje mrtva, 
gluha tišina očekivanja i strave, i nitko se 
ne usuđuje da i najtišim šaptom naruši mir 
jezivo-svečanog časa, samo užurban i prigu- 
šen dah pojedinaca odaje napetost strašne 
neizvjesnosti, koja lebdi u zraku. Malo po 
malo razabire se kroz bruj tišine i težak 
uzbudljivi mir neki potmuo, neobičan šum. 
Poglćdaju se ljudi pitajućim pogledima i ne 
razabiru, da li to iz daljine dopire mrmor 
morskih valova ili se u beskraju svemira 
zbivaju sudbonosne promjene, 


Tad ću se progurati do sredine trga, stati 
na postolje velikog spomenika, odakle se 
može pregledati cijelo mnoštvo, i mirno, bez 
riječi, prstom pokazati pločnik. 

Prignut će se polako zabezeknuti greš- 
nici i pokorno prislonuti uho na hladan ka- 
men; šum postaje mahnito bučan, sasvim 

bliz, i oni odmah shvate, da to kanal, ne- 
vidljiva gnojnica velegrada, ispod pločnika 
svira svoju mračnu koračnicu rasula. 


Glazba propasti i crnog raspadanja zlo- 
kobno šumi u struji sluzave, smradne, one- 
čišćene tekućine, koja nosi splačine raskoš- 
nih gozba, terevenka, tjelesnih užitaka, crne 
bijede i bolova. 

Sve čim se halapljiva usta sladila, sve 
što je sirotinja mučno prožvakala, sve što 
je stišalo glad bezbrojnih želudaca, sve što 
je posrkano požudno da uzbudi krv, bila i 
dade slasti i pijanstva živcima, teče pretvo- 
reno u odurno blato. Gnoj smrtnih rana, krv 
pobačaja i mrtvorođenčadi, grki ručkovi ne- 
voljnika, mirisna vina, oštrige, južno voće i 
ruže, krvavo ispljuvani mutni zanosi i uza- 
ludna odricanja, znoj teških napora, ponoć- 
nih ognjica i ljubavnih grčeva, zdrobljeni 
udovi i neispjevana pjesma, ispljuvci grudo- 
bolnika i gladnih sanjara, kapljice skupo- 
cjenih mirisnih esencija, šampanjac i slina 
hropca, zgaženi. ljiljan nevinosti i neotkri- 
vene tajne zločina — sve se to nerazdjeljivo 
smiješalo u gustu kaljužu, iz koje se puše 
mijazmi. Šume rovovima katranasti, masni 


“katarakti, kote se, cvile štakori, bjesni- us- 


kipjela siva pjena zgrušanih sokova, vare se 
tmaste, zagušljive, otrovne pare i plove ko- 
vitlajući se sa surom strujom... 
Slušaju grešnici u jezi, nepomični na 
pločniku, tu mračnu, podzemnu koračnicu 
rasula, čuju kroz njen ritam veliku optužbu 
i blijede. Otvaraju se zaslijepljene oči. Kao 
britki mačevi ulaze u srce prijekori i raste 
spoznaja, da je ovaj uživački, presiti život 
odvratan, prazan i nedostojan. Shvate pro- 
laznost svega. Osjete jasno i određeno, kako 
je teško breme neimaštine u sivilu gladnih, 
neveselih dana i zastide se sami sebe nad 
tom spoznajom nepravde, kojoj su oni kriv- 
ci, i udare se iskreno pokajnički u prsa, za- 
ridaju, razderu svoje skupocjene haljine i 
raziđu se gradom sasvim preporođeni... 


Svitat će, kao što i sada sviće, kad se bu- 
dem vraćao kući sretan i spokojan. Na vra- 
tima stana dočekat će me majka s toplim 
kruhom i vinom, vedro nasmijana, što može 
jednom već u zoru nahraniti sina — — — 


Reci, o Svesilni, kako da Ti se molim! 

HRVATSKA RE V I 


JA 


Samotnik u predvečerje otvara prozor svoje 
sobice 


Čujete li, zamišljeni, tihi drugovi mojih 
tišina, čujete li, kako dolje, između silnih 
gromada kuća, danas sasvim neobično šu- 
mori modri sutonji grad, okićen blistavim 
đerdanima lučnih svjetiljaka i prosijan mut- 
nim treperenjem žutih, utuljenih lampaša, 
koji se na vjetru žalosno njišu kao sumrtvi, 
zaboravljeni lampioni. Do našeg visokog 
prozora, između zarđalih žljebova, kosih 
krovova i oronulih zabata, dopiru na maho- 
ve iz nejasnog šumora s valovima prohlad- 
nog, uzbibanog zraka, zvonki odjeci obijes- 
nog kikota, bruj vedrih, razdraganih poklika 
i po koja glasnije izgovorena riječ. 

Makar je to nerazgovijetno dovikivanje 
izmiješano s potmulom bukom prometa i 


tutnjavom večernje žurbe, ja osjećam uzbu- 


đeno disanje grada, pa i sam od toga poči- 
njem nemirno disati, jer predobro znam, što 
se tamo zbiva i tko je danas donio uzbunu. 
Zar vi, tihi drugovi, baš ništa ne nasluću- 
jete? 2 

Redovi vaših slova uvijek spokojno i 
pravilno teku, govorili vi o velikoj mudro- 
sti istoka i zapada ili ispovijedali pokojne 
bolove nesretnih pjesnika. Vi divne, skupo- 
cjene urne, čuvate pepeo mrtvih, napaćenih 
srdaca! S vama sam se povukao u ovu mo- 
našku pustoš, prezreo sam ludilo gradskih 
užitaka, opojnost bludnih radosti i već go- 
dinama ne idem među ljude, da se već jedva 
i spominjem da nekad življah s njima, ali 
ja još imam živo, toplo srce, koje pod starim 
ranama i brazgotinama hrabro udara, i imam 
dušu nabujalu čuvstvima, i zato se ne ču- 
dite, što sam nemiran i što me napast obu- 
zima, da siđem u vrtlog. 

Danas, kad je s bregova silazilo proljeće 


(Iz ciklusa pjesničke proze »Pjesme, koje 
se ne pjevaju«) 


i kad je potajno ušlo kroz gradska vrata 
& rasevjetalom grančicom gloga u ozebloj ru- 
čici, budio sam se s tihim veseljem i bio 
vedar i smiren. Ali na oblim, vunastim obla- 
cima odjedrio je sa suncem na zapad moj 
pokoj, a ja sam ostao u sobi teško smućen! 


Proljeće je bezbrižno tumaralo ulicama, 
kuckalo tu i tamo prstićima na okna, bacalo 
po koji cvjetić na jadne žute tratine, zasta- 
jalo po sivim, turobnim dvorištima, vješalo 
dva-tri listića na grane starih lipa, iščepr- 
kalo iz razbijenog lonca na podrumskom 
prozoru prvu žutu klicu i jedva zamjetlji- 
vim mirisom mladih životnih sokova iz crne, 
prekopane zemlje i nabubrelih pupova lišća 
cijeli me dan slatko-tužno opajalo. Prognao 
sam djetinjaste misli i ostao uz vas! 


Dok dolje još ni sada nitko ne shvaća, 
zašto se preobrazio grad i zašto svjetlucaju 
oči mladih, mirisnih žena, ja znam sve: Dje- 
vojče-Proljeće opet je u gradu, sjedi, umorno 
od vrludanja, na skrivenoj klupi šetališta i 
drijema, malo prozeblo od prvog talasanja 
večernje hladnoće sve čekajući mene, da je 
na rukama ponesem u svoju sobu. 


A ja, koji ludo volim život, jer sam ga 
po slasti i gorčinama potpuno upoznao, za- 
tvorit ću i zastrti pomno ovaj prozor, napalit 
ću svijeću i ne ću, ne ću sići, i opet će netko 
drugi grijati pomodrjele prste djevojčeta. 

Jednom će, možda, biti drugačije. Htjeti 
ću da siđem — ali bit će prekasno. Mnogo 
ću više znati, nego što sada znam, no ne će 
me smutiti dolazak proljeća, ne će me slatko- 
tužno opajati miris plodonosne zemlje niti 
će me čekati djevojče na skrivenoj klupi še- 
tališta. 

Bože, daj da još jednom prije tih dana 
siđem. 


Vladislav Kušan 


TRI PJESME 
PLESAČICA I ZVUK 


U lahorima velova 
igra i oko sebe obigra 
gipko, hitro vitko. 


Za zvukovima poskače, 
kroz muziku se propinje, 
premeće, trepeće, vije, 

ko zvuk. 


Tijelo joj čulo što svijet dodiruje 
i vječnoj se Tvari približuje 

u beskraju muzičkih prostora 
gipko, hitro, vitko. 


IZVAN VIROVA 


:U kretanju ljudi dvorane vriju, 

snaga se, slast se i strast se svija, 
jurnjava krugova, vrtlozi virova, : 
topotanje, urlanje, mamno prelivanje, 
oči svjetlucaju, riječi se mucaju. | 


Iskonska snaga ih pokreće 

u virove kretanja, virove bivanja, 
ratove strasti i kozmičkih vlasti. 
Kose im huje, zvjerkaju oči, 
sokove snaga grljenja topi; | 

krši -sse, lomi. ' 


.. Spol je mudrost praiskonskih snaga, 
jaka ko život što nosi i dava, . GH 
kozmički elan što svjetove nosi... 


Tjelesa se gone, stapaju, slamaju, 
tjelesa u beskraj uranjaju, ; 
plove i plove u neznano; 

po crtama nevidnih krugova 
jure u beskraje noći. 


NAŠ ŽIVOT BEZ NAS 


Uz globus, niz globus prolaze ljudi i žene, 
neznano otkud idu i prolaze. . ns 
Sjemenje budućih ljudi u tajni muških života. 


U amforama ženskih tjelesa tople noći utroba griju nove muževe i žene. 


Kroz njih teku životi ko plodovi iz grana stabala. 


I u tom vječnom vrenju svoja i tuđa rođenja i smrti nazivaju svojim. 


A svi se životu i smrti bespomoćno čude. 


Pere Ljubić 


KRČEVINA 


Osvanuo kopan dan. Mile je ispustio koze 
i ovce u Vinac, dok su se djeca spremila. 
Čim su djeca došla k blagu, Mile se vrati 
kući. Kad je ušao u kuću, nađe brata Pešu 
gdje bradvom taslači bilo za grablje, pa mu 
stade pričati: 

— Kad sam bije više Vinca, vidije sam 
Jakova Martina, Juru Nikolajina, Jojana 
Matešina i Nidžu Pupina kako krče gmajinu. 

— "di krče? — upita Pešo. 

— Jakov krči dolinu ispod puta podno 
Vršeljka; Jure krči dokicu ispod Vrška; 
Nidžo krči dolinu Anđelinu jednu, a Jojan 
drugu... 

— Ako budu tako krčili dvi tri godine, 
iskrčit će sav pašnjak, pa ne ćeš imati 'di 
blaga ispustiti — dodade Paja, žena Pešina, 
koja je u glavnjama prala suđe. 

— A što ćemo — sleže Pešo ramenima. — 
Neka krče! ... 

— A da ti, brate, krčiš, već bi tii Jure, i 


Jakov odletili u ispostavu tužiti — dodaje 
Ruja, žena Milina. 
— Nek" bi — Pešo će. Ja ne ću ni nji ni 


nikoga tužiti. Znam da je šteta pašnjaka, 
ali: ako čoek može iskrčiti pedalj zemlje i 
baciti zrno žita da nađe koru kruva, grijota 
mu je smetati! ... 

— A, da! Možemo i mi krčiti — reče Mile. 

— Vi uvik na jeziku krčite. Spremate se 
već tri godine krčiti dolicu pod pupčićem 
— smijući se govori Paja. 

— E, baš je danas lip dan, pa ćemo — 
s pomoću Božijom — započeti krčiti — reče 
Pešo. 

— Mogli bi, kad bi nam mašljuni bili na- 
sađeni — dodade Mile. 

— *ednoga sam neki dan nasadije, a za 
*ednoga imam gotovu držalicu, samo ga na- 
biti i zaglaviti. A vi, žene, — pogleda prema 
njima —prijanite s ručkom... 

Dok su Pešo i Mile nasadili i zaglavili 
mašljun, bila spremili iznad varilice i neko- 
liko zubaca izdiljali, dotle je majka umije- 
šala palentu, Paja istopila mast, Jeka — 
sestra — skinula stolicu s kace, metnula je 
na sred kuće, izvadila iz krtola zdjelu i žli- 
ce, te ih metnula na stolicu. Ruja je zapre- 
tala kruh: mašom razgrnula ognjište, iskre- 
nula kruh na nj, pokrila ga pčkom, a pčku 
zagrnula žeravom. 

Kad je palenta bila umiješana, primakli 
su kotlušu k stolici, navadili punu zdjelu 


palente i polili je masti. Svi su ukućani po- 
sjedali oko stolice, prekrstili se i pomolili 
Bogu, a zatim nastavili ručati. 

Čim su Mile i Pešo ručali, uzeli su dva 
mašljuna, kramp, ćuskiju i macolu, te otišli 
krčiti. 

Početak je bio lagan, jer su počeli na pro- 
planka. A bili su i čili, pa su one male 
liščice, trujice i grabiljke sve žive čupali. 
Naišli su tako i na jedan starodrevni panj, 
koji je svojim žilama zagrabio duboko u 
zemlju. Najprije su ga — kako Ličani kažu 
— šecovali: 

— Sirov je — veli Mile. 

— I jedar je — dodade Pešo. Trebamo ga 
izdaleka opkopati... 

— Ti, brate, s te, a ja ću s ove strane — 
reče Mile — i duboko zasiječe mašljunom u 
zemlju. 

. Dva su sata, Mile i Pešo neumorno ma- 
šljunima otkopavali zemlju i presijecali žile 
dok su izvadili panj. 

Sad su sjeli, ali ne da se odmaraju, nego 
da užinaju, jer je podne bilo prevagnulo. Iz 
torbe su izvadili komad ledena i suha kru- 
ha. Zatim su pozvali Jakova, Juru, Jojana 
i Nidžu na užinu... I ako je kruh bio leden 
i suh, slatko su ga jeli, no ne zato, što nisu 
za bolji znali, nego zato, što su bili sretni da 
su. ga i ovakog imali u ovim zlim godinama. 
Godine su tako slabe, da većina njihovih 
komšija ne mogu priuštiti da dnevno triput 
jedu suha kruha. 

Brzo su užinali. Čim su užinali, odmah su 

uzeli macole, pa udri po jednom velikom ka- 
menu od svojih tisuću-dvije kila. Upravo se 
čovjeku koža ježila, kad je gledao, kako 
ta dva čovjeka, kao dva diva, onim željez- 
nim batovima od 10 do 15 kila tuku po ka- 
menu, Od kamena su frcale škrilje. koje su 
u zraku ubojito zviždale i padale daleko od 
kamena. Kamen je u času bio tako iskoma- 
dan, da su ga oni mogli na civarama odni- 
jeti u gromilu. 
* Kad razbiše kamen, pristupiše jednoj ma- 
loj stijeni, koju mašljunima otkopaše i ću- 
skijom odbiše, a zatim zemljom potrpaše, 
tako da mogu plugom orati, a da im kamen 
ne će zapinjati za plug... 

Od toga dana vrijeme je okrenulo na 
ljepše, a Mile i Pešo krčili su skoro svaki 
dan, dok nisu iskrčili cijelu dolinu. 


= ————— 


KR ČE VINA 

Došlo je i proljeće, a Pešo se i Mile spre- 
mili na oranje. Pešo je još prvi dan uredio 
plug: nabio gvoždđa i isprobao plug u njivi. 
Mile je spremio ostalu lisariju: skinuo s poda 
suhu drenovinu, i od nje napravio zavoraj 
i kurelj: donio ojče, jaram, teljige, žagre te 
sastavio član; usjekao mlade ljeskove grane 
i od njih usukao gužve i oračice; priredio 
drljaču i branu, brani usjekao kuku, a u dr- 
ljaču metnuo kline. te sve to skupa — čemu 
Ličani kažu lisarija — strpao u kola. 

Sutradan, u jutro rano ustao Joso, brat 
njihov, nahranio volove i Paripa; volovima 
metnuo pljeve i sijena, a Paripu sijena i po- 
tom natakao strunjicu zobi. 

Sunce je tek granjivalo, vidjele su se prve 
sunčane zrake kako miluju najviše vrhove 
toga kraja, a braća Pešo, Mile i Joso došli 
orati. Joso je uhvatio volove za teljig, Mile 
za krčalo, a Pešo za ručke od pluga: 


— Dikonjo, ajde brate! — ćaknu Joso 
volove. 
— Pomozi Bože! — reče Pešo i zapluži 


po sred doline. 

Zemlja je bila meka, — samo su se brazde 
rasipale —, al isto tako neorna! Žile, koje su 
ostale u zemlji prilikom krčevine, nabijale 
su se na crtalo i lemeš, pa ih je Pešo morao 
neprestano otikom skidati. Kako je bilo i 
strmo, morao je Joso uvijek vući volove za 
teljig, oskati i stukati, dok je Mile morao ne- 
prestano držati za krčalo. 


Josino oskanje i stukanje daleko se čulo. 
Čuo ga i Jakov. Sjedio on za stolicom i 
ručao, a kad je čuo oskanje i stukanje, za- 
stade malo, pa kad razabra, da Pešo ore, 
baci žlicu na stolicu, izleti pred kuću i zov- 
ne Juru: 

— O Jure, Jure!... 

— Oš! — odazva se Jure i izađe pred 
kuću. 

— Eno Pešo ubrazdije... 

Jure je lukavo mučao. Volio je da Jakov 
dade ideju. 

Jakov bi isto volio da Jure reče, kako bi 
Pešu onemogućili u oranju doline, ali je bio 
nestrpljiv, pa kad Jure ne reče ništa, na- 
stavi: 

— 'ajmo ga tužiti!... Pa ćemo otići sa 
žandarima i nekoliko kalećana te srušiti 

rčevinu. 

— Moramo se žuriti — reče Jure. 


— Nije priša! Bolje je da uzore i posije, 
pa ćemo mu više štete napraviti! ... 
* 


Oko velika popasna doba (četiri sata po- 
slije podne) Pešo je s braćom uzorao dolinu 
i posijao ječam. Djeci su dali paripa, da ga 
odvedu kući, a volove su pustili, neka se 
malo prošeću po gušti, dok su oni zagradili 
ono malo struga na dolini, tako da im blago 
ne gazi po oranju. 

Kad su braća zagradila dolinu, Joso je 
otišao po volove u grmove, da ih uhvati kod 
kola i odvede lisariju kući, a Pešo će i Mile 
ići poprijeko. Prije nego su Pešo i Mile kre- 
nuli kući, sjedili su povrh doline na ogretku 
i razgovarali, koliko su potrošili i koliko su 
muke vidjeli, dok su tu dolinu iskrčili, a 
koliko će konačno žita dobiti s toga koma- 
dića zemlje. 

I kad su Mile i Pešo pošli poprijekim pu- 
tem, obazre se jednom Pešo još na dolinu i 
reče: 

— Lip komad zemlje! ... 

— Dobar, do Boga dobar! — dodade Mile. 

Mile i Pešo idući preko pašnjaka razgle- 
davali su, gdje bi i druge zime što iskrčili. 
Dok su oni tako razgledavali i govorili ovdje 
ili ondje bi bilo bolje, sretnu žandare, Jako- 
va, Martina, Juru Nikolajina i još desetak 
kalećana, seljaka. 

— Dobar dan, Pešo! — reče jedan žandar. 

— Bog da' dobro! — odgovori Pešo. — A 
kamo vi, ljudi? 

— Pravo k tebi! — opet će žandar i malo 
se. nasmija. 

— Što je vas stra' ići k meni bez pratnje? 
— smijući će Pešo. 

— Nit' je mene strah tebe, niti oni prate 
mene. Ja pratim njih, a bit će, da je njih 
valjda strah... Pošli su oni rušiti onu krče- 
vinu, što ste je iskrčili i zagradili. 

Mile je namršteno stajao na kamenu, šu- 
tio i pomalo kuckao ušicama sjekire o ka- 
men, a sve katkad šinuo ispod oka Jakova 
i Juru. 

Pešo je lijepim načinom htio odgovoriti 
ljude i žandare, da odustanu od rušenja. 

— Ljudi, šteta je rušiti krčevinu, kad je 
već uzorana i posijana... Red bi bio, da ste 
došli prije nego smo uzorali i posijali je- 
čam... A ljucki bi bilo, da ste nam prije 
rekli, da vam nije drago i da ćete rušiti krče- 

vinu, kad ste cile zime gledali 'di krčimo, 
a svaki ste dan prolazili kraj nas i s nama 
razgovarali... 

— Lipo vi, gospodo, a i vi, komšije — reče 
Mile — pustite za ovu godinu krčevinu na 
miru, a mi je drugu godinu više ne ćemo 
orati... 

— Aa! Mi ćemo to odmah srušiti! ... ogla- 
si se Jure i Jakov, a njihove komšije Vlaje 
Prihvatiše. 

— 'ajte, 'ajte!... Samo pokušajte rušiti! 
...reče ljutito Mile, skoči s kamena i ode 
prema dolini. 

Žandari, Jure, Jakov i par Vlaja produ- 
žiše prema dolini za Milom, a Pešo pođe ko- 
Jih desetak koračaja za njima. 

Kad su Jakov i Jure došli sa svojom dru- 
žinom do ograde, našli su još i Josu, brata 
Pešina i Milina, gdje trpa u kola lisariju. 
Nije im bilo drago, kad su opazili Josu, jer 
su znali, kako je goropadan, no ipak su po- 
čeli čupati kolje i rušiti ogradu. Joso nije 
puno molio da ne ruše, nego je zgrabio ojče 
i leteći prema njima, okresao nekoliko glad- 
nih matera, a na kojeg je naletio, udario ga 
ojčem. Mile je priletio sa sjekirom, a ni Pešo 
nije mirovao: tukao je babuljima i rustovima 
kao krave u kupusu... 

Tučnjava je bila tako žestoka, da su žan- 
dari jedva spriječili da nije došlo do mrtvih 
glava. Ograda je ostala tako reći netaknuta, 
a i ona dva — tri koca, što su ih protivnici 
isčupali, zabio je Joso još pred njima opet 
u zemlju. 

Žandari su o tome događaju podnijeli pri- 
javu, a kotar i šumarija osudiše Pešu, kao 
najstarijeg brata, da mora sam srušiti ogra- 
du i platiti globu od dvije tisuće dinara. 

Pešo je uzeo advokata i podnio priziv 
protiv previsoke globe, a ogradu na krčevini 
nije htio srušiti, što više, on je krčevinu još 
proširio i obrađivao dalje. 

*% 


Premda je Jakov, osim doline koju je iskr- 
čio malo podalje od Peše, imao mnogo više 
iskrčene zemlje u gmajini, on je bio toliko 
gladan i podao, da je radi one dolice nepre- 
stano tužio Pešu općinskoj ispostavi. 

Dok je bio stari upravitelj, općinska je 
ispostava bacala prijave u koš, jer je znala, 
da svi krče u gmajini, al kad je došao novi 
upravitelj pozove on Pešu kao okrivljenog, 


Jakova kao tužitelja i starješinu kao svje- 
doka. 

Podranio Pešo, pa će ispred kuće Jakov- 
ljeve: 


— O, Jakove!... 

— Otl odazva se Jakov s praga kuće! 

— ?ajdemo!... zovne ga Pešo, kao da idu 
u svatove. 


— 'ajde ti, eto mene... Ja ću tebe stignu- 
ti... govorio je Jakov Peši. 

.Pešo je polagano išao očekujući Jakova, 
al Jakova nije bilo. 

Nije on htio ići s Pešom; radije je išao sam, 
i pun jala, mržnje i veselja razmišljao, kako 
će Pešu strpati u rešt i nanijeti mu što veću 
globu. 

Pred ispostavom nađe Pešo starješinu: 

— Dobro jutro, starješino! 

— Bog da Pešo — odgovori starješina —- 
*esi doša radi krčevine? 

— “esam — reče Pešo. 

— ldem ja k upravitelju najaviti, da si 
doša' — reče starješina — al' da znaš, da 
ću tužiti Jakova, a ti moraš posvidočiti, da 
i on ima iskrčene gmajine, jer je meni to do- 
dijalo; on svakog tuži za gmajinu, a najviše 
krči... 

— Ti moreš tužiti, a janećusvidočiti... 
— reče Pešo. — Ja ću odgovarati za svoje, 
a za tuđe ni briga me nije! ... 

Starješina uđe k upravitelju: 

— Dobro jutro, gospodine upravitelju! ... 

— Dobro jutro, starješino!... — odgovori 
upravitelj. 

— Vi ste me pozvali radi Pešine krčevine? 

— Jesam! — reče oštro upravitelj. — 
Pešo, Pešo!... malo zastade, a zatim baci 
na stol spise, koje je držao u rukama i čitao. 
— Taj čovjek je jedna smutnja u selu... 
On iskrči svu gmajinu... Ja ću njemu po- 
kazati... 

— Nije to loš čoek... 

— Kako nije — prekide upravitelj star- 
ješinu —, kad ga njegove komšije, Jakov 
Martin i Jure Nikolajin tuže svaki dan, da 
iskrči svu gmajinu te da nemaju gdje blaga 
pustiti... 

— Ponovo vam kažem, nije to loš čoek. 
On je naprotiv pošten čoek!... reče star- 
ješina. 


Frano Kr 

— Kako vi možete braniti čovjeka, koji 
krči seoske pašnjake?! — ljutio se UDta- 
vitelj. 

— Ne branim ja nikoga. Ja vršim svoju 
starješinsku dužnost... 

— Sad je meni jasno — prekide upravi- 
telj starješinu — zašto on toliko krči... Nisu 
meni badava govorili, da vi njega štitite kod 
svakog upravitelja, ali kod mene, vjerujte 
ne ćete!... oštro je govorio upravitelj. — I 
ne ću vas više čuti! 

— Ni ja vas ne ću slušati! — oštro će 
starješina, skoči te ustade sa stolice. — Ali 
ako 'oćete biti sudac sela i suditi strogo i 
pravedno, morate saslušati starješinu sela, a 
to sam ja. Ako vam pak ne odgovaram ja, 
onda neka selo bira drugog, pa neka vas 
on izvijesti, al' upamtite, da će vam reći i 
on što i ja! i 

Upravitelj se malo primiri i zapita: 


— Znate — starješina će mirnije — ja 
znam kako “ko u selu diše. Ja poznam do- 
bro Juru, Jakova i Nikolaja, a borme po- 
znam i Pešu i njegovu braću. Istina, Pešo je 
iskrčije onu dolinu u gmajini, al* molim vas, 
"ko je taj u selu, koji nema iskrčene gma- 
jine? 

— Pa nije Jakov, Jure i Nikolaja — reče 
upravitelj. 

— To oni pričaju — nasmija se starješina. 

Upravitelj pozvoni i pozva podvornika. 

— Pozovi mi Pešu! 

Pešo, ulazeći u sobu, pozdravlja: 

— "valjen Isus! 

— Uvijek! — odgovori upravitelj s pola 
volje, a zatim izvadi neki spis iz ladice i 
upita: 

— Molim vas, recite vi meni: krče li Ja- 
kov, Jure i Nikolaja pašnjak? 

— Ja ne znam, niti koga tužim — odgo- 
vori Pešo. 

— Izvolite na hodnik i čekajte dok vas 
još ne pozovem — reče upravitelj. |, 

Pešo izašao na hodnik, a upravitelj će 
opet starješini: 

z Pa idite, da i on kaže da Jakov, Jure 
i Nikolaja ne krče?!... 

Starješina muči. 

— Što vi velite na ovo? ... 
vitelj. : 

Starješina zamišljeno muči, 


opet će upra- 


— Recite, recite i ne sramite ge... na- 


stavi upravitelj. 
— Da, da... češkao se starješina po glavi. 


— Da, da... ironizirao upravitelj starje- 
šinu. 

— Ma znatel... zastane opet starješina. 

— Ma znatel... opet će upravitelj iro- 
nično. 

— Znate — zastade starješina i odvažno 
će: — Pešo je previše pošten čoek, a da bi 
mogao prijavljivati svoje komšije. 

— I on laže?! — upravitelj će. 


— Ne, on ne laže, nego on ne će da pro- 
kazuje svoga komšije, ali ne zato što bi bio 
pokvaren, nego zato, što je dobar i pošten 
čoek. Vidite sada, kakvi su vam ti ljudi — 
Jakov, Jure i Nikolaja — što tuže Pešu zato, 
što je iskrčio jednu dokicu, u kojoj nema ni 
po' dana oranja, a on nji ne će ni za deset. 

— šŠta!... oni imaju deset dana iskrčeno 
u gmajini? — začuđeno upita upravitelj. 
.— Teško mi je tužiti, al kad ne mogu 
drukčije, imaju! — reče starješina. 

— Upravitelj pozvoni podvorniku, neka 
Pešo i Jakov uđu k njemu. 

Uđe Jakov, a za njim i Pešo. —. 

— Recite vi meni, Jakove — upravitelj 
će — je li Pešo iskrčio dolinu u gmajini? 


— Jest!... odgovori Jakov. 
— A da li vama to smeta? — pripita 
upravitelj. 


— Kako ne će smetati, kad nemam 'di 
blaga pustiti... 

— Pa vi i nemate blaga! ... 
ješina. 

— Imaju drugi! — Jakov će, ali više ne 
gleda upravitelja, nego u zemlju. 

— A recite vi meni, Pešo, jesu li Jakov, 
Jure i Nikolaja iskrčili gdje gmajinu? 


upade star- 


— Ja ne znam! — odgovori Pešo. 
— Kako vi ne ćete znati, kad ste njegov 
komšija!?... 


— Ja ne znam, nit 'oću znati, jer ja ni- 
sam doša' tužiti nikoga — odgovori otresito 
Pešo. 

— Petnaest dana zatvora — reče upravi- 
telj. — Deset zato, što lažete, a pet zato, što 
ste iskrčili gmajinu. A vi, Jakove, — okrenu 
se prema Jakovu — dvadeset dana zatvora 
i morate sami srušiti svu svoju zagrađenu i 
iskrčenu gmajinu. 

— Alil... Jakov je htio nešto reći. 

— Ne ću ništa čuti! Podvorniče, vodite ih 
u zatvor. 

Podvornik je odveo i Pešu i Jakova u za- 
tvor, a upravitelj ostao opet sam sa starje- 
šinom. 

— To su vam smutljivci, Jakov, Jure i 
Nikolaja — starješina će. 

— Ja ću njima pokazati. Sve ću im bra- 
njevine i iskrčene njive, koje su prisvojili 
od pašnjaka srušiti... 

— Nemojte tako strogo, gospodine upra- 
vitelju — opet će starješina. — Jer ako im 
srušite sve, što su prisvojili od pašnjaka, ne 
će im ništa ostati, jer nemaju svoje mirene 
zemlje dosta ni za luk... 

— Čudo Božje, da tako veliki siromasi 
mogu biti tako veliki gadovi!? 

— Ehč!... Još i kakvi! Koliki su gadovi, 
toliki su dvaput gladeži! Oni nisu Pešu pri- 
javili, što im smeta krčevina blagu, jer ga i 
nemaju, nego zato, što oni ne će moći iskr- 
čiti tu dolinu, kad ju je Pešo već iskrčio. To 
je glavni razlog, a drugi je, da oštete Pešu. 

— Pa šta bi čovjek s njima? 

— Kažnjavajte ih kako znate, ali vas je- 
dno molim, nemojte im rušiti krčevine, jer 
ne mogu ni ovako živit, a onda ne će po- 
gotovo... ; : : 

— Dobro, ja ću promisliti... — reče upra- 
vitelj. 

* 

Podvornik je Pešu i Jakova dotjerao u 
zatvor i mandelom zapričio vrata. 

Nisu Pešo i Jakov bili sami u zatvoru. 
Bilo je tu njihovih i bližih i daljih komšija. 
Bio je tu Marko udovičin, kojeg je Jure pri- 
javio radi krčevine; Piljak, kojeg je Niko- 
laja prijavio radi sadnje duvana u dolini 
opaljenoj i radi krčevine, i još mnogi drugi, 
sve radi krčevina i branjenja. Pešo je na 
pasija kola izružio Jakova, a bogme bi ga 

ovi drugi bili i tukli, da Pešo nije branio: 
»Njega je već Bog kaznio što je ovakil« 

Teško su prolazili ljudima dani u zatvo- 
ru, a pogotovo onih prvih deset sunčanih, 
jer je ječam sazorio, pa bi ga trebalo kositi, 
a oni leže u zatvoru. No ni to nije bilo tako 
strašno, nego kad je kiša ono posljednjih 
pet-šest dana intačila padati, ljudi su go- 
tovo poludjeli, bojali su se, propast će sve 
žito. Dukan Dubić znao se popeti na gatre, 
a suze kao grah tekle su od muke i ljutosti 
niz obraze, kad je gledao kako su drugi po- 
kosili ječmove i sadjeli ih oko guvna u sto- 
gove, dok njegov negdje mlati kiša i krupa, 
pak gnjije u otkosima... 

Nije u zatvoru bilo samo jadikovanja, bilo 
je tu i važnih zaključaka. Svi, osim Jakova, 
kojem nisu dali ni sudjelovati u razgovoru, 
stvorili su zaključak, da će srušiti sve bra- 
njevine i krčevine u selu. Pešo je također 
pristao na to pod uvjetima, da on ničije ne 
će rušiti, nego svoje, ali samo onda ako i 
drugi sruše. 

Istekao je i rok: zatvora, ljudi su izašli, 
neki dan prije, neki dan poslije kući. Upra- 
vitelj im je svakom pri odlasku rekao, da ne 
treba rušiti branjevina i krčevina, jer mu on 
oprašta! 

Upravitelj je dakle oprostio svima, a na- 
pose Jakovu, Juri i Nikolaji, ali njegovo 
smilovanje nije vrijedilo ništa, jer prva_ne- 
djelja, koja je osvanula iza izlaska iz za- 
tvora svih onih koji stvoriše odluku rušenju 
i sječi, bila je strašna za Jakova, Juru, Niz 
kolaja i još za desetak onih, koji su kao i 
ova trojica živjeli od kleveta i podlosti. Ci- 
jela sela Kalati i Ostrovica — i žensko i mu- 
ško, došlo je i porušilo sve njihove krčevine 
i sasjeklo branjevine. Na tisuće i tisuće vo- 
zova drva ležalo je i gnjilo, a svijet je pro- 
lazio i upirao prstom u razrušene ograde i 
posjećene šume. 


Jure Pavičić 

FELJTON O MALOJ BRIJAČNICI 


Naoblačeno, snuždeno popodne 
uskoj uličici nedaleko 2 Enlede 
feljtonist snuždeno za lice i oikri 
brada već dosta ponarasla. I u 
popodne uđe sa snuždenim 
Jačnicu nedaleko od ugla, i pozdravivši se sa 
snuždenim .brijačem, koji je brijao nekog 
snuždenog čovjeka, sjedne i Stane razgledavati 
oko sebe. Mala je to brijačnica, valjda naj- 
manja u Zagrebu, a strop je nizak i siv i 
doimlje se tužno kao da će i s njega svaki čas 
početi padati kiša. U izlogu su samo četiri 
kocke sapuna za brijanje, naslagane jedna na 
drugu kao malen toranj. Tužno i osamljeno 
stoji taf tornjić u izlogu, i feljtonist pomisli, 
da su barem nekoliko muha mogli metnuti u 
izlog, da u njemu ne bude tako tiho i dosadno. 
Jer muhe unesu ipak malo života u taj dosadni 
život, — mislio je dalje feljtonist, — one su 
pčele grada i zuje meko i pospano kao cello 
visoko negdje u tavanskoj sobi, ili kao sirene 
tvornica daleko negdje iza grada. Pogleda po 
zidovima, koji su neutješno sivi, i oko _ mu 
zapne za staru, već posve zaprašenu sliku. 
S ieškom mukom razabere, da je na njoj na- 
slikana vjetrenjača, i to ne od holandeskog, 
već bit će od soboslikarskog majstora. Mirno i 
ukočeno stoje krila vjetrenjače kao da rad- 
nici u njoj štrajkuju, a nebo je na slici prije- 
teći crno kao da će se iz njega svaki čas sa- 
suti tuča. 

Pogleda prema staklenim vratima na dnu 
brijačnice i spazi maleno, tužno dvorište puno 
ljestava, škrinja i dosade. Zagleda se u bri- 
jača. Obrijan, visok i malo pognut prije je 
nalik na mežnara u času kad sa škrabicom 
sabire po crkvi, pa se naklanja, nego na bri- 
jača A čovjek, kojega brije. ima tužno i 
blijedo lice kao da je čas prije izašao iz bol- 
nice. i : 

Brijač i njegova mušterija stali razgovarati 
o kiši i o ovim hladnim danima, i to je posve 
naravno, — mislio je feljtonist, — jer ljudi 
najviše razgovaraju o vremenu, pa Je dobro, 
da se ono tako često mijenja, jer tako imadu 
ljudi bar o čemu razgovarati. , Be 

Brijač je tumačio, da je prije toliko i toliko 
godina koncem travnja zapao. tako dubok 
snijeg, da su se djeca na saonicama  sklizala 
niz ulicu, mušterija je malo nepovjerljivo stala 

limati nasapunanom glavom, našto joj je bri- 
Jač strogo naložio neka mirno drži glavu, jr 

i se mogla dogoditi nesreća. Nasapunana_ g XB 
va mušterije naglo se. posve. smirila kao bijela 
glava kipa, i brijač je dalje marljivo brijao. 

Feljtonist je stao gledati na ulicu. Na e 
Protnoj kući stajala je na prozoru krletka 
s kanarincem, koji je tužno, sjedio na svome 

štapiću i brisao kljun o žbice. Feljtonist je 
“stao razmišljati, kako je to ipak svinjarija za- 
tvoriti pticu ni krivu ni. dužnu u doživotnu 
tamnicu, i to u samicu. Ajde, taj je kanarinac 


travnja. U 
ale hvata se 
va, da mu je 
U ovo snuždeno 
licem u malu bri- 


rođen u krletci, taj je već odgojen za tamnicu, 
no kako mora biti kosu ili češljugaru, kada ga 
ravno iz slobode stave u krletku. Sigurno je 
prve dane sulud, a poslije padne u apatiju i 
otupi. Maleno mu srce lupa hladno i tupo kao 
džepni sat, a oči mu se stanu hladno i bezži- 
votno svijetliti kao glavice na gumbašnicama. 
Takova ptica postane s vremenom potpun 
idiot, koji se cio dan samo puni i prazni, pa 
ako katkada i zapjeva, pjevanje mu je hladno 
i bez osjećaja, kao da to pjeva gramofonska 
ploča, a ne Živa ptica, kojoj po sićušnim žila- 
ma teče topla krv. a 

Feljtonista je prenuo glas brijača, koji je 
upravo svršio brijanje mušterije, pa je sada 
pu ozna kretom ruke zvao njega u stolac. 
eljtonist se odmah odazvao njegovu pozivu, 
misleći, za koliko je ovakav stolac prijatniji 
od, recimo, stolca zubara, ili od stolca u kaza- 
lištu, kad se daje kakva dosadna drama. Obri- 
jana mušterija je otišla i u brijačnici je na 
čas nastala velika tišina, tako da se je čulo, 


_kako ljudi za zidom razgovaraju u susjednom 


stanu. Brijač ga je čvrsto i marljivo sapunao, 
tako da mu se čitava glava tresla kao da ima 
groznicu. Onda ga je stao brijati. 


Reminiscencija za vrijeme brijanja 


U tišini se čulo, kako brijač struže britvom. 

Uto stane s nedaleke katedrale zvoniti zvono. 
Zvonilo je ozbiljno i tužno pod naoblačenim 
nebom, i feljtonist se je sjetio djetinjstva. 
Možda je u ovakav isti oblačni dan stajao u 
polumraku katedrale i sanjao o nebu. Možda 
mu se činilo, da kroz šarene crkvene prozore 
gledaju nasmiješene glavice anđela i da pje- 
vaju tankim, svježim glasovima kao dječaci u 
školi. Stajao je sam u polumraku, malen i ne- 
znatan u ogromnom prostoru, a bradata lica 
svetaca gledala su s oltara ozbiljno u njega, i 
on je mislio: svaki čas saći će jedan od njih 
k njemu i ozbiljno ga poput gospodina učitelja 
ukoriti radi njegove modre računske zadać- 
nice, koja je bila puna mrlja od tinte. On je 
onda živio u čarobnom svijetu, u kojemu je 
svaka stvar imala krila i mirno i zadovoljno 
kružila oko sunca. No brzo je prošlo djetinj- 
stvo, anđeli su se naglo rastopili poput ledenog 
cvijeća u podne na prozoru i njegovo je lice 
postajalo sve snuždenije, jer u njegov su ži- 
vot mjesto anđela stupili — ljudi. 
. Brijač je već obrijao jednu stranu njegova 
lica i sada se sprema, da obrije drugu. Po- 
znato je, da brijači vrlo rado razgovaraju, i 
feljtonist još do sada nije naišao na šut Jiva 
brijača, kao što još nije nikada naišao na šut- 
ljiv vodopad. Tih Brju stvari nema i ne će 
biti do kraja svijeta. | tako je i ovaj brijač 
već postajao nemiran i nikako nije bio odu- 
ševljen šutnjom feljtonista, I kad še više nije 
mogao svladati, zapodjenuo je razgovor: 

»Hladno je danas, a već smo na kraju 
travnja. Šta ne da je hladno? 

Feljtonist: »Da, hladno je. Kao u zimi. Pa 
vidjeli ste, da je ujutro padao snijeg.< 

Brijač: »Kako ne, i to dosta dugo je padao. 
Pa kako se to vrijeme moglo tako ispremije- 
šati? Tome su sigurno opet krive kakove struje 
sa sjevera, što mislite?« 

Feljtonist se utekao svojoj staroj konstata- 
ciji, koju je rabio u svim prilikama, kad sec 
razgovaralo o vremenu, i odvratio: . 

»Što ćete, sve se već na svijetu ispremije- 
šalo, pa tako i vrijeme. Sve nas su postavili na 
glavu, i sada još od nas traže, da ravno hoda- 
mo. Nije li to ludost?« 

Brijač se je složio s feljtonistom i oni su na 
dugo i široko stali raspredati o svjetskim pita- 
njima. Već je i druga polovina lica bila obri- 
jana, feljtonist je morao sagnuti glavu nad 
zdjelicom, u kojoj je bila hladna voda, i bri- 
jač mu je prao sapunicu s lica. Razgovarali su 
još kraiko vrijeme, i kada su cijelu svjetsku 
politiku postavili na posve nove temelje, po- 
rukovali su se srdačno, i feljtonist je pun nada 
za budućnost i divno obrijan smjelo zakoračao 
u taj prljavi i strašno neobrijani svijet, 

Vjekoslav Majer 


KAZALIŠTE 
Luigija Pirandella »Što je istina« 


»Parabola u tri čina«< »Što je istina« treće 
je Pirandellovo djelo na našoj pozornici. Ono 
je valjda najplastičniji tumač kompliciranog 
pojma pirandellizma, pojma, koji sadrži ono 
novo i osebito, što je ušlo u literaturu s opsež- 
nim pjesničkim djelom Luigija Pirandella. 
Kako se je Pirandello i teoretski objašnjavao, 
pala je pogotovu sumnja na njegovu pjesničku 
invenciju, spočitavao joj se racionalizam, racio- 
nalizam kao posljednji poticaj umjetničkog stva- 
ranja. Međutim je otkrivanje pjesnikove lič- 
nosti, koje se je uporedo s porastom slave pro- 
dubljivalo, iznijelo toliko toga proživljenog i 
sadržanog u njegovu biću, da se racionalizam 
nije mogao održati kao jedino i najispravnije 
tumačenje neobičnosti i a oi ir: toga su- 
gestivnog teatra. Pojava irandella i njegova 
Pirandellizma nije drugo nego nov izražaj 
duboko iskomplicirane psihe današnjega kul- 
turnoga čovjeka sa svojom novom i neobičnom 
umjetnošću. Razumljivo je, da je u takvom 
tipu sinteza racionalnoga .i čuvstvenoga toliko 
nerazdvojna, da se i u njezinu izražaju teško 
razabire, šio zapravo prevlađuje. I Pirandella 
su stigli isti prigovori, kao i Ibsena i Shawa. 

Parabola sŠto je istina« u neku je ruku 
drama primitivnog pirandellizma. U provincij- 
ski gradić dolazi dvoje ljudi, punica i njezin 
zet. Radoznalost malograđana najprije se spo- 
tiče o neshvatljivu pojavu u njihovu životu, 
da se majka nikad ne sastaje sa svojom kćeri, 
Malo pomalo ona se i dalje gura u tu zago- 
netku. Puničina je kći umrla u nekom sanato- 
riju, i to se je majke toliko dojmilo, da je — 
po zetovu mišljenju — poludila. Kad se je on 
po drugi put oženio, punica je bila uvjerena, 
da to nije bila druga žena, nego njezina kći, 


koja se je vratila s oporavka. Zet, da joj tu 
iluziju očuva, jer bi se bez nje njezino ludilo 
pogoršalo, krije pr njom novu ženu, i pušta 
je u uvjerenju, da je zapravo on lud i da zbog 
toga ne da ženi, da se sastaje sa svojom maj- 
kom. No radoznalosti okoline ove činjenice ne 
kazuju dosta. One ne objašnjavaju neizvjes- 
nost, tko je zapravo lud: ili punica, kako ju 
prikazuje zet, ili zet, kako ga prikazuje puni- 
ca. Neizvjesnost mogla bi se samo riješiti vjen- 
čanim listom, ali kad se je sumnjanje u svima 
prometnulo u paroksizam, nema više ništa na 
svijetu, što bi ga moglo stišati. Na pitanje: 
što je istina, nema nigdje odgovora. Naprosto, 
tako je i tako ostaje, ako vam se čini, da je 
tako! z Pak: 
Pirandellova drama gomila teške događaje, 
što ih proživljuje dvoje mukotrpnih ljudi. li 
io nije sav sadržaj njezin. Nije dosta, da čuv- 
stvene peripetije, koje nastaju uslijed _pogi- 
belji, da bi se mogla otkriti prava istina, 1 
koje su posve realne, zavise silom prilika o 
nečem prividnom, nego i učestvovanje okoline 
zalazi i gubi se konačno u toj magli privid- 
noga. Kad su se izbrisale granice između real- 
noga i nerealnoga, onda više nije važno, da li 
one uopće i postoje. Pirandello u svojoj drami 
prikazuje, kako se taj proces odigrava u kon- 
kretnom slučaju i uzbuđuje u nama nespo- 
kojnu misao: nije li naš život pun takvih mi- 
stifikacija, može li se uopće odgovoriti na pi- 
tanje: što je istina, ne spada li i ta neizvjes- 
nost — kako bi rekao Unamuno — u tragiku 
našeg životnog osjećaja. 

Iz tog kaosa tjeskobnih doživljaja uzima 
Pirandello građu za svoj teatar i stvara oko 
sebe bolnu atmosferu nesigurnosti i neizvjes- 
nosti, novi svijet čuvstvovanja toliko bliz i 
ristupačan današnjem čovjeku, svoj pirande- 
izam. 

Ovako suptilan sadržaj Pirandellova teatra 
vezan je neobično usko s djelom tankoćutnog 
režisera. G. Strozzi vrlo je inteligenino riješio 
svoju zadaću. Pirandellova je drama >»Što je 
istina« očito jedan naš zamjeran uspjeh. Gđa. 
Mihičić kao »luda« majka prenosila je dubokom 
umjetnošću svoj čuvstveni život u neki bezlični 
trans, u neku vijavicu, koja je izgubila tlo, ali 
nije izgubila intenzivnost čisto ljudskog osje- 
ćanja. G. Jovanoviću kao zetu probijalo se kroz 
iemperamenat nešto instinktivno, toliko zna- 
čajno za Pirandellova lica. Ostale su figure, 
neka vrst modernoga kora, izgradile bezizu- 
zetno interesantnu i jaku sliku malogradskoga 
milieua, u isti čas privlačivu pozadinu i snažno 
priretuja radnje drame. 1 kao glumac, Laudisi, 
io je g. Strozzi suradnik autorov posredujući 
uspješno svojim superiornim stavom između 
deus Pirandellove i njegova realizma na 


Gena R. Senečića »Radnički dol« 


Brzim tempom ulaze u-naš najdomaćiji re- 
pertoar komedije Gena R. Senečića. Nova se 
Je komedija Senečićeva opet smjestila na za- 


rebačkoj periferiji i preplela je živo a 
o i ljude sa periferije i OnE iz zat a 
Dar gledanja na njihov život, poznavanje toga 
A an of B Tad anje ga 
života i suosjećanje s njime pokazalo še opet 
izdašnim vrelom Senečićeva stvaranja 2. 
najboljim. Izbjegavajući nametljiva rješavanja 
krutih socijalnih problema, njegove “komedije 
očito pribiru gradu, koja “se ukazuje vanredno 
odesnom nesamo za svraćanje pažnje na ta- 
ve probleme, nego i za njihovo bolje ražu- 
mijevanje. Ne može se zbog toga prigovoriti 
Senečiću, da ne ide dosta daleko, glavno je, da 
ono, što prikazuje, i kako to Prikazuje, kreće 
pravim putem. 

Kao elementarna sila provaljuje grad u 
svoju periferiju. Ljudi, koji su djelovali na 
njegovim rubovima, treba da se miču ispred 
pomela njegovih potreba. U Senečićevoj 
comediji ima takva kućica na periferiji, koja 
treba da se makne. Kao kad se dirne u mravi- 
njak, i iz nje su izmiljili poput mrava njezini 
ukućani. Nova situacija svakoga je zatekla na 
svoj način. Tu_je prije svega stara kućanica i 
vlasnica Ana Kelen. Preoteti joj kućicu znači 
kidati joj živo meso. Nema toga argumenta, 
kojim bi se dala stišati njezina bol, pa i njezin 
otpor. Ona i njezini stanari neka su zajednica, 
veže ih siromaški život. Tu su tri muzikanta 
iz jedne noćne kavane, jedna konobarica iz 
zabavišta >San Sebastian« i neuposleni aka- 
demski slikar. Nikoga od tih ljudi ne smeta 
osobito, da se konobarica katkad vraća s posla 
s pripitim gostom, ili da se neuposleni akade- 
mičar opija kao zemlja. Svi su oni okorjeli u 
svojoj bijedničkoj strpljivosti. Samo nešto za- 
mašno može poremetiti monotoniju njihove 
svakidašnjice, a to se dešava upravo u ovaj 
čas. Pravo grada na eksproprijaciju naišlo je 
u staroj Ani Kelen na nesavladivu zapreku. 
Sve, svu svoju dušu i svoju egzistenciju ona 
ulaže u borbu i otpor protiv toga prava, za 
koje nema u nje ni truna shvaćanja. Kad nje- 
zin otpor prema gradu donekle uspijeva i kad 
je već dodijalo čekanje vlasniku zemlje oko 
njezina posjeda, pokušava on sam, na svoju 
ruku, uspješnijim sredstvima nadmudriti sta- 
ricu. Čovjek, koji vreba na staričin pos ed, 
šef je nekog propagandnog. zavoda, neki We- 
ber, posve nenaobražen, ali lukav, spretan i 
bezobziran pljačkaš. Njegove makinacije, kako 
će doći do gradilišta, zapremaju glavnu radnju 
komedije. Tako prikazuju scene drugoga čina, 
kako je Weber uposlivši akademičara i pre- 
dobivši time i konobaricu Jelku, ovo dvoje, 
koji su imali najviše utjecaja na Anu lem I 
napokon opivši nju samu, postigao svoj cr] 1 
dolas do posjeda Anina vlasništva. S prikazom 
katastrofalnih posljedica za Anu i njezine sta- 
nare, ispunjen je treći čin: pred činjenicom 
sudbene deložacije sinulo je svima, i starici i 
otpuštenom akademičaru i zavaranoj konoba- 
rici, kako su nasjeli varalici, sinulo im pre- 
kasno, kad je trebalo bezuvjetno napustiti 

uću. 


Ovi đaji dramski vrlo spretno prika- 
Zani. Am) au akcije pokreće komediju 

punođe i clan životne istine, koja ispunja sva- 
o pojedino lice i čitav ambijenat, u kojemu 
se njezini ljudi kreću. U tomu je prava po- 
kretnost komedije, koja gotovo ne će da zataji 
ni onda, kad je autor u trećem činu posve bes- 
pomoćno svršava. Propovijed, kako će se svi 
ti nesretnici u čvršćoj zajednici oduprijeti svo- 
me zlu i krenuti u bolji život, napadno je slab 
završetak komedije zaostajući daleko za nje- 
zinom dramatičnošću do toga časa. 

Stara Ana_Kelen zanimljiv je dobitak za 
galeriju zagrebačkih lica u Šenečićevoj drama- 
tici. Priprosta žena, čije dobro srce usklađuje 
sve moralne disonance, pristupačna svakoj tu- 
đoj nesreći, više i djelotvornije nego najot- 
mjeniji moralist, žena iz zaturenog ambijen- 
ta, u svom krugu izvrsna, ali izvan toga kruga 
izgubljena. U zahvalnu ulogu Ane Kelen gđa. 
je Vavra unijela više burne dramatike, nego 
karakteristike, što bi bilo u tom slučaju efekt- 
nije. G. Cilić kao njezin brutalni protivnik 
Weber bio je suzdržljiv i dobar na zagrebačkoj 
liniji G. Laurenčić kao akademički slikar Pin- 
tar stvorio je markantan tip s mnogo topline i 
razumijevanja. Iz ambijenta nije izilazila ni 
konobarica Jelka gđice. Babić, a ni Violeta 
gđice. Grahor. G. Bek kao muzikant znao se je 
istaknuti i u epizodi. Režiser komedije g. 
Yerli nije sigurno bez naročitih zasluga za za- 
grebački kolorit u »Radničkom dolu«<. 

B. Livadić 


UTJECAJ ŠEVČENKA NA HARAMBAŠIĆA 


Povodom 25-godišnjice smrti ili 75-godiš- 
njice rođenja hrvatskoga pjesnika dra. Augu- 
sta Harambašića uz kraće novinske prigodne 
člančiće osvrnuo se sintetičnije gotovo jedini 
dr. Branimir Livadić u »Hrvatskoj Revijic 
(1935.) esejom s karakterističnim naslovom 
»Tragom Augusta Harambašića«. Čini se, da i 
naše pokoljenje nepravedno prosuđuje nje- 
ovo književno stvaranje i odbacuje njegov 
iterarni rad, kad je gotovo mučke prešlo preko 
te obljetnice. Dr. Livadić sigurno nije slučajno 
postavio takav naslov svome eseju, jer osje- 
ćamo, da poslije svih perturbacija i mođernih 
kataklizama književnost treba da podržava hi- 
storijski kontinuitet i da se razvija u općenito 
naglašavanoj relaciji neotuđivanja od rodne 

rude, ali opet u vidu zahtjeva modernističkog 
i umjetničkog razvoja. Dakle, vraćamo se opet 
nacionaliziranju hrvatske književne produk- 
cije, čemu se u svoje vrijeme protivio dr. Li- 
vadić kao jedan od ideologa i kritika Mladih 
i kao desetgodišnji urednik  >Savremenika« 
(1907.—1917.). Književni historik dr. Antun Ba- 
rac za njega kaže: »Prve svoje borbe za slo- 
bodu stvaranja Livadić je vodio protiv ljudi, 
koji su držali, da književnost ima da se pod- 
redi obzirima morala, vjere, tradicije, politike. 
Ali su i među »Mladima« već oko god. 1905. 
pone sve jačima neke razlike u nazorima. 
l ge go ina poi velikih borba između njih 
i Starih jedan je dio Mladih stao sve više isti- 
cati zahtjev za jačom nacionalnom notom u ta- 

danjoj hrvatskoj literaturi. Livadić je ustao 
i protiv onih težnja, opet u ime slobode stva- 
ranja. Tu svoju novu borbu za slobodu stva- 
ranja vodio je on od g. 1912. do 1914, u vrije- 
me, kad se u hrvatskim krajevima bio razma- 
hao nacionalistički pokret revolucionarnih ten- 
dencija, pa su i neki kritici i ideolozi (Marja- 
nović, Matoš, Marko Car) zahtijevali, da se i 
književnost prožme duhom toga revolucionar- 
noga nacionalizma.«') Zbog toga je značajno, 
da je. baš dr. Livadić sintetizirao pritajene 
misli i naglašavane težnje živeće književne 
generacije u svome naslovu »Tragom Augusta 
Harambašića«, dohvativši tu dominantnu ideju 
svojih suvremenika, koja je samo produženje 
onih nastojanja i pokušaja književne genera- 
cije, u koju je ušao dr. Kivadić kao kritik, a 
koju nije ili htio ili mogao dohvatiti. Na trag 


Harambašića, a popaj omiljenog i popular- . 
a A. G. Matoša kao da se. 


noga borca i patni 
upućuje i svodi hrvatski kulturni i književni 
razvoj, koji će korisnije i bogatije uroditi plo- 
dom u budućnosti. Na ovaj način i mnogi drugi 
oduševljeni poštivači Matoša (kao Jurčić i dr.) 
nesvijesno skreću hrvatsku književnost na nje- 


zinu tradicionalnu kolotečinu. Skretanja, odu- ' 
ševljenja i sva borba oko neke umjetno naka-- 


lamljene i fiktivne literarne socijalnosti (Ba- 
rac je dokazao u Predgovoru Harambašićeve 
antologije, da je Harambašić bio socijalniji od 
mnogih onih, kojima je socijalnost bila samo 
fraza) nijesu bili ništa drugo nego neka za- 
stranjenja, i poziranja mladenačke prepoten- 
cije. Momentano zastranjivanje s tako zvanom 
socijalno-proleterskom literaturom bio je> po- 
novni pokušaj prekida hrvatske nacionalne 
misli u njezinu historijskom i vitalnom raz- 
voju. 

August Harambašić je umro 1911. godine 
doživjevši u svojoj pjesničkoj dispoziciji veliki 
lom 1 proživjevši težak moralni slom, pa po- 
stavivši s Barcem pitanje: »...je li svome mo- 
ralnom slomu kriv više Harambašić sam, ili 
zemlja, koja oduvijek hrani mnoštvo sasvim 
prosječnih i nevrijednih ljudi, a škrio daje 
kruh onima, koji ipak nijesu prosječni?) ne 
ćemo ispitivati, na kome je krivica. Odbačen 
i popljuvan od onih, kojima je služio predano, 
s punim srcem i nesebično, umire napušten 1 
osamljen. Ustaju na njegovu obranu Matoš i 
Nehajev, a nakon nepunih dvadesetak godina 
poslije Šarićeva napadaja na Harambašića (Hr- 
vatska misao 1897.), u odlučnu zaštitu uzimlje 
Harambašića dr. Antun Barac. Premda se go- 
dine 1926. prof. Barac nalazio na antipodnom 
stajalištu prema raširenoj. Harambašićevoj po- 
litičkoj koncepciji, ipak je pristupio prouča- 
vanju njegove poezije s razumijevanjem, pre- 
dano, s punom objektivnosti i kritičkom stalo- 
ženosti. Uz  razjašnjavanje  Harambašićeve 
poezije morao se dodirnuti i suvremenih ideo- 


1) Dr. A. Barac: Hrvaška književna kritika. 
2 b 19538., str. 206, 
5) Dr. . Barac: Predgovor Harambašićevoj 
antologiji. Zagreb 19206., str. 68—9, 


logija, koje nastoji obuhvatiti s općenitim ka- 
rakteristikama. Brani Harambašićev zanos i 
ističe njegovo revolucionarno hrvatstvo ne kao 
frazu, verbalizam, pjesničku retoriku i roman- 
tiku, nego kao istinski i iskreni zanos, pun sa- 
moodricanja i osobnih žrtava, jer: »U svako 
doba, koje se sprema na velika kolektivna 
djela, mora da se individualni osjećaj, podredi 
interesu cjeline.) Barac rezimira svoje misli: 
Tako je Harambašić u svojoj poeziji izvršio 
dvostruku ulogu: svojim je patetičnim, radi- 
kalnim i buntovnim patriotskim pjesmama da- 
vao jake impulse nacionalnim aspiracijama 
svoga vremena, a svojom je ljubavnom lirikom 
dao najljupkiju lektiru prosječnom čovjeku 
svoga doba, ispunjajući tako i njegove naj- 
kolektivnije snove.«) Ostali kao da su zabo- 
ravili na Harambašića i priklanjaju se misli- 
ma, koje je lakše usvojiti, nego razumjeti 1 
shvatiti. 


II 


Kako je Harambašić mnogo prevodio sa 


.stranih. jezika, često je puta i stajao pod di- 


rekinim utjecajem. Za njegovu pjesmu na pr. 
»Hrvatskoj« osjeća se, da je nastala pod uije- 
cajem Leopardijeve pjesme »All' ltalia« itd. 
Osim Leopardija navode mnogi kritici i druge 
uzore i utjecaje, kao Radičevića, Zmaja, Hugoa 
i Stecchettija, pa »Odrediti autorstvo Haram- 
bašićevih pjesama bio bi veoma težak i kom- 
pliciran posao, jer se često dešava, da se u 
spontano nastaloj pjesmi nađu najednom iuđi 
stihovi.) To nije tako strašno, jer i Vaclav 
Bor6w spominje u svome djelu o različitim 
pjesničkim utjecajima i imitacijama, da su i 
veliki pjesnici rado priznavali, što su naučili 
od svojih prethodnika i suvremenika. Istina, 
Harambašić to ne spominje, ali se može odre- 
diti gotovo točno komparativnom metodom. Ta- 
kvi strani utjecaji ispoljuju se kod Haramba- 
šića i u onome, što A. Barac obilježuje ovako: 
»Tek Harambašić nije nikada jedan isti me- 
trički princip provodio do kraja, već su poje- 
dini momenti dolazili sami od sebe spontano, 
pa pojedine njegove pjesme pokazuju razli- 
čitu metričku građu, u vezi s čuvstvenim svo- 
jim karakterom.«") Interesantno je, da nam 
nijedan hrvatski kritik ne spominje, od koga 
je to preuzeo. Mi znamo, da je među ostalima 

arambašić prevodio i s ukrajinskoga, i to po- 
gotovo pjesnika Tarasa Ševčenka, i da je čak 
i Matica Hrvatska izdala godine 1897. Ševčen- 
kove Pjesničke Pripovijesti u Harambašićevu 
prijevodu, To je mogla poslužiti kao putokaz 
za traženje Harambašićeva uzora, u odstupanju 
od jedinstvenoga metričkog principa.  (Šev- 
čenko to provodi na pr. u PJ. Začarana, Ne- 
voljniku,. ajdamacima itd.) Prema Talijanu 
Leopardiju i Ukrajincu Ševčenku bila je oso- 


%) Ib. str, 34—5, 


% Ib., str. 40. 
5) Ib. str. 50. 
% Ib., str. 66. 


bito sklona Harambašićev 
Iste isli, jede: postojan 
renja približavala su Harambašića k nii 
Stoga je trebalo odrediti, kako Pa Ent 
način vršio njihov utjecaj na Harambašiša. Taj 
je zadatak riješio — u pogledu Ševčenka mi 
ukrajinski književni i kulturni historik Luka 
Luciv u svojoj studiji »August Harambašić i 
Taras Ševčenko«, što je tiskana u Zapiscima 
naučnoga_ društva im. Ševčenko«. Tom 155 
Lavov 1957. Luka Luciv vrlo dobro poznaje 
pjesnički rad Ševčenka, jer je u nekoliko na- 
vrata 1 piso o tome. ukrajinskom pjesniku- 
vizionaru. Na tu studiju, iako opsegom malenu 
(20 strana), potrebno je osvrnuti se, jer će hr- 
vatski literarni historici morati da dadu važ- 
nost i tome problemu, što ga je Luciv postavio 
kao jedan od znatnih faktora u Harambašiće- 
voj poeziji, a preko nje u našem kulturnom i 
političkom životu. 

Literarna studija Ukrajinca Luke Luciva 
pregledna je i interesantna. Razdijeljena je na 
iri poglavlja. (O _ Harambašiću uopće, Haram- 
bašićevi prijevodi Ševčenka i Uijecaj Šev- 
čenka na Harambašićeve pjesme.) Iako se Ha- 
rambašić rodio u godini smrti slavnoga ukra- 
jinskoga Kobzara (1861.) i umro kad se navr- 
šila 50-godišnjica smrti Ševčenka (1911.), ipak 
je Harambašić razmjerno dosta kasno saznao 
za njega. Dr. Livadić navodi u svome _ eseju 
(Hrvatska revija, 19535., br. 3.), da je Haram- 
bašić pošao u mjesecu kolovozu 1884. god. na 
put u Beč, Prag i Krakov i da je već u listo- 
padu iste godine nastupio dobrovoljačku službu 
u Osijeku. Prema tome otpada mišljenje Lu- 
civa, da je Harambašić saznao za Ševčenka za 
vrijeme svojih univerzitetskih studija u Beču. 
On je u Beču, a vjerojatnije u Krakovu čuo 
za Ševčenka, oduševio se njime i odlučio pre- 
voditi ga, jer već nakon tri godine izdaje Ma- 
tica Hrvatska njegove Pjesničke pripovijesti 
s oduljimn_ uvodom o životu i radu pjesnika 
Ševčenka, za koji se poslužio radovima lite- 
rarnih kritika Petrova i Pipina. . . 

O značenju Harambašićeve poezije Luciv 
je preuzeo sud od Matoša, jer Barčevu lite- 
rarnu studiju o Harambašiću nije uopće ni po- 
znavao, pa stoga i tvrdi Luciv, da najveće zna- 
čenje ima Harambašićeva lirska poezija, na 
što se kritika nije osobito ni osvrnula, a o 
čemu je Barac govorio kritički i detaljnije. 
(Od str. 32—40.) Kao neku interesantnost pa 
vodi Luciv, da je Harambašić remeni ee 
se 1880. godine javlja pozitivizam u ke iji 
i realizam u književnosti. Njemu Jag pret 

ašićeva ljubavna poezija spjevana u fo, a ed 
rodne poezije, na a nas podsjeća 1 Tem a 
strana njegove lirike (narodni riama), bai 
ramentni je autor zapadao često u Ra boli- 
zam i pairiotičnu retoriku, a nagomiavanjem 
slika slabio osnovni. ton pjesme. Ring 
>Rob« pjesnik se služi predugim paralelizmom.) 

jegova patriotična retorika. igrala je vicnu 
ulogu u hrvatskoj literaturi, 1] 
atoša, koji je u njemu vidio. u ih 
rodne energije, buditelja rodoljubni 


a pjesnička natura. 
a 1 nacionalna ostva- 


znosi mišljenje 
jesnika_ na- 
misli i 

borca za prava naroda (nacije) kao suvreme- 
nika Barresa i Kiplinga. dnferljenje, za na- 
rodnu poeziju i spajanje čistih narodnih osje- 
ćaja s idealizmom, da bi se mogla izraziti na- 
rodna čuvstva, prisvojio je mnogo i od Sev- 
čenka, za koga Harambašić oduševljeno. kaže 
u predgovoru, da je »...svoje najljepše i naj- 
nježnije pjesme crpao iz izvora narodne. malo- 
ruske pjesme, te je mnogo njegovih pjesama 
teško i raspoznati, da su to umjetne pjesme; 
one su pune iskrene srdačnosti, one naivnosti 
i zdravoga naturalizma, koji diže cijenu i oso- 
biti čar podaje narodnoj pjesmi. Pjesnici, koji 
umiju svojoj pjesmi podali naglasak i kolorit 
narodne pjesme, bili su uvijek . sai Iz 
ovoga možemo razabrati, da je lakoću, izra- 
žajnu jednostavnost i-pjesničku slobodu usvo- 
jio od pjesnika Ševčenka, s kojim se zapravo 
i javlja ukrajinski utjecaj u hrvatskoj litera- 
turi. Da se ukrajinski utjecaj nije prije javio 
u našoj književnosti, Luciv navodi za to više 
razloga. Usvaja mišljenje dra. J. Badalića 
(Ševčenkovo doba i Južni Slaveni. Spomen- 
knjiga. Zagreb 1922.) i krivi bečke političare. 
(Ševčenko je bio najprije poznat kod Srba 
među južnim Slavenima, i prvi prijevodi se 
javljaju 1868. god. u Novakovićevoj »Vili«, a 
1877. god. prevodi ga i Glišić u novosadskom 
»Javoru«) Harambašić stavlja Ševčenka uz 
najbolje slavenske pjesnike Mickievića i Pu- 
škina, a svojim nacionalizmom ih po Haram- 
bašiću i nadvisuje, jer svaki se »...Rus upravo 
diči Tarasom Ševčenkom kao svojim »pučkim« 
pjesnikom, koji je znao i umio narodnu pje- 
smu podići do umjetne pjesme, nu koja nije 
zaboravila na svoj izvor, na prosti narod, oda- 
kle je potekla. I upravo tim je Taras Ševčenko 
velik i prvi među svimi slavenskim pjes- 
nici...) Harambašić je htio s pomoću nekih 
njegovih na (Hajduci, Neofiti) pokazati 
Hrvatima, kako ukrajinski narodni pjesni 
vjerno crta tragično stanje svoga, ukrajinskoga 
naroda. Osim Pjesničkih pripovijesti Haram- 
bašić je preveo deset godina kasnije još i 12 
sitnijih Samenkovih pjesama, a odštampane 
su 1899. god. u sarajevskoj »Nadi«. 

Pri ocjenjivanju prijevoda uopće, Luciv se 
obazire na principe umjetničkoga prijevoda, 
koje treba pretpostaviti točnim prijevodima, a 
to su na pr. broj redaka, razmjer, karakter 
rime, karakter rječnika, jezik itd. Napominje, 
da se dobri prevodioci ne moraju pokoravati 
tim normama, već mogu i slobodnije postu- 
pati, u čemu se zapravo i odrazuje njihov zna- 
čaj. Tako se na pr. Harambašić u Ševčenkovoj 
pjesmi »Začarana« ne osvrće na asonantnu 
shemu (abab), ni na broj slogova u stihu, već 
postupa slobodnije. Kod Harambašića su go- 
tovo sve osmerci, jer se povodi za svojim pjes- 
ničkim osjećajem 1 opaža se utjecaj narodne 
pjesme. ga se prijevodima ne ističe 
dovoljno plastičnost slika kao u Ševčenka. Da 


?) Uvod u Ševčenkove Pjesnič ipovjesti 
Zab ibo ovde jesničke pripoviesti, 

dokaže svoje navode, Luka Luciv provodi ana- 
lizu nekih pjesama (Katarina, Nevoljnik, To- 
pola itd) i s pohvalom ističe, da su Haramba« 
šićevi prijevodi ponekad kraći. S Pjesničkim 
pripovijestima Harambašić je Ševčenka pred« 
stavio hrvatskoj kulturnoj javnosti, pobudio 
interes za ukrajinskoga guslara pjesnika i tako 
ga popularizirao među Hrvatima. 

. U trećem poglavlju svoje studije Luka Lu- 
civ_ navodi interesantne konstatacije. Haram- 
bašićeve pjesme nose tipove romantičara, koji 
se kao umirući heroji tuže na nevolje i nesta- 
janje života na ovome svijetu. (Nevoljnik, 
lvica, Braća, Sirota, Guslar itd.) I Ševčenkove 
pjesme imaju isto tako tragičnu notu, koja je 
veoma odlučna u Harambašićevim i Ševčenko- 
vim pjesmama. Iste motive, kojima se služi 
Ševčenko, kao ispreplitanje epskoga mira i 
uzbuđenosti za junaka, susrećemo i kod Ha- 
rambašića. Taj Ševčenkov utjecaj opaža se kod 
Harambašića baš u vremenu, kad je prevodio 
njegova djela. Prigodom prevođenja bio je 
Harambašić prisiljen, da temeljito prouči Šev- 
čenkove pjesme, njihovu građu, slike i uopće 
sve karakteristike njegove poezije, pa ako je 
što nehotice prešlo i u Harambašićevu poeziju, 
ne ireba se tome toliko čuditi. Pamćenje Šev- 
čenkovih stihova zanosilo mu je fantaziju, pa 
je na temelju toga Harambašić kombinirao 
svoje različite motive. Da dokaže Luciv te 
svoje navode, analizira nekoje pjesme, u ko- 
jima je Harambašić nasljedovao Ševčenka. 
Na pr. u pjesmi »Rob« Harambašić je proveo 
originalno cijeli motiv. U pjesmi »lvica« na- 
lazimo mjesta prevedena iz Ševčenkove pje- 
sme »Najmički«, a opis ljubavi iz »Topole«. 
Harambašićeva >Sirota« napisana je pod utje- 
cajem Ševčenkove »Katarine<«. Sujet cijele pje- 
sme >Rob« dao je zgodu Harambašiću, da se 
mogao raspripovijedati o političkom položaju 
svoje domovine, jer su Hrvati Bošnjaci stajali 

od tuđim gospodstvom, kao i Ukrajina za 
E otlcalova života. Osim patriotskih refleksija, 
što može biti paralelizam u hrvatskoga i ukra- 
jinskoga pjesnika, Luciv je u »Robu« našao 
jedno mjesto, gdje je Harambašić kopirao 
Šoečeliiovn »Utoplenu«.  Harambašićeva  sli- 
jepčeva ljubav« slična je »Slipome«, samo s tom 
razlikom, što se kod Ševčenka slijepac oženio. 
U Harambašićevim se pjesmama osjeća i mo- 
tiv eidetizma i ideološke sličnosti. Ševčenko je 
volio Ukrajinu, Harambašić Hrvatsku. 1 Šev- 
čenko vidi naokolo nepravdu i nevolju kao i 
Harambašić, i kliče, da će Bog pomoći onima, 
koji se bore. (»Ropska sudba ne da se zasladit 
suzicama, nego krvlju žarkom.«< Harambašić: 
Izabrane pjesme, str. 8.) 

Sve te utjecaje Ševčenka na Harambaši- 
ćevu poeziju, zajedničke crte i paralelizme Lu. 
ka Luciv dokazuje mnogim komparativnim ci- 
tatima i svoje rezultate pregledno iznosi u za- 
vršnoj rekapitulaciji. Prema ovome, studija će 
Ukrajinca Luke Luciva ispraviti gdjekoji po- 
grešni sud o Harambašićevoj poeziji, pa je 
ona vrijedan prilog hrvatsko-ukrajinskoj kom- 
parativnoj literaturi. Studija je pisana na te- 


melju nepotpunog poznavanja hrvatske litera- 
lure o Haranibaliću, Da je Luciv poznavao 
Barčevu studiju o MHarambašiću, kritičnije bi 
ge osvrtao na Matoševe navode, pa bi u nje- 
rovoj komparativnoj studiji sigurno došli do 
izražaja i drugi elementi. .uka Luciv nam je 
u svojoj studiji iznio Ševčenkov utjecaj na 
Harambašićevu poeziju i time upozorio na pro- 
blem, na koji će se morati obazreti tko bude 
pisao. monografiju o Harambašićevu .književ- 
nom i pjesničkom radu. Stoga je i važnost Lu- 
civljeva istraživanja znatna Za hrvatsku knji- 
ževnost. 

Branko Krmpotić 


U SPOMEN MLADE PJESNIKINJE 


»Tko ti sada uljepšava jesen, 
Našu jesen, od nekada, dragi?« 


.U mjesecu listopadu prošle godine sahra- 
njena je na trsaiskom groblju 24-godišnja stu- 
dentica medicine Desanka Petrović, kći ugled- 
dido sa Sušaka g. Ivana Petrovića. — 
Pokojnicu su njeni znanci uglavnom znali kao 
marljivu i sposobnu medicinarku, no ona je 
m pe runnna RASINJA RS je u ne- 
objavljenim pjesmama prikazala svoj ij 
umjetničku dušu. R e hp 

. Bio sam lični prijatelj pokojnice, znao za 
njena literarna nastojanja, i ona mi je, u znak 
zahvalnosti, što sam je poticao da stvara, osta- 
vila na uspomenu mali notes sa osamdesetak 
većim dijelom, ljubavnih pjesmica. U te je 
pjesme spontano, kao da piše dnevnik, uno- 
sila svoju dušu, nadajući se, zacijelo, da će 
joj jednoga dana uspjeti, da se u njima pot- 

uno i umjetnički izrazi. Međutim, smrt ju 
je ugrabila baš u času, kad je počela osjećati 
magiju stiha, obećavajući jake i zrele radove. 

.Već prve pjesme, iako pisane dosta ne- 
vješto i nesigurno, govore, da se tu radi o 


djevojci. nemirna i vatrena temperamenta, 
koja osim toga ima neobično živu maštu i 
snažnu misaonost. I uistinu, svi, koji su je po- 
znavali, znali su je kao jedru i veselu narav, 
kojoj je iz svake pore izbijalo zdravlje i puno 
osjećanje života. »Moji su snovi u dubinama 
i visinama, imaju slatkoću neba i strahotu pa- 
kla« — iskreno zapisuje Desanka. U ovo se 
vrijeme u nje javljaju i prvi nemiri i žudnje 
za nekom imaginarnom srećom i ljepotama, 
koje su negdje daleko, daleko, te se samo slute 
i u snima viđaju. Značajno je po narav pokoj- 
nice, da o svojoj prvoj ljubavi ne piše, kao 
većina mladih djevojaka, želeći je u slatkoj 
čežnji i drhteći pred tim dosad nepoznatim 
čuvstvom. Ona je samosvojna i ponosna, 
možda više nego mnogi muškarac njenih godi- 
na, te se bori s tim čuvstvom, koje je iskrs- 
nulo od nekud, nepozvano, da je zarobi i pod- 
čini. A kada se je ipak osjetila pobijeđena, ona 
ito s bolom priznaje: »Svijet me je ulovio, 
smijeh mi uzeo, a za uzvrat dao samo gorčinu 
i bol.« — Takova je bila Desanka — buntovna, 
i plašljiva pred nepoznatim dubinama duše 
svoje, u koju uranja polako i oprezno, kao 
istraživač koga plaše tmine nepoznate spilje, 
ali koji, s malim žiškom u ruci, ipak ulazi žu- 
deći njene neotkrivene ljepote. 

Prvi Desankini stihovi su kraći pjesnički 
zapisi o prirodi, moru i suncu, kome oduše- 
vljeno pjeva opjanjena vlastitom mladošću: 


Opij me, sunce, opij me 
Da izgubim svijest. 
Da ne gledam ništa, 
Da ne mislim ništa. 
Oh sunce, opij me, 
Da izgubim svijest! 


U samom pjesničkom stvaranju, kao i u 
mnogim drugim stvarima, Desanka je bila 
zanimljiva i originalna. Druge na pr. pjesnike 
nije mnogo čitala zato, što se je bojala, da bi 
čitanjem mogla pasti pod utjecaj jednoga od 
njih, a njezina je želja bila ostati što više lična, 
što više svoja. Istina, voljela je Krležine pjesme, 
pred smrt je čitala Tadijanovića, a od stranih 

jesnika oduševljavala se Rilkeom, no, kako re- 
Bo, uglavnom je malo čitala, što je, razumije 
se, imalo i svojih slabih strana. Od 85 ostav- 
ljenih pjesama, većem dijelu, uza svu doživlje- 
nost i iskrenost koja se osjeća, nedostaje pri- 
kladna forma i sigurnost izraza. Međutim de- 
setak ih je ipak dano u času sretne inspira- 
cije, kad je talenat nadomjestio ono, što je ona 
formalno propustila. To su u lavnom zadnje 
pjesme, pisane u lječilištu Golniku. — Ali 
ne bi bila dana ni približna slika njene lično- 
sti, kad bi se mimoišla činjenica, de je De- 
sanka — voljela. Za svojih studija u: agrebu 
upoznala je čovjeka, kome je poklonila svoju 
ljubav i Žrtvovala svoj doondašnji mir duše, 
ne mogavši ipak da se zauvijek odrva sili 
jakoj kao i sam život. Ali ta ju jo Mubar ra- 
dovala i ispunjala je svu samo dok je bila pot- 
puno zdrava. Poluživot i poluradosti Desanka 

nije nikako voljela te je bila uvjerena, da 
Njemu, ako i prizdravi, nikada više ne će biti 
ono, što je nekada bila. Ne možda zato, jer 
je On ne bi volio takvu, nego zato, što ona 
sebe nije takvom voljela. U bolnici, gdje je 
upoznala i tuđe patnje, nastojala je unijeti se 
u njih da sebe zaboravi, i videći da je to po- 
trebno, učila se pomalo odricati svega: Njega, 
i života koji je nekada bio, a sada ga više 
nema; sada su postali dragi sutoni, kada krva- 
vo, umiruće sunce tako neizrecivo boli, a prošla 
ljubav iskrsava kao daleki, bolni san: 


Gdje su oni lijepi dani, 
Gdje su? 

Tko ti sada šapće o ljubavi, 
Tko te ljubi, dragi? — 
Motrim oblake i jesen: 

Isti kao i lani. 

Kao uvijek. 

Ali sad ne brojim kao lani 
Dane našeg sastanka. 

Ne čekam više ništa. 

Tko ti sada uljepšava jesen, 
Našu jesen, od nekada, dragi? 


Ova jednostavna pjesma, u kojoj drhti pri- 
tajena bol i krik sreca koje voli, također lijepo 
potvrđuje pokojničin talenat. Njezina smjelost, 
da bez oklijevanja izrazi svoj intimni doživ- 
ljaj, sjeća me stihova Estonke Marije Under. 
Uvjeren sam, jer to njene pjesme pokazuju, 
da bi i Desanka, da je poživjela, u svojim 
pjesmama također obračunala s lažnim stidom 
i namještenošću, poput Underove, koja pjeva: 


Već klizi kao kratkotrajna pjena 
K nozi haljina zelena, gle: 

Sad s tijela šušteć pada sve, 

Jer najljepša je ipak naga žena. 


. Zadnje pjesme, iako pisane brzo i grozni- 
čavo, iznenađuju svježinom i novošću motiva, 
koje donose. Tako se i opet potvrđuje ona 
stara, da život traži najteže žrtve prije nego 
nam dopusti, da iz sebe oslobodimo ono, što je 
u nama najvrednije. Jedna od najljepših nje- 
nih zadnjih pjesama je »Evin plač«, u kojoj 
je iznesen »problem vječnog nesporazuma iz- 
među muškarca i žene« — kako je sama auto- 
rica tumačila pjesmu: 


Ja, samo žena 

Od iskona strasti podvrgnuta 
Prelazim iz lika u lik. 

Kroz vječnost tražim te, 
Adame, tebe tražim 

I ti prelaziš iz lika u lik. 
Kada ćemo se sresti? 


Eva prelazi iz lika u lik i kroz vjekove 
traži Adama, koga prati ista sudbina prelaže- 
nja: u smijehu dječarca, u strasti mladića i 
nemoći starca, svuda ga traži. I priznajući, da 
na toj zemlji stvara pakG i pripravlja raj, veli 
da je njemu (Adamu) i mati i žena, ali za. 


uvijek od njega rastavljena, : a 
dozivlja! Te avljena, te ga sveudilj 

Adame, gdje si, 

U čiji si prešao lik? — 
Možda sam ja mati, 

A ti si moj sin 
Adame, gdje si? 

Zar ne ćemo nikada više 
Imati rajski naš mir, 
Vječnu slast i sreću 

I vječni duševni pir? 
. u bolu, 

mijem se kroz suze 
I tebe tražim. — 
Adame, gdje si, 

U čiji si prešao lik? 


.Ovu je pjesmu Desanka napisala u mjesecu 
svibnju prošle godine, 6 mjeseci prije smrti, 
pa ako je usporedimo s prijašnjima, vidjet će- 
mo znatan napredak. Ne toliko u formalnoj 


izgrađenosti — nju je ona svojim naročitim 
stavom prema lektiri u neku ruku sama. uspo- 
ravala, — nego misaono, idejno, uvelike je po- 


kročila naprijed. U Evinu plaču pjeva o vje- 
čnom antagonizmu muškarca i žene, dok u 
»Pjesmi posvećenoj < Gospodinu« ispovijeda 
svoju zbunjenost pred umiranjem prirode u 
jesen, pa se pita, da li je pravedno, da je smrt 
tako česta pojava u ovome životu; šteta je 
samo, da ta pjesma, koja sadrži nekoliko van- 
rednih stihova, nije u cijelosti uspjela. 

Vrijeme je prolazilo, bolest sve više slabila 
tijelo, i Desanka sve jasnije spoznaje, da taj 
život, koji živi, i nije živoi, nego mučno živo- 
tarenje, i da je sva prošlost tek lijepa, daleka 
uspomena. Postoji niz kraćih stihova, koji go- 
vore o toj spoznaji, kao na pr.: »Pišem ti pi- 
smo. Možda posljednje. A nema topline ni lju- 
bavi u njemu. Šaljem ti samo svoj bezimeni 
bol i plač, za onim što bijaše nekada. Ne- 
kada« — 

Postoje još dvije pjesme, koje je Desanka 
napisala nekoliko dana prije smrti, i koje 
možda nisu za antologiju, ali koje se, kao 
iskrena ispovijed djevojke, koja iz života iz- 
lazi, duboko i bolno doimlju. 

U prvoj »Možda je to sreća« već je potpuno 
ravnodušna prema životu kao:i prema smrti, 
koju naslućuje: 


Ne želim ništa, 

Ne čekam ništa, 

Ne maštam ništa. 

Možda je to vrhunac sreće 
Što mi ispunja dušu: 

Ne čekati, 


Ne imati, : 
Sa blagoslovom mira u srcu 
I! živjeti — ili umrijeti. 


I ova, kao i druga pjesma »Htjela bih 
umrijeti« napisana je u sušačkoj bolnici, gdje 
je pokojnica čekala drugu operaciju rebara. 

rva, kojoj se bila podvrgla, nije uspjela; 
eksudat je dalje curio i kroz dvije godine sa- 
svim iscrpao organizam. Preostala je druga, 


s malo nade u dobar svršetak, ali je valjalo 
birati: ili-ili. I ležeći tako tek nekoliko koraka 
od roditeljske kuće na Vršinama, u očekivanju 
noža, Desanka svoje zadnje misli povezuje 
s domom, gdje se nalaze draga mati i otac, 
koji su tolike nade u nju polagali, a tamo je 
i brat i Tonči i vjerni njen vučjak Dodo, za 
koje zna, da bi je tako rado uza se naje No 
sluti, da živa više ne će k njima, pa želi da ih 
poslije smrti njena duša obiđe: 


Hijela bih umrijeti 
U jesen ranu, 

Kad se prvi suton 
Šulja oko kuća, 
Kada tama tiho 
Nadvladava svijetlo. 


Nek se duša moja 
Rastane od tijela 
Nek se šulja plaho 
Ko večernja sjena 
Oko kuće moje. 


Umrla je u jesen, kako je željela. ali na 
operacijskom stolu, hrabro podnijevši smrt kao 
što je hrabro podnosila dugu bolest, a nama je 
ostavila dio sebe u pjesmicama, koje, istina, 
ne znače književnu senzaciju, ali zaslužuju 
pažnju, jer u njima drhti krik i jeca tuga da- 
rovite mlade pjesnikinje, kojoj nije bilo su- 
đeno da kaže zadnju riječ. 

: Josip Velebit 


PUŠKINOVA GRAFIKA 


(Vičo Ivanov: Puškin u svojoj grafici. — Go- 
dišnjak narodne biblioteke i narodnog muzeja u 
Plovdivu, god. 1935.—1936.) 


Kao što su danas, recimo, Michelangelo i 
Rafael daleko više poznati kao likovni umjet- 


nici, a manje kao pjesnici, isto su tako i neki 


književnici. (uzmimo na pr. Goethe, pa Hugo) 
manje poznati ili uopće nepoznati kao grafi- 
čari. Jedan od njih je i Puškin. — Puškinovi 
se crteži ne smiju i ne mogu smatrati kao nešto 
sporedno ili slučajno u njegovu .radu. Njemu 
je grafika, jednako kao i pjesništvo, jedan na- 
čin estetskog iživljavanja. On sam upozorava 
na to u svom »Evgeniju Onjeginu« (Pjevanje 


prvo, LIX). 


»Pored redka ne svršena 
Risat noške, oblik žena.« 
(Preveo I. Trnski) 


Prema tome je i ta njegova grafika, kao sa- 
stavni dio njegove umjetničke ličnosti, jedna- 
ko vrijedna i jednako važna za upoznavanje 
Puškina kao i njegov literarni rad. Ali se 
s druge strane ne smije pretjerivati, kao što 
to čini g. Vičo Ivanov, kad tvrdi, da je Puškin 
djelovao podjednako i na novu rusku grafiku 
1 na noviju rusku literaturu. Jer prvi i glavni 
uvjet, da izvjesno grafičko djelo nekog umjet- 
nika može utjecati na nekoga, jest, da to djelo 
ima neki publicitet, da je poznato, da se može 


vidjeti. A toga kod Puškina, kao ni kod dr 
književnika-grafičara nije bilo. Ta sam se g. 
Vičo Ivanov tuži. da ni danas, stotinu godina 
nakon smrti Puškinove, njegova grafika nije 
dovoljno poznata, a oni. koji se njom bave — 
Pirsrmu istorici — tretiraju je kao nešto ne- 
bitno kod Puškina i tek kao privjesak njego- 
ra i rada. , 

uškin je ostavio iza sebe mnoštvo crteža 
oko 1500—2000. Karakter je crteža pretežno 
portretni. Tek jedan neznatan dio čine pej- 
saži. Većina se portreta odnosi na sadržaj nje- 
govih literarnih radova i nalaze se kao margi- 
nalije na samim stranicama rukopisa. Vrlo 
su interesantni njegovi autoportreti, koje na- 
lazimo i među rukopisima i odjelito od njih: 
svuda isto, sanjarsko i zamišljeno lice — možda 
već kao nesvijesni predosjećaj katastrofe g. 
1857. Zanimljivi su mu i portreti Voltaire-a i 
Byrona: ciničko otvoreno lice Voltaireovo kao 
suprotnost Byronu povučenom u svoju intimnu 
nutrinu. 

Pretežni dio njegovih grafika jesu margi- 
nalije za »Evgenija Onjegina«, »Kamenog go- 
sta«, »Poltavu«, »Male iragedije«, »Kavkaskog 
zarobljenika«, »Ruslana i Ljudmilu« i dr. Na 
jednoj stranici »Kavkaskog zarobljenika« vi- 
dimo uz autoportret nacrtanu i figuru Napo- 
leona, u tipičnom njegovom stavu. Sa sadrža- 
jem djela ova figura nema nikakve veze. Tko 
zna, kakve su asocijacije dovele do crtanja Na- 
poleona, kojega je ruski pohod g. 1812. Puškin 
doživio kao trinaestgodišnji dječarac? 

Puškinovi su crteži zanimljivi ne samo s psi- 
hološke strane — kao rezultati izvjesnog du- 
ševnog procesa — nego i s čisto artističke stra- 
ne. Jer to nisu amateurski radovi srednjih kva- 
liteta, nego dobre, a neke štaviše i odlične gra- 
fike. Puškin vrlo dobro poznaje sve efekte 
crno-bijele umjetnosti i načine, na koji se ti 
efekti mogu postići. Najjasnije nam se to po- 
kazuje na crtežu: Autoportret na konju. Uz 
lijevu stražnju nogu nacrtana je jedna kosa 
linija, koja nema nikakvog drugog opravdanja, 
osim da grafički dade još jači akcenat giba- 
nja. Pokrijemo li tu liniju, čitava skica daje 
puno mirniji i stabilniji dojam. Takvo rafini- 
Tano grafičko sredstvo mogao je upotrijebiti 
samo čovjek, koji vrlo dobro poznaje grafiku, 
ili koji grafički gleda i osjeća. Crtež mu je fin, 
mekan i siguran. Linija teče glatko i lako, bez 
ikakvih naprezanja i mučnog povlačenja. Da 
se o tom uvjerimo, dovoljno je samo pogledati 
njegove crteže: Ubijena žena, Autoportret i 
crtež jedne, sasvim romantički shvaćene figure 
za »Kamenoga gosta«. pa m 

Portreti su njegovi, uz čisto artističke kva- 
litete, u isto vrijeme još i vrlo dobre psiho- 
loške studije: u nekoliko škrtih poteza (na pr. 
kod Gogolja) uspijeva mu dosta adekvaino rea- 
ližirati duševno stanje svog objekta. nera 

Svi su mu crteži dani sasvim realistički — 
osim možda nekoliko njih s natruhom roman- 
ticizma, kao na pr. spomenuti marginalni crtež 
za »>Kamenog gosta«, pa crteži satira 1 sl. Kako 
su mu crteži dani sasvim realistički, oni znače 


ugih 

ujedno i jedan čisto kulturni dokumenat, do- 
kumenat civilizacije njegove epohe. 

Gledajući dakle te Puškinove crteže, mo- 
ramo požaliti, što oni još ni danas nijesu do- 
voljno poznati, i izraziti samo veselje, što je g. 
Vičo Ivanov pošao u svojoj raspravi s jedne 
nove baze: prikazati Puškina ne kao književ- 
nika, nego kao grafičara. 

* 


Ovom se zgodom možemo sjetiti i jednoga 
našeg književnika, koji je — jednako kao Pu- 
škin — pokazivao također srakike sklonosti. I 
August Šenoa je u rukopisima svojih romana 
crtao figure svojih junaka. Ali ti su crteži 
imali čisto praktičnu svrhu: da zadrže likove 
glavnih junaka uvijek pred očima autorovim, 
kako ne bi došlo do kontradikcija u opisivanju 
njihovu. No nažalost, od tih crteža nije do da- 
nas ništa sačuvano. Odnosno, možda je i saču- 
vano, ali tko zna, gdje se to nalazi. U obitelji 
piesnikovoj nije sačuvan nijedan takav ruko- 
pis s crtežima, osim dva fragmenta. Dr. Milan 
Šenoa sjeća se, da su ti crteži bili crtani crve- 
nom tintom uz sam rukopis i da su bili dosta 
veliki. Vjerojatno je, da je većina tih crteža 
s rukopisima dospjela u koš, u koliko nije koji 
korektor ponešto zadržao za sebe. Ali, kako 
rekoh, nije mi uspjelo saznati, postoje li još 
gdjegod +ti crteži. Jedino, što obitelj Šenoina 
čuva, to su crteži olovkom uglavnom iz godina 
1855., 1954. i 1858. Većinom su to pejsaži s fi- 
gurama ili bez njih, po gdjekoji životinjski lik 
i dvije mrtve prirode. Jedan od tih crteža je 
štaviše i koloriran. Šenoa je te crteže radio u 
svojoj četrnaestoj, petnaestoj godini. Rađeni 
su, kako se čini, po predlošcima tirolskih pej- 
saža, koji su tih godina bili vrlo rašireni u na- 
šim krajevima u uljenom tisku. Neki su bolji, 
neki lošiji — uglavnom ostaju na razini poku- 
šaja. 

Sačuvana je također  autoportretna  sil- 
houeta, ia tipična biedermeyerska slikarska 
vrsta; nekoliko čestitaka »mom dragom ocu za 
imendan« sa crtanim cvijećem i pticama — i to 
je uglavnom sve, što je preostalo od slikarskih 
pokušaja Šenoinih. 

Ono, što bi nas najviše interesiralo — mar- 
ginalni crteži u rukopisima romana — nestalo 
je. Samo je nešto sačuvano. Na jednoj strani 
rukopisa šestog čina »Mejrime« i na konceptu 
jedne nepoznate pjesme nalazimo nekoliko 
crteža glava, crtanih olovkom. Crteži su dobri, 
i stoga moramo još više žaliti, što su se ostali 
izgubili. 

Dakako, Šenoa u tim svojim crtežima nije 
ni izdaleka tako jak kao Puškin, a vjerojatno 
se ne bi ni razvio u tako jaki, čisto grafički 
individualitet kao Puškin. Jer za Puškina je io 
bila apsolutna duševna potreba, jednako kao i 
izražavanje riječima, dok je za Šenou crtež 
imao ili čisto praktičnu vrijednost ili je bio 
samo igra olovkom u dokolici, bez jaćih do- 
življaja. Ali zato je ipak šteta, što nemamo tih 
crteža, jer bi nam oni — kao psihološki doku- 
menat — dali zaokruženiju slika o Šenoi. 

Mirko Šeper 

IZA KULISA MIROVNE KONFERENCIJE 


Stenografske bilješke o raspravama >Velike 
čefvorice« 


Izdavačka kuća A. Montadori u Milanu iz- 
dala je knjigu talijanskog poklisara markiza 
Luigia Aldrovandia Marescottia »Diplomatski 
rat — »Uspomene i fragmenti dnevnika«. Pi- 
sac je u ovom djelu iznio veoma važne mo- 
mente iz razdoblja 1914.—1919., kad se vodila 
borba, koja je izmijenila zemljopisnu kartu 
Evrope i koja je iznijela na dnevni red među- 
narodne politike mnoga pitanja, koja ni do 
danas nijesu riješena. Pisac je bio u veoma 
povoljnom položaju, da iznese mnoge važne do- 
gađaje iz toga povijesnog razdoblja, jer je, pr- 
vo, kao član talijanskog poklisarstva u Beču, 
zatim kao član talijanske delegacije u među- 
narodnoj misiji u Rusiji 1917. i, na koncu, kao 
tajnik talijanske delegacije na mirovnoj kon- 
ferenciji u Parizu imao prilike, da motri i pri- 
sustvuje odvijanju velikih zakulisnih borba 
između glavnih protagonista toga sudbonosnog 
sudara suprotnih interesa u Evropi. 

Najinteresantniji i najvažniji je onaj dio 
knjige, u kojemu se govori o mirovnim prego- 
vorima u Versaillesu. Pisac je bio jedan od 
rijetkih ljudi, koji je, premda nije bio odluču- 
jući faktor u mirovnim pregovorima, imao 
uvida u sve ono, što se je odigravalo iza kulisa 
u Versaillesu. Aldrovandi je naime bio tajnik 
predsjednika talijanske vlade Orlanda, jednog 
od t. zv. Velike četvorice, koja je krojila sud- 
binu naroda. U tom svojstvu je pisac knjige 
bilježio tok tajnih razgovora i pregovora  iz- 
među Wilsona, Cl6menceaua, Lloyd Georgea i 
Orlanda. Raspravama »Velike četvorice« pri- 
sustvovao je i Sidney Sonnino, kad se je ras- 
pravljalo o talijanskim zahtjevima i proble- 
mima. 

Važno je, da je knjiga Aldrovandia izašla 
upravo sada, za vrijeme fašističkog režima, 
koji je piscu stavio na raspolaganje i tajne 
arhive ministarstva vanjskih poslova u Rimu. 
Bila je očito želja fašističkih prvaka, a posebno 
Mussolinia — komu pisac toplo zahvaljuje za 
pokazanu susretljivost — da pokažu talijan- 
skoj i vanjskoj javnosti, kako je Italija bila 
slaba i LE poštovana za vrijeme Orlanda i 
Sonnina, odnosno prije dolaska fašizma na 
vlast. zoo 
Ža hrvatsku javnost najvažniji je onaj dio 
knjige, koji se odnosi na pregovore i potpis te 
kasnije, za vrijeme mirovne konferencije, na 
raspravu i spor o londonskom ugovoru. Mi 6e- 
mo ovaj dio podrobnije i prikazati, ograniču- 
jući se, da druge momente iz knjige samo 
usput spomenemo. ; ' 

Pisac je nazvao ono razdoblje mirovne 
konferencije u Versaillesu, za koje je vrijeme 
dominiralo pitanje londonskog ugovora i uopće 
odnosa između Italije i nove države Srba, Hr- 
vata i Slovenaca, »Tjedan jadranske čežnje«< 
(La settimana di passione adriatica«). To po- 
glavlje svršava odlaskom talijanske delegacije 
s mirovne konferencije, u znak protesta, što 


nijesu prihvaćeni njeni zahtjevi. Orlando, Son- 
nino i talijanski državnici i diplomati uopće 
kasnije su uvidjeli, da su pogriješili, što su na- 
ustili mirovnu konferenciju. Velika trojica, 
ilson, Clćmenceau i Lloyd George, donosila 
su odluke od povijesne važnosti i bez prisut- 
nosti talijanske delegacije. Tako je u njenoj 
odsutnosti izvršena i podjela njemačkih kolo- 
nija. Talijanski delegati su se požurili natrag 
u Pariz, kad su konstatirali, da se i bez njih 
kroji nova karta svijeta. No kad su se povra- 
tili na mirovnu konferenciju, bilo je već kasno, 
da izmijene mnoge važne odluke »Velike tro- 
jice«. mae 
Želja je pisca ove knjige, da prikaže, kako 
se je s Italijom nepravedno postupalo u Ver- 
saillesu i kako je ona prikraćena u svojim 
pravima. Wilson je glavni nišan pisca, koga 
optužuje, da je postupao prema Italiji u osve- 
tljivom duhu. Wilson je, veli pisac, zvao lon- 
donski pakt t. zv. londonski pakt. On je imao 
hladnu dušu prema Talijanima. Njegovo bi se 
lice namrštilo, kad je čuo spominjati london- 
ski pakt. Clćmenceau nije također prikazan 
u simpatičnom svijetlu s obzirom na njegovo 
držanje prema talijanskim zahtjevima. Naj- 
bolje prolazi Lloyd George, premda nije ni on 
bio onakav, kakvog su željeli Talijani. 


Sonnino je bio tvorac londonskog pakta i 
sika najpopularniji branitelj. On je u tom 
pogledu pokazao neobičnu tvrdokornost, koja 
nije uobičajena u gipkoj talijanskoj diploma- 
ciji Neki tumače ovo pomanjkanje gipkosti 
kod Sonnina time, da je njegova majka bila iz 
Škotske. U svakom je slučaju danas posve ja- 
sno, da je tvrdokornost Sonnina škodila tali- 
janskim aspiracijama. 

Bila je također pogrješka talijanske dele- 
gacije na mirovnoj konferenciji, da je tražila 
uz londonski ugovor i Rijeku, premda je ona 
upravo od samog Sonnina bila tim istim ugo- 
vorom ostavljena Hrvatskoj, koja je trebala 
biti nezavisna država, ako se raspadne Dvo- 
imena monarhija. Talijani su tražili Dalmaciju 
na temelju londonskog ugovora, koji nije vo- 
dio računa o pravu samoodređenja naroda ni o 
etničkom sastavu njenog pučanstva. Rijeku su 
pak Orlando i Sonnino tražili na temelju pra- 
va samoodređenja naroda, pozivajući se na to, 
da je većina njenog pučanstva za sjedinjenje 
s Italijom. Ova se je nedosljednost osvetila ta- 
lijanskoj delegaciji na mirovnoj konferenciji. 

Borba za i protiv londonskog ugovora bila 
je. veoma žestoka i u mnogo momenata je po- 
primala dramatski karakter. Prvi je talijanski 
zahtjev, dok je talijanska diplomacija prego- 
varala za ulazak u rat na strani Antante, sa- 
državao Dalmaciju do Neretve sa svim dalma- 
tinskim otocima i poluotok Pelješac. Uz to je 
Sonnino tražio cijelu Istru, Trst i Goricu, te 
m velike i male istarske otoke, uključivši 

rk. 

Talijanski poklisar u Londonu, markiz Im- 
periali, po izričitim uputama Sonnina postavio 
e te maksimalne zahtjeve, da uzmogne prili- 
om mešetarenja dobiti što veći dio Dalma- 


cije. Ovi su talijanski zahtjevi naišli odmah 
na protivnost. osobito kod Šazonova. Carlotti, 
talijanski poklisar u Petrogradu, javio je, da 
mu je Sazonov pre audijencije otvoreno 
rekao, da je osobno protivan, da se dade Ita- 
liji sve ono, što tiraži u Dalmaciji. Sazonov je 
naglasio, da će Italija imati osigurano gospod- 
stvo u Jadranskom moru, nakon što dobije 
Trst, Pulu i Valonu. j 

Sir Eduard Grey, državni tajnik Foreign 
OfHicea, nakon što je razmotrio talijanske za- 
hijeve, saopćio je markizu Imperialiu, da bi 
se Italija trebala zadovoljiti Zadrom i Šibe- 
nikon te otocima, koji su joj iz strategijskih 
razloga“ neophodno potrebni. Ostali dio dama. 
tinske obale, od Splita pa prema jugu, kao i 
albanska obala sve do Vojuše bili bi neutrali- 
zirani. Imperiali javlja Sonninu, da je prijedlog 
Greya očito težio za tim, da se ostave otvo- 
rena vrata, da se spriječi prekid pregovora. 
Dan kasnije, 27. ožujka 1915. Imperiali brzo- 
javlja Sonninu, da je njegov osobni dojam, da 
su saveznici, ma koliko željeli talijansku su- 
radnju, razmotrili sigurno mogućnost, da mo- 
raju prekinuti s pregovorima i odreći će tali- 
janske pomoći. 

Ovaj brzojav markiza Imperialia djelovao 
je na Sonnina. On je uvidio, da postoji opasnost 
da saveznici ne prekinu pregovore za ulaz lta- 
lije u rat. U tom bi slučaju Sonnino izgubio 
diplomatsku bitku, koju je počeo onog časa, 
kad je stupio u tajne pregovore prvo s Bečom, 
zatim sa saveznicima, tko će od njih dati više 
Italiji, da ona ostane neutralna odnosno da 
uđe u rat. 


Sonnino nije više oklijevao. Iz Rima on br- 
zojavlja markizu Imperialiu, da ga ovlašćuje 
saopćiti sir Eduardu Greyu, da talijanska vla- 
da pristaje na njegov prijedlog, uz izvjesne 
manje izmjene. Sonnino javlja Imperialiu, da 
Italija traži, uz ono što je predložio sir Grey, 
da joj se dadu još svi dalmatinski otoci, osim 
onih pet, koji leže sučelice Splitu, te da se ne- 
utralizira cijela obala Dalmacije, koja ne će 
pripasti Italiji. : 

Grey je međutim iz zdravstvenih razloga 
otputovao iz Londona. 2. iravnja 1915. premier 
Asquith pozvao je Imperialia i saopćio mu, da 
su se Velika Britanija, Francuska i Rusija, _ko- 
načno sporazumjele, da se Italiji ustupi: 1. Dal- 
macija s otocima do rta Planke, 2. ltalija do- 
biva također otoke Vis, Pelegružu, Lastovo i 
još dva mala, nenaseljena otoka daleko od 
dalmatinske obale. 3. Ostali dio Dalmacije, od 
rta Planke pa do granice Crne Gore, pripasti 
će Srbiji. Dalmatinska obala od Zadra do Ne- 
retve bit će neutralizirana, a isto tako i Boka 
Kotorska. Es NM 

Sonnino 3. travnja brzojavl a Imperialiu, 
da ne može pristati na taj prijedlog. 7. travnja 
Asquith saopćuje  markizu Imperialiu, da je 

usija pristala, da se dio dalmatinske obale, 
koji će pripasti Italiji, ne neutralizira, te da 
će on, Asquith, uložiti sve svoje napore, da 
Rusija pristane, da se dadu Italiji također ota- 
ci Korčula, Hvar i Mljet, ako Italija pristane, 

da Pelješac dobije Srbija. Sonnino ne pristaje 
ni na ovaj prijedlog. On ne će neutralizaciju 
ni jednog otoka, koji dobije Italija. Nećka se i 
u pitanju Pelješca. Tako su se vodili pregovori 
do 26. travnja, kad je na koncu potpisan iz- 
među Velike Britanije, Francuske, Rusije i Ita- 
lije londonski ugovor. PoI . 

Iz daljnjeg se prikaza u knjizi vidi, da bi 
Italija, da Sjedinjene Države nijesu ušle u rat, 
dobila u cijelosti londonski ugovor, osim da bi 
kakav drugi događaj, koji se međutim nije do- 
godio, spriječio Italiju, da zasjedne. Dalmaciju. 
Wilsonovo odlučno držanje kao i činjenica, da 
Italija nije za vrijeme rata okupirala Dalma- 
ciju, te neumorna aktivnost Jugoslavenskog od- 
bora, a posebice njegovog predsjednika dra. 
Trumbića spriječiše Orlanda i  Sonnina, da 
ostvare londonski ugovor. Za vrijeme »Tjedna 
jadranske čežnje«, od 17. do 27. travnja 1919., 
kad se je na mirovnoj konferenciji u Ver- 
saillesu vodila najupornija diplomatska borba 
za i protiv talijanskih zahtjeva, dolazilo je 
mnogo puta do dramatskih prizora. Orlando je 
čak plakao. Sonnino, koji je tako neobičnom 
upornošću tražio, da se londonski ugovor u 
cijelosti primijeni, padao je u očaj, ali nije po- 
puštao. No Wilson je držao čvrsto, pomagan 
sad jače sad slabije od Lloyd Georgea, ali na- 
lazeći uvijek više razumijevanja kod Cl€men- 
ceaua. Talijanski delegati prikazivali su dal- 
matinsku kulturu kao isključivo latinsku od- 
nosno talijansku. Najviše su operirali strate- 
gijskim razlozima. Iznosili su i ovaj argume- 
nat: Ako Poljaci mogu anektirati do 2 miliju- 
na Nijemaca, Česi do tri milijuna Nijemaca i 
Mađara, zašto ne bi mogla Italija imati u svo- 
jim granicama od prilike 600.000 stranaca? 

A Rijeku su talijanski delegati tražili na 
temelju prava samoodređenja naroda. Među- 
tim i Cl€ćmenceau i Lloyd George su ih pod- 
sjetili ne jedamput, da ne mogu svojatati Ri- 
jeku, ako traže izvršenje londonskog ugovora, 
jer je upravo po tom ugovoru Rijeka s oba- 
lom Hrvatskog primorja bila namijenjena Hr- 
vatskoj. Orlando je jednom prilikom ustvrdio, 
da možda i sada, 1919., u Splitu i Trogiru ima 
neina, Pi inuelog građanstva. To je, rekao je 
on, cvjetajuće talijanstvo. Sonnino je pak me- 
đu ostalim, kao argumenat za izvršenje lon- 
donskog ugovora, naveo, da je Dalmacija, a 
osobito njen sjeverni dio, izvan Balkana. Sve 
ekonomske i kulturne veze Dalmacije da gra- 
vitiraju prema Italiji. ž 

Clćmenceau_ mu le odgovorio, da je zapre- 
podom. što Malija radi uz Dalmaciju 1 Rijeku. 

d j ] isala ugovor, kojim priznaj 
Rijeku kao dio Trva bike. Uopće bila kara 
lova peta talijanske delegacije, što je htjela i 
londonski ugovor i Rijeku. »Tjedan jadranske 
čežnje« nije donio ostvarenje talijanskih za- 
htjeva, i Orlando i Sonnino sa svim članovima 
talijanske delegacije napustili su mirovnu kon- 
ferenciju i vratili se u Rim. Kad su, povrativši 
se na mirovnu konferenciju, Orlando i Sonni- 
no nastavili pregovore o londonskom paktu i 
Rijeci, njihov je položaj bio mnogo slabiji, ne- 

go za vrijeme »Tjedna jadranske čežnje<. Bilo 
je. već posve jasno, da Malija ne će dobiti u 
cijelosti londonski ugovor. Teško da bi bila za- 
sjela i u Rijeci, da nije srpska vojska pustila 
D'Annunzia, da uđe sa svojim arditima u grad. 
Prilikom jedne konferencije Velike četvorice, 
nakon povratka talijanske delegacije u Ver- 
sailles, Lloyd George, odgovarajući na argu- 
mente Orlanda, da se Italiji dade Rijeka, re- 
kao je doslovce ovo: »Rijeka je pitanje na- 
puhnuto. A to nije vrijedilo. Znam, da Jugosla- 
veni drže do toga. Trumbić je tvrdoglav i drži, 
ali Pašić ne drži«. 

U Versaillesu, kako je poznato, nije zavr- 
šen spor radi londonskog ugovora i Rijeke. 
1920. godine u Rappallu je zaključen ugovor 
između Italije i države Srba, Hrvata i Slove- 
naca, kojim se je Italija odrekla Dalmacije 
osim Zadra i Lastova. Rijeka je pak postala 
slobodna država, koju je međutim kasnije dr. 
Ninčić ustupio Italiji. Na ovu >»susretljivosi« 
odgovorio mu je Mussolini nekoliko mjeseci 
kasnije tiranskim paktom. A Ninčić je na to 
odstupio. Tako je Rijeka ostala Italiji, premda 
je mirovna konferencija nije htijela priznati 
Italiji. U međuvremenu, dok su se Orlando _ i 
Sonnino uzalud borili, da provedu londonski 
ugovor i dobiju Rijeku, Italija je prikraćena 
kod podjele kolonija, a nije dobila ni južni dio 
Anatolije, koji joj je bio priznat kao nagrada 
za njen pristup u rat na strani saveznika. 

Tako je svršilo jedno poglavlje svjetskog 
rata i mirovne konferencije. 

Stenografske - bilješke markiza Aldrovandia 
potvrđuju, da je uporno i nepopusiljivo dr- 
žanje dra Ante Trumbića u pogledu Dalmacije 
pružilo Velikoj trojici moćan argumenat protiv 
zahtjeva Orlanda i Sonnina. Kad su talijanski 
delegati insistirali na izvršenje londonskog 
ugovora, Lloyd George je isticao tvrdoglavost 
dra Trumbića. A i Wilson je imao jaku pot- 
poru u nepopustljivom držanju predsjednika 
Jugoslovenskog odbora u pitanju Dalmacije. 

današnjem presjeku mirovne konferen- 
cije u Versaillesu i njenih zaključaka mogu 
se sa mnogo sigurnosti postaviti na pravo mje- 
sto ne samo Velika četvorica, već i svi oni fak- 
tori, koji su direktno ili indirektno utjecali na 
poratnu sudbinu evropskih naroda. Orlando i 
Sonnino nijesu sigurno pokazali dalekovidnost. 
Bili su nedorasli vremenu, koje ih je bilo iz- 
nijelo na prvo mjesto u Italiji. 
—Šp. nis— 


HADŽI MEHMED DŽEMALUDIN ČAUŠEVIĆ 
In memoriam 


U bosanskoj Krajini ili nekadašnjoj Tur- 
skoj Hrvatskoj, kako se nazivala Krajina za 
turskog vladanja, a u selu Trapuši nedaleko 
od Krupe, u kraju koji je bio nekada svojina 
hrvatskih krbavskih knezova, i to u najhrvat- 
skijoj zemlji iza zapadne Hercegovine — na 
čistoj hrvatskoj grudi — rodio se 28. prosinca 
1870. godine Džemaludin Čaušević. Sin je na- 
prednih seljačkih roditelja. Osnovno znanje 


stekao je u svom rodnom mjestu, kasnije je 
pohađao muslimansku srednju školu ili me- 
dresu u Bihaću. Godine 1887., upravo u 17. go- 
dini svoga života, otišao je u Carigrad na dalje 
školovanje, gdje je ostao punih 17. godina. Tu 
je završio visoke studije (teološki i pravni fa- 
ultet) s odličnim uspjehom. Koliko je Dže- 
maludin bio cijenjen i u turskom ,naučnom 
svijetu u Carigradu, vidi se najbolje. po 1o- 
me, što je obdaren naslovom i najvećim od'r- 
kovanjem mula od Stambola. Tim visokim od- 
likovanjem u islamskom svijetu okitili su se 
samo najveći muslimanski dostojanstvenici 1 
oni zaslužni muževi, između kojih se birao 
šejh-ul islam, t. j. vjersko-pravni poglavica 
muslimana. Džemaludin se je toliko uživio u 
turski jezik i tako dobro govorio turskim je- 
zikom, da je gotovo i zaboravio govoriti svojim 
materinjim hrvatskim jezikom. Može se čak 
ustvrditi i to, da je i do smrti gotovo bolje go- 
vorio turskim jezikom. 


Baš u ono vrijeme, kad je završio visoke 
studije u Carigradu, došla mu je vijest, da mu 
je umro otac Ali efendija. Valjda je to natje- 
ralo Džemaludina, da se ponovo vrati u Bosnu, 
gdje i ostane: Iste, 1905. godine Džemaludin je 
imenovan učiteljem arapskoga jezika na da- 
našnjoj sarajevskoj gimnaziji. Godine 1905. 
postavljen je za člana Ulema medžlisa (usia- 
nova, koja upravlja i nadzire vjerski i pro- 


“svjetni život islamske zajednice), u godini 1909. 


imenovan je profesorom  šerijaiske (sudačke) 
škole u Sarajevu. Dužnost profesora u tom 
najvećem muslimanskom zavodu u Bosni i 
Hercegovini vršio je tri godine. U mjesecu 
srpnju 1912. izbio je sukob između Džemalu- 
dina i ondašnje austrijske vlasti. i radi toga 
se zahvali na državnoj službi. Taj Džemaludi- 
nov energičan i muževan istup pribavio mu je 
veliki ugled među muslimanskim svijetom. 
Godine 1915. izabran je Džemaludin predsjed- 
nikom visoke vjerske ustanove Džemijetul- 
ilmije. U tom vremenu (1915. g.) na svoju molbu 
umirovljen je reisulema Sulejman Šarac. a 
na mjesto njega hodžinska kurija predložila 
je na prvom mjestu Džemaludina Čauševića. 
Austrijske vlasti nisu trpjele borbenog Čau- 
ševića, pa su njegov izbor poništile, iako za to 
nije bilo oslonca u zakonu. Međutim i na po- 
novnom zasjedanju hodžinska je kurija onet 
predložila Džemaludina, pa je austrijska vlada 
potvrdila izbor Džemaludina Čauševića za reis- 
ulemu, i to u ožujku 1914. godine. Imenovanje 
i ustoličenje Džemaludinovo za reisulemu pri- 
mljeno je s odobravanjem u islamskom svije- 
tu, te je u muslimanskim listovima naglašava- 
no: bila je velika narodna potreba, da 'se Dže- 
maludin imenuje vrhovnim muslimanskim po- 
glavicom, taj visoki i teški položaj može obna- 
šati samo čovjek sa onom sposobnošću i ener- 
gijom, pio ih Pojeo nae 

. Cast reisuleme Džemaludin je obna 
ožujka 1914. pa do 19530. gotike Te pie 
(1930.) izbio je sukob između njega i ondaš- 
njeg ministra pravde Milana Srškića radi loše 
redakcije novog statuta (ukidanje autonomija). 


U mjesecu travnju tražio je umirovljenje, i 
usprkos toga, što su mu prijetili, da ne će do- 
biti mirovine Džemaludin je te godine umi- 
rovljen. Od tada je manje više pobolijevao. 
I pored teške bolesti štampao je 1957. godine 
u mjesecu ožujku Kuran (prijevod i tumač). 

Nenadana smrt zadesila je Džemaludina 
28. ožujka 1958. godine. Bosansko-hercegovački 
vakulski sabor htio je pokopati Džemaludina 
na svoj trošak. Međutim obitelj r. Čauševića 
nije dopustila, da se Džemaludin zakopa ni na 
čiji trošak, pa ni na trošak vakufa. Tako je za- 
služni Džemaludin 50. ožujka 1958. g. zakopan 
o trošku svoje familije, i to u dvorištu Begove 
džamije u Sarajevu, gdje se ukapaju najza- 
služniji sinovi Bosne i Hercegovine. 

U prvim godinama po dolasku iz Carigrada 
Džemaludin je uočio veliku zaostalost — na- 
ročito prosvjetnu —  bosansko-hercegovačkih 
muslimana. U školskoj obuci izveo je značajnu 
reformu: preudesio je arapsko pismo (slova) 
na hrvatski jezik. To je t. zv. »arebica«. On 
je to pismo uveo, iako je ta reforma naišla na 
mnoge proteste od strane reakcionarne i kon- 
zervativne čaršije. Počeo je odmah Džemaludin 
nm muslimanske knjige za obuku arebicom. 
zdao je svu silu vjersko-poučnih djela, što 
originalnih što prevedenih. Valja naročito 
istaći: Ritmičko pravilo za čitanje Kurana, 
Kratka povijest islama Bergivija i dr. Ta djela 
Džemaludin je izdao u vlastitoj nakladi. Čau- 
šević se mnogo bavio i publicističkim radom, 
uređivao je: »Behar«, »Tarik«,  »Mualim«, 
»Misbah« i dr. Također je aktivno sudjelovao 
i u mnogim muslimanskim prosvjetnim i do- 
brotvornim društvima (»Merhamet«, »Narodna 
Uzdanica« i »Gajret«), bio je osnivač i uteme- 
ljitelj »Merhameta« 1 »Narodne Uzdanice«. 


Još kao student u Carigradu, Čaušević se, 
proučavajući izvore islamske vjere, uvjerio, da 
je glavni islamski izvor Kuran. Poslije je pu- 
tovao po Arabiji i tamo našao muslimanska 
društva i škole osnovane prije 70 godina, koje 
su zastupale povratak korijenu (Kuranu) i. od- 
bacivale i osuđivale sekte u islamu, koje nisu 
postojale za vrijeme Muhameda i njegovih 
Prvih nasljednika (četiri prva kalifa). Radi 
toga valja naročito istaknuti, da je Džemalu- 
dinu u tumačenju islamskih zasada bio glavni 
izvor (vođ) Kuran, pa se Džemaludin nije dr- 
žao tumačenja i izlaganja pojedinih šerijatsko- 
pravnih djela. 

Odmah po imenovanju za reisulemu Dže- 
maludin je dobio upit od austrijskog ratnog 
ministarstva, da li bi mogli po islamskim vjer- 
skim propisima muslimanski vojnici oblačiti 
mjesto uobičajenog fesa običnu vojničku kapu 
sa strehom. Džemaludin je na to odgovorio: po 
islamskim izvornim propisima. nema nikakve 
zapreke, da muslimanski vojnici oblače kapu 
sa strehom kao i ostali vojnici. No s obzirom 
na današnje prilike kod muslimana u Bosni i 

ercegovini ne mogu preporučiti tu promje- 
nu, ali priznajem, da je crveni fes, osobito za 
vrijeme rata, nezgodan, i vjerujem, da monar- 


327 


hija može dati fesu kakvu hoće boju, pa sam 
za preinaku u tom pogledu. 

Tako su — na prijedlog Džemaludinov — 
muslimanski vojnici za vrijeme rata nosili fe- 
sove boje iste kao i odijelo. 

Naročitu pažnju treba posvetiti Džemaludi- 
novim vjerskim i socijalnim reformama, i to: 
pokrivanje. muslimanske žene, njezino sudje- 
lovanje u javnom i društvenom životu i racio- 
nalno iskorišćavanje vakufa. To su glavna pi- 
tanja, koja Pri u javni, društveni i vjer- 
ski život naših muslimana. Ali o tim pitanjima 
nije nitko prije Džemaludina smio da govori 
iskreno i otvoreno. 

Još prije osnutka turske republike Džema- 
ludin je imao reformatorske poglede, što se 
dobro vidi iz odgovora austr. ministarstvu, na- 
ročito u pitanju pokrivanja i iskorišćavanja 
vakufa. Ali to Džemaludin nije prije javno 
isticao. Međutim kad se krajem 1927. godine 
povratio iz Turske, novinarima je dao ovu 
senzacionalnu izjavu: 

Iz Turske sam ponio najljepše utiske, zapa- 
zio sam na svakom koraku napredak i blago- 
tvorno djelovanje, život teče zdravim tokom, 
što se opaža u podjednakoj mjeri na kultur- 
nom i ekonomskom polju, emancipacija u Tur- 
skoj donijela je koristi, pa će i nama iste ko- 
risti donijeti, samo ako je prihvatimo. 


Zakon muslimanske vjere ne protivi se ot- 
krivanju lica muslimanske žene, te prema tome 
vjera ne priječi ni jednoj muslimanki da od- 
baci koprenu i pokaže svoje lice pred čitavim 
svijetom. Danas bi mnogo bolje bilo, da mu- 
slimanske djevojke otkrivene rade po radioni- 
cama i trgovinama, nego da zastrte sjede po 
kavanama i koketiraju po korzu. Nošnja je 
uopće stvar shvaćanja, a svako vrijeme ima 
svoje shvaćanje u tome pogledu. Ne krši vjer- 
ske propise onaj musliman, koji na glavu meće 
šešir mjesto uobičajenog fesa. Islam ne gleda, 
iko je u fesu, a tko je u šeširu. Islamskoj in- 
teligenciji može se predbaciti, što se ona pre- 
više udaljuje od naroda i što .ne dolazi u 
džamiju, da čuje njegov voz (propovijed) ili 
da sama drži predavanja narodu. Opća eman- 
cipacija i puno  saživljavanje muslimana 
s ostalim dijelovima našega naroda urodit će 
dobrim plodom i donijet će velike i pozitivne 
rezultate... 

Džemaludin je, nema sumnje, najbolje po- 
znavao svrhu muslimanskih ustanova, osobito 
svrhu onih ustanova, koje trebaju služiti na- 
rodnom dobru. Na molbu i na zahtjev sazi- 
vača na jednoj konferenciji Džemaludin je 
govorio o racionalnom iskorišćavanju vakufa, 
napomenuo je, da bi se vakufska dobra i kod 
nas mogla bolje iskoristiti. U Turskoj se va- 
kufski imetak mnogo bolje iskorišćuje, jer se 
vakufi prilagođuju suvremenoj kulturi da čim 
više koriste narodu, a to je i glavna svrha va- 
kufa. Ne može se reći, s obzirom na postojeću 
konzervativnost našega svijeta, bi li se to mo- 
glo danas provesti kod nas, Ali, dužnost je mu- 
slimanskih intelektualaca, koji krče put na- 
preiku bez obzira na mišljenje masa, da to pi- 

tanje pokrenu i rade na njegovu oživotvo- 
renju. 

Ove dobronamjerne i iskrene riječi Džema- 
ludinove djelovale su senzacionalno na inače 
do skrajnosti konzervativni muslimanski svijet 
u Bosni i Hercegovini. Sitna i beznačajna Mda 
sa neupućenih muslimana ustala je protiv re- 
formističkih Džemaludinovih izjava. Mora se 
istaći, da su protiv Džemaludina ustali samo 
oni ljudi, koji su sipali prašinu u oči musli- 
manskom svijetu, ustali su mračnjaci i para- 
ziti, koji su zavaravali muslimanski svijet, 
ustali su oni pokvareni i nesocijalni tipovi i 
nazadnjaci, koji su neznanje i neupućenost 
muslimanskog svijeta  iskorišćavali u svoje 
lične ciljeve. 

Sa žaljenjem se mora priznati, da su protiv 
Džemaludina ustali i neki tobožnji učenjaci 
(ulema). Šia više, po mnogim mjestima Bosne 
i Hercegovine udruživala se ilmija (hodže i 
vjerski učenjaci), držale konferencije i javne 
skupštine. Tim skupštinama bio je zadatak, 
da nadglasavanjem osude zlonamjerno iskriv- 
ljene izjave Džemaludinove — kao da se vjer- 
sko-pravne istine rješavaju po javnim skupšti- 
nama. Za tim neukim hodžama nisu zaostali 
ni oni laici iz džematskog medžlisa sarajevskog. 
Oni su pozivali svoga vjerskog poglavicu (Dže- 
maludina), da u roku od 8 dana korigira svoje 
izjave. : 

Ali ni islamska omladina i inteligencija nije 
ostala skrštenih ruku, ona je pozdravila Dže- 
maludinov energični istup i s velikim odobra- 
vanjem i oduševljenjem dala mu karakter 
autoritativnosti. Da to i javno manifestira, mu- 
slimanska je inteligencija sazivala konferen- 
cije, na kojima je osuđivala reakcionarnu čar- 
šiju i ljude, koji joj služe, i pozivala ostalu 
inteligenciju da aktivno sudjeluje u Džemalu- 
dinovom reformatorskom ka) Sa tih kon- 
ferencija slati su pozdravni brzojavi Džemalu- 
dinu. Takav je brzojav poslan iz Banja Luke 
polovinom mjeseca siječnja 1928. godine Dže- 
maludinu s ovim sadržajem: ' 

»Povodom kampanje preduzete od strane 
izvjesnih reakcionara, koji svijesno izvrnuše 
vaše plemenite misli, za kojima stoje svi svi- 
jesni muslimani, muslimanska inteligencija u 

anjoj Luci, sa svoga današnjeg sastanka iz- 
ražava vašoj Preuzvišenosti jednodušno svoje 
povjerenje 1 osobito arak smatrajući, da 
ste vi jedini kompetentni da tumačite naše 
vjerske propise. Molimo vas, da ustrajete i 
posvetite naročitu pažnju našoj vjerskoj obuci 
u duhu vaših intencija i podizanju najvažnije 
institucije vakufa, koja očevidno propada.« 

Ova borba odjeknula je i u ondašnjoj 
štampi, i to sarajevskoj i beogradskoj (Jugo- 
slavenski List, Večernja Pošta, Politika i dr.). 
Čak su o tome u ovom vremenu (1928. g.) pi- 
sane čitave knjižice (Bušatlić: Pitanje musli- 
manskog napretka u Bosni i Hercegovini; A. 
R. Karabeg: Rasprava o hidžabu i dr.). Držimo, 
da je od svih tih knjižica najdokumentiranija 
ona, koju je napisao odlični islamski pravnik 
(šerijatski sudija) A. Bušatlić, 


i objektivnih . nauče- 


Većina slobodoumnih vnih , ČE 
j inteligencija 


njaka a s njima i muslimanska eno 
prihvatila je  Džemaludinove reformističke 
ideje. Vrijeme je dalo pravo Džemaludinu: 
danas muslimanke — osobito mlađe i najmlađe 
generacije — idu otkrivena lica u škole i rade 
otkrivena lica u različnim poduzećima 1 u 
znoju svoga lica zarađuju hljeb svakidašnji. 

Kuranom i njegovim zasadama mogao se 
služiti samo onaj SI koji je dobro pozna- 
vao arapski jezik. Takvih ljudi kod nas imade 
vrlo malo, možda bi se mogli i na prste izbro- 
jit. Veliko bogatstvo arapskog jezika i teški 
stil kuranskog teksta, otežavaju prevođenje 
Kurana. Iz tih razloga kod nas nije se nitko 
usuđivao prevoditi Kuran na hrvatski jezik. 
Budući da se već odavno osjećala potreba pri- 
jevoda Kurana i kod Hrvata, toga se je muč- 
noga i odgovornoga posla primio Džemaludin 
Čaušević. Izdao je Kuran u ožujku 1957. godi- 
ne, iako je kroz to vrijeme bio bolestan i pri- 
kovan uz postelju. Ovo svoje djelo Čaušević 
je načinio prema prijevodu i komentaru Ku- 
rana turskog učenjaka Omera Rize. 


To Džemaludinovo djelo je po opsegu vrlo 
zamašno, jer imade oko 1050 sirana velike 
osmine. Djelo nosi naziv >»Kuran časni, pre- 
vod i tumač«, a sadržava opširan uvod, sav ori- 
ginalni arapski tekst u 814 klišeja, potpun pri- 
jevod i potreban tumač (komentar) Kurana. 
Uvod u prijevod i tumač, na gotovo punih 70 
strana, opširno ocrtava, što je Kuran, što je 
kuranski red i njegova raspodjela, sadrži ku- 
ranska imena, poglavlja i pjeti, nadalje ocr- 
tava suštinu Kurana, tumačenje Kurana, obja- 
šnjava odnos Kurana i suneta (djela Muhame- 
dova), obrađuje temelje islama, iznosi Božje 
jedinstvo, kako ga Kuran naučava, objašnjuje 
Božja imena i njihov pojam, iznosi islamska 
vjerovanja o zagrobnom ili drugom svijetu, go- 
vori se o raju, paklu i o Božjim objavama. Na 


kraju uvoda iznesen je kratak kronološki ži- 


votopis Muhameda. 

U drugom dijelu Džemaludinova Kurana 
sadržan je glavni dio knjige: sadržaj teksta, 
čitav originalni tekst, prijevod i tumač Kura. 
na. Pred svakim poglavljem je sadržaj, zatim 
dolazi originalni arapski tekst u klišejima; uz 
tekst je doslovni prijevod Kurana pisan krup- 
nim slovima, a ispod teksta i prijevoda je po- 
treban komentar. Na kraju knjige je sadržaj 
i indeks, s pomoću kojega može čovjek naći 
svaku riječ i svaki pojam, o kojemu se u Ku- 
ranu govori. Ovaj glavni dio djela zauzima 
nešto manje od tisuću strana (970) velikog 


oka: 
vim grandioznim djelom Džemaludin 
dao hrvatskoj književnosti djelo koje dao do 


sada nije imala, a muslimanskom Svijet 

ročito_ muslimanskoj inteligenciji. nigra 
ih keu J eligenciji,  najpotreb- 

oš kod uvađanja »arebice« vidjelo 

ko se junački držao Džemaludin. ojeina" kia 
gove volje, ostojanost njegova karaktera i 
njegova odlu nost i nepopustljivost ogleda se 
najbolje u 1927. i 1998, godini, kad su neobra- 


zovani svećenici, ulica i Čaršija ustali : 
. z z «PC ) stali 
nemam reformističkih pogleda Bike 
oslije prevrata učestali su n odu 
: S S apade a 
muslimana. apadaji i pro 


oni To je dalo povod j 
2 : d a, pa je 
Džemaludin dao francuskom novinaru am 


o progonima muslimana u čitavoj zemlji ; 
je košnije i Slompana. U toj pol jem koja 
ostaloga kazao i to, da se nada, da će jaka ru- 
ka velikoga i kulturnoga francuskog. naroda 
stati ovome na put. Poslije toga beogradske su 
novine osule žestoku Paljbu na Džemaludina. 
S izvjesne strane pokušavalo se utjecati na 
Džemaludina, da opovrgne date izjave. Ali 
Džemaludin je bio čovjek, na kojega se nije 
moglo uijecati. 

. Jedne godine krajem trećeg decenija 90. vi- 
jeka Džemaludin je bio u audienciji, i tom 
prigodom dao je pristanak za izmjenu auto- 
nomnog statuta, ali uz uvjet, da on dade pro- 
jekat, prema kojemu .ć€e se napraviti nov sta- 
tut. Za to Džemaludinovo obećanje neki su 
odmah doznali, pa su ga u saboru pitali: Čuje 
se, da ste obećali izmijeniti autonomni statut 
islamske zajednice. Na to je Džemaludin od- 
govorio: Jest, to je istina, ja ću to učiniti, i 
mislim, da možete vjerovati, da pri tome ne 
ću ništa učiniti, što bi bilo na štetu islamske 
zajednice. Džemaludin je izradio projekat no- 
vog statuta. Kad je statut objavljen kao za- 
kon, odmah je zapaženo, da su unesene pro- 
mjene i odredbe, koje ne konveniraju intere- 
sima islamske zajednice i koje su u suprotno- 
sti sa predloženim projektom. Tada je Džema- 
ludin tražio, da se to izmijeni, a kad se to nije 
htjelo izmijeniti, onda se Džemaludin zahvalio 
na časti reisuleme i pored prijetnje, da mu ne 
će dati mirovine. Tom zgodom — kako je Dže- 
maludin i piscu ovih redaka govorio —ponosni 
Čaušević rekao je ministru Srškiću: Dok sam 
ja reisulema i dok nosim ovaj fes sa ahmedi- 
jom na glavi, dotle ja odgovaram za islamsku 
zajednicu; ako ti, Milane, misliš, da odgovaraš 
za islamsku zajednicu, onda ja više ne ću biti 
reisulema, pa ću skinuti sa svoje glave fes 
s ahmedijom i tebi ga na glavu metnuti. 

U 1950. godini Džemaludin je učinio _po- 
sljednju posjetu Beogradu i ujedno posljednju 
audienciju, u kojoj je tražio, da se u vojsci 
ukinu krsne slave, Jer muslimani kao i ka- 
tolici nemaju niti poznaju ikakve slave. | . 

Nakon petosvibanjskih izbora 1935. godine 
početkom mjeseca kolovoza vodili su se stra- 
načko-politički pregovori. Kad je predstavnik 
j. m. 0. došao k Džemaludinu i obavijestio ga 
o toku pregovora, onda mu je Džemaludin od- 
govorio: prevarit će te, kao što su i mene pre- 
varilij mi  bosansko-hercegovački muslimani 
moramo s Hrvatima, jer jedino s Hrvatima 
moći ćemo doći do svojih prava. —, . 
Ovo nekoliko primjera iz života i rada Dže- 
maludinova keraklarišira ga kao čovjeka čvr- 
ste i jake volje, postojana karaktera ik solikog 
Pouzdanja, čovjeka do skrajnosti doslje na. u 
Svojim djelima i riječima, 'ovjeka s izgrađe- 
nim kriterijem, koji nikada nije zapadao pod 
utjecaj drugih, čovjeka od djela i uspjeha, 

Omladini, narodnoj uzdanici, Džemaludin je 
posvetio punu brigu. O odgoju muslimanske 
omladine i njezinu usavršavanju uvijek je — 
do svoje smrti — vodio računa i nastojao da 
je sa što boljim. znanjem uputi u narod i u 
zabitna_neprosvijećena sela. Zato je gotovo 
s prijetnjama i silom natjeravao roditelje, da 
svoju djecu školuju. Kao vrlo napredan i da- 
lekovidan čovjek on se svojski zauzimao za 
svjetovno školstvo, pa je pobijao i odbacivao 
krivo mišljenje, da svjetovno školovanje i od- 
goj ide _ na štetu vjerskoga. 

Džemaludin je posvećivao veliku pažnju 
uopće svim školskim knjigama. Ako je u njima 
što bilo što vrijeđa muslimane, on je to od- 
mah zapazio i tražio na odgovornim mjestima, 
da se te knjige izbace iz upotrebe. Na tome 
oslu neumorno je radio i u teškim časovima 
Polesti. sve do same smrti. 


Veliki dio odgovornosti nosi i muslimanska 
inteligencija, osobito izobražena inteligencija, 
za kulturnu zaostalost islamskog svijeta u 
Bosni i Hercegovini. Većina bosansko-hercego- 
vačke inteligencije iškolovala se za to, da sebe 
uhljebi. Dobivanjem mjesta u kakvoj javnoj 
ili privatnoj službi prestaje svaki kontakt te 
školovane inteligencije s narodom, a naročito 
sa širokim seljačkim slojevima. To je zapazio 
i Džemaludin i osudio riječima: islamskoj in- 
teligenciji može se predbaciti, što se ona pre- 
više udaljuje od naroda... 

Kad je Džemaludin 1927. godine objavio 
islamskom svijetu svoje reformističke poglede 
o otkrivanju muslimanske žene, o potrebi jače 
radne aktivnosti muslimanske i o racionalnom 
iskorišćavanju vakufa, koji treba da služi sa- 
mo narodnom dobru i napretku, onda je Dže- 
maludin uputio muslimanskoj omladini, inte- 
lektualcima i inteligenciji ove značajne riječi: 


Dužnost je muslimanskih intelektualaca; 


koji krče pui napretku bez obzira na mišljenje 


masa, da to pitanje pokrenu i na njegovu oži- 
votvorenju rade. 

. Vidi se, da je Džemaludin kao veliki uči- 
telj i pastir upućivao dragu mu omladinu na 
Pravi put, na put istine. A ta omladina odužit 
će se svome velikom i dobrom učitelju, ako 
nepokolebljivo ostane na onom putu, kojim ju 
je poveo Džemaludin. 

* 


.Muhamed, veliki svetac iz Meke, 
vrijednosti čovjeka ovu definiciju: najbolji je 
od vas onaj, koji je najviše nobnA učinio čo- 
vječanstvu. Ako se s toga socijalnoga — i je- 
dino ispravnoga — gledišta ocjenjuje i Dže- 
maludin, onda se može mirne savjesti reći, da 
je. Džemaludin najveći i najvredniji čovjek, 


dao je o 


koji je izišao iz islamskog elementa ovoga 
kraja. Nije bolji i veći čovjek gazio zemlju 
ponosne Bosne i kršne Hercegovine. Musli- 


manska omladina u njemu je izgubila najve- 
ćega svoga učitelja i pastira, a čitav hrvatski 
narod vrlo zaslužnoga i velikog muža, 


Kasim Gujić 

IZ HRVATSKE KULTURNE HISTORIJE 


>Vrela i prinosi«, zbornik za povijest Isusovač- 
kog reda u hrvalskim krajevima. Uredio Dr. 
Miroslav Vanino D. I. — Sarajevo 1958., br. 8. 


Poznati historičar dr. Miroslav Vanino iz- 
daje već osmu godinu ovaj zbornik. Nedavno 
je izašao 8. svezak. Kao i u dosadašnjima, tako 
jei u ovom svesku izneseno mnogo materijala 
o kulturnom djelovanju isusovaca u hrvatskim 
krajevima. 

)smi broj ima 184 strane i donosi 
studija od osam autora. 

Prof. Vjekoslav Štefanić iz Zagreba piše o 
»Bellarmino - Komulovićevu  Kršćanskom  na- 
uku«. Godine 1597. izdao je kardinal Roberto 
Bellarmino »Kratki kršćanski nauk«, a već 
1605. preveo ga je i izdao u Rimu naš isusovac 
Aleksandar Komulović. Bellarmino-Komulovi- 
ćev. katekizam ima naslov »Nauch charstyan- 
schi chratach«. Poznata su samo dva primjerka 
ovoga djela, pa prof. Štefanić čini uslugu 
nauci, kada taj katekizam u cijelosti donosi. 

Isusovac Lovro Grizogono napisao je naj- 
veće djelo o BI. Djevici Mariji pod naslovom 
»Mundus Marianus« (Marijin svijet). Djelo 
ima 5000 strana, a podijeljeno je u tri sveska. 
Grizogono se rodio u Splitu 1590. god. Josip 
Predragović D. I. (Zagreb) u odličnoj studiji 
prikazuje život i rad Grizogonov i sadržaj 
njegova djela, možda najvećeg, što ga je je- 
dan Hrvat napisao. 

Don Josip Zovko, župnik u Ravnom, piše 
raspravu »Boškovići u selu Orahovi do«. Već 
je dr. Vanino u jednom predavanju održanom 
u Sarajevu dokazao, da kao rodno mjesto oca 
Ruđera Boškovića ne dolazi u obzir Orahovo, 
nekoć katoličko, a danas pravoslavno, nego 
samo Orahovi d& u župi Ravno. Zovko dolazi 
do istih rezultata. 

Don Mitar Papac je skupa s još dva sve- 
ćenika sređivao arhiv trebinjske biskupije u 
biskupskoj kuriji u Dubrovniku. Tom prigo- 
dom namjerio se je na vrlo vrijedan povijesni 
spomenik. Radi se o referatu, što ga je 0. Vin- 
ko Basile kao apostolski vizitator podnio Pro- 
pagandi u Rimu 1856. god. Papac donosi taj 
izvještaj, iz kojega doznajemo mnogo o sta- 
nju zapuštene trebinjske biskupije za vrijeme 
osmanlijske vlasti u Hercegovini. 

Dr. Tomo Matić piše u zborniku tri ras- 

rave. U prvoj objavljuje »Abecevicu« iz 

VIII. vijeka za analfabete u požeškom kraju. 
Ta »Abecevica« služila je isusovcima u širenju 
pismenosti. Druga Matićeva rasprava odnosi 
se na isusovački kolegij i akademiju u Požegi 
iz godine 1773. Iznesena je povijest ovoga važ- 
nog naučnog zavoda. U trećoj raspravi govori 
o spomenici varaždinske gimnazije 1650.—1956., 
koju je napisao profesor K. Filić. : 

Možda najvažniji grila ovoga broja zbor- 
nika jest studija dra. Fanceva, sveučilišnog 
profesora iz Zagreba. On naime priopćuje 
tekst Kašićeve duhovne tragedije. »Sv. Vene- 
fride«. Taj je rukopis nađen u književnoj osta- 
vini Jakše Čedomila. Dr. Fancev je posredovao 


devet 


kod zagrebačke sveučil. knjižnice, i ova je 
od baštinika pok. Jakše Čedomila otkupila ovaj 
dragocjeni rukopis. . 

Na kraju zbornika urednik dr. Miroslav 
Vanino donosi biografske podatke o glasovitom 
naučenjaku i sveučilišnom profesoru isusovcu 
Franji Zdelaru, koji se je rodio u Križevcima 
1685., a umro u Ljubljani 1745. 2 

Juraj Jurjević 


GLASNIK BOSANSKOG MUZEJA 


Glasnik bosanskog muzeja, god. XLIX. Uredio 

dr, Mihovil Mandić. I. svezak, historija 1 etno- 

grafija. Državna šlamparija, Sarajevo 1937. Str. 
108 i 12 tabla slika. 


Na pragu pedesete godine svoga života iza- 
šao je Glasnik bosanskog muzeja s ovim sa: 
držajem: Oliver Davies, Predhistorijski bakreni 
rudnik u Jarmovcu blizu Priboja na Limu (en- 
gleski). — M. Mandić, Skeletne gromile hal- 
stattskog doba u okolici Livna i Rogatice, na- 
đene 1937. — D. Sergejevski u njemačkom 
članku opisuje ostatke rimskoga svetišta  po- 
svećenog persijskom bogu Mitri, nađene 1951. 
ispod grada u Jajcu na zemljištu Hadži Mu- 
stajbega Kapetanovića. Ovaj mitrej iz III. ili 
IV. stoljeća bio je neznatna građevina, no za- 
nimljiv je relijef Mitre, koji ubija bika, usije- 
čen u živu stijenu. Relijef je bio bojadisan, 
kao što su u starom vijeku umjetnici česio bo- 
jadisali svoje kipove: tuniku ima Mitra modru, 
plašt i hlače crvene, vo je bio čini se crn, a 
pozadina zelena. Sunce i mjesec bili su bojadi- 
sani crveno. — R. Tunguz Perović prikazuje 
pokušaj Dobromira Hrsa, malog dinasie mace- 
donskoga, koji je na kraju XII. stoljeća za 
opće slabosti grčkog carstva pokušao osnovati 
samostalnu državu na Vardaru. Po imenu Do- 
bromir pisac naivno sudi, da se pouzdano može 
tvrditi, da su roditelji Dobromira Hrsa bili 
Srbi. A što kad Bugari iznesu nekoliko pre- 
gršti Dobromira iz srednjeg vijeka nesumnji- 
vih Bugara? — Zanimljiv je članak A. Lovri- 
ća, Glagoljski natpis na kamenu iz okolice ba- 
njolučke. Pošto je autor toga članka, kako se 
kaže u bilješci urednikovoj, umro, pregledao 
je članak prije štampe gimnazijski direktor 
dr. M. Lopac, i konačno ga za štampu priredio 
urednik Bosanskog Glasnika. Spomenik, o ko- 
jemu se ovdje govori, nađen je prije nekoliko 
godina u Slatini u okolici Banje Luke. Pisan 
je na mekanom kamenu (muljici) i osim pet 
redaka natpisa urezano je na tom kamenu ne- 
koliko grubih crteža. Natpis je prilično čitljiv, 
ali nerazumljiv, jedino se dobro razbire »leži«, 
riječ karakteristična za stare nadgrobne spo- 
menike bosanske, koji nose natpise. Inače su 
slova onakva, kaka ih znamo iz spomenika gla- 
goljskih na papiru pisanih, iz različnih pe- 
rioda. Ispitujući natpis i analizirajući pojedina 
slova, dolazi autor do zaključka, da spomenik 
ne će biti stariji od polovine XV. stoljeća, i u 
tom ima pravo, da će to biti termin ante quem 
non, No granicu prema sadašnjosti nije poku- 
šao povući, pa ćemo to učiniti mi i reći, da 


ovaj natpis nije nastao mnogo prije nego ga 
je pokojni Lovrić počeo proučavali. Likovi su 
«raj natpisa razbacani bez ikakva reda i smi- 
sla za simetriju. Ističe se_ jedino konjanik, koji 
robada jelenu vrat kopljem i kukasti križ u 
četverokutu povrh onog ima na konju. Po- 
što je iz Bosne poznato mnogo grobnih natpisa 
na kamenu, trebalo je ispitati, ima li kakih do- 
dirnih točaka ili sličnosti u izradbi između 
ovoga kamena s glagoljskim i onih mnogih 
stećaka s ćirilskim natpisima. Bosanske stećke 
izrađivali su posebni majstori, zvani kovači. 
Ovaj banjolučki spomenik nije rađen od maj- 
stora, koji obično radi dlijetom, nego je obra- 
đen od čovjeka, koji je prvi put uzeo neko 
kameno oruđe, da njim našara ovaj natpis i 
crtež. koji se predstavlja kao najgrublja črč- 
karija djeteta, što je tek naučilo držati pero u 
ruci. Obični bosanski stećci, i kad su prosto 
otesani i kad imaju najjednostavnije ukrase, 
odaju ruku vještih majstora, no ovaj banjo- 
lučki odaje se na prvi pogled kao moderna 
patvorina. Pisao sam nedavno o novoskovanom 
zlatnom novcu, koji profesor Ivan Renđeo drži 
za pravi novac posljednjega kralja bosanskog 
Štefana Tomaševića, i koji je također nađen u 
misterioznim okolnostima. (Vidi  »Hrvatsku 
Stražu« od 10. listopada 1958.) I ovdje se ne 
kaže ništa, kako je taj kamen s natpisom na- 
đen, tko ga je našao, je li bio na kakvom gro- 
bu s kostima ili nije, sve je to obvijeno mra- 
kom. Razlika je između tih dvaju falsifikata 
ta, što je onaj zlatnik djelo vješta majstora, 
načinjen uz sudjelovanje vrlo obrazovanog po- 
znavaoca starina i historije, dok je ovaj natpis 
s crtežima stvorio nevješt početnik u kamenoj 
tehnici. Prema tome ova nespretna patvorina 
ne zaslužuje više vjere nego je zaslužuje 
preklani nađeni glagoljski natpis na tobožnjem 
grobu Svetog Metodija kod Velehrada u Mo- 
ravskoj, pun grubih anakronizama. — V. Skarić 
pišući o staroj župi Zemaljniku i nahiji Zmi- 
janju u banjolučkom okružju ispravlja done- 
kle sličan članak _ M. Karanovića u Glasniku 
bosanskog muzeja za 1956. Pošto se ta župa, 
koja je na sjeveroistoku obuhvatala zemljište 
današnje Banje Luke, u srednjem vijeku zove 
Zemlnik, valja je po modernoj fonetici zvati 
Zemunik (isporedi Zemun od Zemln i Zemunik 
u Dalmaciji), a ne Zemaljnik, kako pišu Ka- 
ranović i dario, — D. Mazalić nastavlja svoje 
zanimljive ikonografske studije u članku o 
sarajevskim slikama kretske škole. — M. Ka- 
ranović opisuje u jednom članku drvene rez- 
barije iz Ćemalovića kule u Buni kod Mostara, 
koje su sada prenesene u sarajevski muzej, a 
u drugom dodaje nekoliko bilježaka svojemu 
prvom članku o župi Zemuniku. Na kraju se 
nalazi oglas 1. i 2. broja »Umjetničkog pregle- 
da«, koji izdaje muzej princa Pavla u Beo- 
gradu, a uređuje ga Milan Kašanin, direktor 
muzeja. Antun Šimčik 


IZ ČEŠKOGA UMJETNIČKOG ŽIVOTA 


Cijelo 19. stoljeće školovali su se češki li- 
kovni umjetnici u radionicama njemačke 

umjetnosti u Beču ili Miinehenu. Jaroslav Čer- 
mak i Pinkas, zatim Hynais i Chitussi bili su 
prvi češki slikari, koji su došli u direktni do- 
ticaj s francuskom umjetnošću. Unatoč snaž- 
noj tradiciji njemačkoga umjetničkog miliena 
javlja se. kod njih uljecaj novije rancuske 
umjetnosti.  Manesu pripada zasluga, da je 
češki likovni umjetnički život podigao na ni- 
vcau zapadne umjetnosti. Rodinova izložba u 
Parizu godine 1903. postala je kamen međaš na 
tom putu u razvitku moderne češke umjetno- 
sti. Društvo čeških likovnih umjetnika Manes 
slaveći pedesetu obljetnicu svoga rada prire- 
dilo je retrospektivnu izložbu francuske umjet- 
nosti, koja je u središtu duhovnog interesa 
glavnoga grada. a : : 

U zgradi Myslbeka Na Pfikopje u Pragu iz- 
ložila su četiri priznata slikara starije gene- 
racije svoja najnovija djela. Ta je izložba na- 
dopunjena radovima kipara Tomana, biv- 
šeg asistenta kiparske škole na praškoj teh- 
nici. Izlagači su već stekli priznato ime u kro- 
nici umjetničkog života. Prvi je likovno- 
umjetnički pripovjedač, filozof-pjesnik,  ilu- 
strator Rudolf Adamek, drugi slikar portretist 
i figuralist Bohumir Čila, zatim pejzažist slikar 
Jadrana i Bosne L&d'a Ehrlich i napokon prof. 
Ot. Sedlonj, koji slika prizore iz narodnog ži- 
vota u Čehoslovačkoj i izvan nje. 

Izložba je u svakom pogledu uspjela i daje 
temeljit pogled u umjetničku radionicu slika- 
ra, od kojih svaki ima svoj izražaj i svoju in- 
dividualnu notu. I u Alešovoj dvorani u Brnu 
izložili su neki češki slikari (Klimova, Pode- 
šva i dr.) svoje umjetnine, za koje ih je inspi- 
rirala Dalmacija. L4d'a Ehrlich se rodio 1886. 
godine u Dobrovicama u Češkoj. Poslije svr- 
šenih studija arhitekture posvetio se u tride- 
setoj godini života slikarstvu. Učio je kod prof. 
Engelmiillera (Praha) i Eugena v. Brachte (u 
Miinchenu). Posljednjih godina iz žeđe za zna- 
njem Ehrlich se dao na putovanja, i to gotovo 
po svim zemljama Evrope. Već kroz dvanaest 
godina svake godine dolazi u naše krajeve. 
»Čestita patrijarhalnost, jednostavna _nepokva- 
renost, čuvanje starih običaja i obreda, orijen- 
talni kolorit (Bosne i Hercegovine) privlače me 
uvijek iznova i iznova,« priznaje L. Ehrlich u 
svojoj autobiografiji. 

Ehrlich je dostojan nasljednik slavnih če- 
ških slikara Jaroslava Čermaka,  Zvjeržine, 
Vješina, Mrkvičke, slavnoga muzikologa i sli- 
kara, člana zagrebačke akademije Ludvika 
Kube, koji su na slavenskom Jugu, osobito u 
a oli nalazili obilje znatnih slikarskih 

Svojim umjetničkim radom, koji je i 
ljepote naše Dalmacije i ostalih nENlI krejera 
ja cijeloj Čehoslovačkoj, stekao je L. Ehrlich 

od nas velik broj prijatelja, s kojima je u ne- 

rekidnom kontaktu. Slike s našim motivima 
izlagao je Ehrlich u Engleskoj i Francuskoj 
»Slikam onako kako vidim i osjećam, i to u 
jeni jer bez slikanja ne bih sada mo- 
ao ni živjeti,« veli i ri 

danjima, ] rlich u svojim zapam- 

Ehrlich je član odbora S. V. U. »Myslbek« 
u Pragu, a sada sprema izložbu svih onih sli« 
kara i kipara, koji su u Pragu studirali i retro- 
spektivnu izložbu glavnih predstavnika naše 


umjetnosti. 
Dr. Ivan Esih 


MODERNA DRŽAVA U NOVOJ FRANCU- 
SKOJ ENCIKLOPEDIJI 


Encyclopćdie kkike permanente, Tome 
X:L' Etat moderne 


Zahvaljujući utjecaju enciklopedista iz 
XVIII. vijeka, naziv sentiklopedijag je u Fran- 
cuskoj popularan, Ali osim naslova nova fran- 
cuska enciklopedija ima malo dodirnih točaka 
s idejama enciklopedista. Pa dok su se oni pro- 
tivili dotadanjem sistematskom duhu i svoje 
nazore stavljali u budućnost, dotle nova enci- 
klopedija ne samo da želi pokazati izvjesnu 
sistematičnost, nego i idejno crpe snagu iz sin- 
teze revolucionarnih ideja u prošlom stoljeću 
i konkretnih manifestacija francuskog duhov- 
nog i društvenog života. Zamisao je izdavača, 
da sama enciklopedija bude u prvom redu po- 
kreino ogledalo života i da učini razumljivim 
sve odnose čovjeka kao socijalnog bića i sve 
prilike, u kojima se kreće u suvremenom ži- 
votu. Zbog toga i nisu članci svrstani alfabet- 
skim redom, nego se oko pojedinih područja 
socijalnog života okupljaju i povezuju poje- 
dini problemi, te se tako u svakom svesku po- 
kušava dati izvjesna zaokružena cjelina i si- 
stemaiski grupirana građa. Zamišljeno je iz- 
dati u svemu 21 svezak, od kojih se osam već 
raspačava. Kako danas država dobiva univer- 
zalni značaj i kako se njen pojam sve više 
produbljuje i njeni zadaci proširuju, nije ni 
čudo, da su dva sveska rezervirana problema- 
tici moderne države. Ovaj prvi svezak, u re- 
dakciji poznatih francuskih javnih radnika A. 
de Monzie-a, H. Puget-a i P. Tissier-a, bavi se 
državom kao takovom, pisanom s velikim D, te 
nosi karakteristični podnaslov: uređenje — 
kriza — mijena. Ali prije nego što prijeđem na 

rikaz toga opsežnog kompendiuma od po pri- 
ici 600 stranica velikog leksikonskog forma- 
ta, u kome je dalo svoju suradnju preko 120 
učenjaka (od kojih dobra desetina inostranaca) 
u stopedesetak rasprava, potrebno je da na- 
pomenem, da se ovaj svezak odnosi u biti na 
pravnu formulaciju države, kako je shvaća 
francuska jurisprudencija, te da uzima u obzir 
samo Evropu 1 Sjedinjene Američke Države 
s naročitim osvrtom na Francusku. Nadalje ni- 
je bila namjera istaknuti kakvu posebnu dok- 
trinu, nego je glavna težnja bila sačuvati što 
veću nepristranost. ak X 

Sama se knjiga dijeli u tri dijela. Prvi se 
bavi elementima, koji sačinjavaju, i momen- 
tima, koji karakteriziraju državu. O ovim po- 
sljednjima pod značajnim naslovom >»Država 
je ograničena pravom« piše maj storski uvaženi 
drananski pravni teoretičar A. Hauriou, dok o 
prvima ne manje poznati Le Fure razvija la- 
tinsko shvaćanje, prema kome se država sma- 


tra_pravnom  personifikacijom naroda, i gdje 
se glavna uloga daje teritoriju (odatle još i na- 
ziv teorija stabiliteta). U prvom se dijelu još 
raspravlja o odnosima javnog Života,  pred- 
stavljenog u državi, prema privatnom 1 eko- 
nomskom životu, te vojnoj vlasti, pa o lokal- 
nim i individualnim sloboštinama. U, čiju se 
korist danas pomjera ravnovjesje, najholje će 
nam ilustrirati, postavljene jedna do druge, 
dvije rečenice, i to jedna iz »Deklaracije prava 
čovjeka i građanina«: »Cilj je svakoga politi- 
čkog udruživanja čuvanje prirodnih i nezasta- 
rivih prava čovjeka«, i druga iz fašističke dok- 
trine: »Sve u državi, ništa izvan države, ništa 
proti državic. Nije ni čudo, da L. Blum u svom 
članku o značaju deklaracije za sadašnjicu ka- 
že, da od demokratske konstrukcije ne ostaje 
više ni kamen na kamenu. Spomena su vrijedni 
još interesantni prikazi flamanskog i katalon- 
skog autonomističkog pokreta. Drugi dio ove 
knjige može se staviti pod izreku: država egzi- 
stira, djeluje i — troši! U centru razmatranja 
nalazi se pojam »javne službe«, koji je fran- 
cuska jurisprudencija razvila do suptilnosti 
i na kome je izgradila svu djelatnost države u 
bitne i običajne funkcije državne vlasti. U no- 
vije vrijeme pridružilo im se i suvremeno pro- 
širivanje državnih funkcija: promicanje i za- 
štita privatne privrede, te potpora prosvjetne 
djelatnosti. Među sredstvima, kojima se država 
služi, naročita je pažnja u knjizi obraćena či- 
novnicima. U vezi s time na kraju ovoga dijela 
raspravlja se o Ahilovoj peti svake državne 
uprave, o pribavljanju potrebnih novčanih 
sredstava i o rukovanju i nadzoru nad njima. 

U trećem, najraznovrsnijem dijelu govori se 
o tome, iko upravlja državom i kako. Baš na 
tome se području najjače očitovala kriza dr- 
žave i tu je došlo do najživljih promjena, pa 
stranice, posvećene tim problemima, najdublje 
zalaze u srž suvremenog zbivanja. Nije ni ču- 
do, da je zbog pažnje, koja se ukazivala ovom 
kompleksu problema, sve više kod nekih mo- 
dernih teoretičara počela prodirati misao, da 
je ovo područje bitno za njeno biće i da su 
mu podloženi problemi, koji se javljaju na 
sprijeda spomenutim područjima. Pitanje op- 
stanka i opravdanja države akcentuira se baš 
najviše kod toga ljudskog supstrata države, 
koji upravlja njome. U ovom se dijelu ponaj- 
prije govori o izvoru vlasti, a zatim o njenom 
ograničenju, te se potanje obrađuje zakono- 
davna i izvršna vlast. Iz njihove suradnje na- 
staju različiti sistemi vlada; posebni je odje- 
ar posvećen klasičnim formulama vladavine. 

ajinteresantniji je među ostalim člancima čla- 
nak Mirkine-Guetzevitscha O poratnim ustavi- 
ma; po njemu je njihova najvažnija crta ra- 
cionalizacija vlasti, koja se ogleda u politič 
kom, primatu egzekutive. Ali dosljedno taj 
zahtjev nije nigdje proveden, te se Javlja eo- 
tovo svagdje kriza i slabost državne vlasti: u 
naročitom odjeljku govori se o aspektima kri. 
ze vlasti u Francuskoj i o pokretima, koje je 
neposredno ugrožavaju: s jedne strane se to 
ogleda u istrošenosti i pohabanosti sredstava 


za djelatnost države, a s druge u nemoći onih, 
koji vladaju. 

Zadnji odsjek trećega dijela bavi se »novim 
formulama«. Najkonciznije je obrađen nacio- 
nalsocijalizam (što — radi naročitog interesa 
Francuza za Njemačku — nije ni čudo), kod 
kojega H. Jourdan ističe mit evropske misije, i 
značaj rase, narodne zajednice i vođe za dok- 
trinu, a H. Brunschwig prikazuje ekonomske i 
socijalne peripetije režima. Među ostalim au- 
toritativnim režimima nalazi se i oveći čla- 
nak o Jugoslaviji iz pera M. Pernot-a, koji ne 
prelazi prosječno francusko mišljenje. Sve po- 
ratne političke promjene ilustrirane su još na- 
pose s desetak vrlo instruktivnih karata. Kao 
uvod tim poremećenjima i preobražajima na- 
lazi se vrlo interesantan članak W. d'Ormesso- 
na, koji ističe važnost principa »prava mase« u 
današnjem životu. Suvremena se tragedija sa- 
stoji u sukobu dviju suprotnih fenomena: so- 
cijalne i nacionalne ideje. Uspjeh modernih 
diktatura leži u adaptiranju tih fenomena ma- 
kar i silom. Čini se, kaže pisac, da bi bez na- 
cionalizma socijalizam bio tek kolektivno sa- 
moubistvo, a da bi nacionalizam bez socijaliz- 
ma bio izazov cijelom svijetu. Na kraju toga 
dijela H. Fevre rezimira poratnu psihozu u 
Evropi i stanje nastalo oživotvorivanjem novih 
formula, te na pitanja, kakav je odnos između 
principijelnih deklaracija i potreba realnog 
Života, da li je državni politički život autono- 
man, t. j. kako utječu ekonomske i socijalne sile 
na političke odluke, da li nove formule važe za 
sve države ili su samo izraz naročito neuravno- 
težene situacije pojedinih država, zaključuje, 
da se sile faktičkoga života, oličene u eko- 
nomskim zahtjevima i socijalnim potrebama, 
uvijek uzdižu nad ideološke političke koncep- 
cije i reguliraju ih. Stoga je uvijek konačno 
bolja samostalna borba u slobodi s teškoćama, 
nego predavanje svoje sudbine u ruke jedno- 
ga čovjeka, diktatora. Završni članak ovoga 
sveska pod naslovom »Sudbina države« daje 
A. de Monzie: ideja države se uzdigla čak do 
mistike i kulta države; ona se smatra jedinom 
sigurnosti u carstvu prolaznosti, na svim po- 
dručjima samovoljna odluka , državne vlasti 
zamjenjuje nadlični sud (Varbitraire remplace 
Varbitrage). Intelekt je uvidio tu mnogostru- 
kost i autarhičnost u svijetu: možda će sen- 
timent pokušati i uspjeti da je svlada. 

Redaktori »Moderne države« išli su za tim, 
da se istakne sve, što je najkarakterističnije 
za razumijevanje našeg doba; ništa se nije 
smjelo prikriti, što bi bilo bitno za stvaranje 
individualnog suda. Ipak duh francuskog tra- 
dicionalnog mišljenja o osnovnim pravima 1 
dužnostima pojedinaca prožima sve autore, te 
nema u osnovi fundamentalne razlike među 
izlaganjima recimo Bluma i Crouzila; osnovno 
jedinstvo knjige je lako sačuvano. No to je 
dovelo do odviše velike opreznosti u zaključi- 
vanju i do slabijeg uvažavanja tendencija su- 
vremenoga francuskog društvenog života. Pro- 
mjene, nastale pojavom »pučke fronte«, jedva 
da bi se mogle iz ove knjige nazreti. Ali uspr- 

kos svemu tome ovaj svezak, po sakupljenoj 
građi, razvrstanom meni i slobodom izra- 
žavanja čini čast francuskom duhu, a svojom 
opremom i tehničkom izradbom može da služi 
svakom. sličnom pothvatu za uzor. s 

Z, g—ić 


KONCERTI 


Početkom travnja bili su kroz deset dana, 
izuzevši nedjelju, svaki dan koncerti. Naravno 
da su se posljedice toga opažale i kod posjeta 
tih koncerata. Pošto su — osim. Cortota — kon- 
certirali domaći umjetnici i društva, to se je 
dogovorom među njima pitanje dana održava- 
nja koncerta moglo riješiti uspjelije i povolj- 
nije po njih same. 

Prvi je koncertirao francuski glasovirač Al- 
fred Cortot, poznati Chopinist i uz guslača 
Thibauda danas najpoznatiji predstavnik fran- 
cuskih reproduktivnih umjetnika.  Karakteri- 
stike Cortotova sviranja jesu majstorske gra- 
dacije i slobode u interpretaciji, koje u njego- 
voj izvedbi djeluju uvjerljivo. Chopin se da- 
nas vrlo mnogo izvodi i rado sluša. Tokom ove 
sezone izveli su već gg. Dumičić, Uninsky i 
Koczalski koncerte = isključivo — Chopinovih 
skladba, a i Cortot je veći dio svog koncerta 
posvetio Chopinovim djelima. Dok je muževno 
izveo naročito I. stavak, prikazavši svu borbu 
Chopinovu znamenitu B-mol Sonatu (s pozna- 
tom posmrinom koračnicom, u velebnoj grada- 
ciji), šest valcera bili su puni poezije, suzdrž- 
ljivo u pogledu jakosti izvedeni. Osim toga 
bile šu na rasporedu još Schumannove Simfo- 
nijske  etude. Debussyjev Children's Corner, 
šest nježnih malih priča posvećenih kćeri i 
poznata Chopinova A-mol Poloneza. 

Prof. Matz, koji je već u više navrata po- 
kazao svoje organizatorske sposobnosti, osno- 
vao je »Zagrebački komorni orkestar«, i time 
dao našoj sredini komorno glazbeno tijelo, 
koje će ispuniti prazninu što se osjećala i koje 
će blagotvorno djelovati kako u produktivnom 
tako i u reproduktivnom djelovanju. Orkestar 
je sastavljen od 6 prvih violina (sve đaci prof. 
Humla), 4 druge, 5 viole, 5 violoncella i 4 kon- 
trabasa. Vrlo je sretno bilo glazbeno vodstvo 
povjeriti g. Matačiću — to je jamstvo za us- 
pjeh. I zaista, orkestar već prigodom svog pr- 
vog nastupa — nekoliko mjeseci nakon svog 
osnutka — nije davao utisak, da je tek osno- 
van. Lijepim tonom, smislom za komorno mu- 
ziciranje i stil izvedena su djela Purcella, 
Boccherinija, Corellija, Hindela i Dvošaka. A 
g. Matačić, koji je istina mnogo zaokupljen, 
našao je jedno kod nas još neobrađeno polje 
aba kojemu će. pogo moći učiniti i čija 
je zadaća veća i dalekosežnija od je R 
Paloma koncerta. : VAĐJPIA po 

Na sedmom društvenom koncertu Hrvat- 
skoga Glazbenog Zavoda _ izvedena su djela (kla- 
sične PI članova »Kluba hrvatskih kompo- 
zitora«. Bili su zastupani skladatelji Franjo 
Dugan st., čija se dotjerana i znalačka djela 
rijetko čuju, svojom Sonatom op. 38 za violinu 

i glasovir (izveli gg. J. Kiirschner i Č. Dugan), 
koja se uz spomenute prednosti odlikuje in- 
vencijom i ravnopravno  violinskoj dlonioj 
obrađenom glasovirskom pratnjom; dr. Boži- 
dar Širola s dvije poj kratke, pregledne 
Sonatine (izveo g. M. Feller), od kojih će na- 
ročito prva, puna Domjanićevskog ugođaja, a 
tehnički lakša, dobro moći poslužiti i u nastav- 
ne svrhe; Krsto Odak sa svojom  violinskom 
sonatom op. 1 (izveli gg. Kiirschner i Feller), 
djelo još iz školskih dana, koje je tada svojim 
suvremenim nastojanjima imalo velik uspjeh, 
a odlikuje se poznatom Odakovom kompakt- 
nošću. Sonatina O. Jozefovića (izveo g. Dumi- 
čić) rutinirano je pisana s uspjelim malim 
imitacijama u prvom, a puna živog kretanja u 
trećem stavku. Koncerat je završen triom Mila 
Cipre, jednog od najtalentiranijih mladih skla- 
datelja, koji je proniknuo u duh narodne glaz- 
be i daje vrijedna djela. Đak pok. Berse, vje- 
što vlada instrumentalnom tehnikom, tek je 
ovaj trio nešto prerazvučen. 


. Gđa Božica Mužević-Sitarić (sopran) nastu- 
pila je u istom tjednu u kazalištu i na kon- 
certu. Pružiti štimung koje male, po opsegu 
nepretenciozne pjesme odgovara njenom gla- 
su, pa je na koncertu postigla veći uspjeh. Uz 
pratnju dra. V. Šafraneka izvela je pjesme do- 


maćih skladatelja, što je svakako pohvalno, 
iako je izbor po vrijednosti bio dosta ne- 
jednak. 


Dora Gussich-Feller imala je u kratkom 
razdoblju drugi svoj koncerat. Na ovom je 
koncertu dotjerano izvela, osim Sukova op. 28 
>O majčici«, inače konvencionalan  glasovir- 
ski raspored: Bach, Beethoven, Liszt i Chopin. 
Za razumijevanje izvedene Beethovenove So- 
nate op. 31 br. 2 navodno je Beethoven uputio 
Schindlera da čita Shakespeareovu »Oluju«, a 
o konstrukciji forme, naročito početka prvog 
stavka mnogo se pisalo (Marx, Riemann, Na- 
gel, Reinecke). 

Nada Tončić, priznata operna pjevačica, 
prvi_put je nastupila na samostalnom koncer- 
tu. Glasovno s mnogo svježine, te njoj svoj- 
stvenom srdačnošću u predavanju izvela je — 
uz pratnju Stanke Vrinjanin — pjesme Lisin- 
skoga, koje se već vrlo rijetko čuju na koncer- 
tima, pa dotjerane Musergs koba 1 osebujne — 
naročito ritmički — de Falle. : 

Katedralni zbor Ćirilo-Metodova kora izveo 
je pod ravnanjem svog dirigenta prof. B. Ko- 
imarevskog na Veliku srijedu oratorij S. Rah- 
maninova »Svenoćno bdenje«. To opsežno dje- 
lo u 15 pjesama ispunjuje čitavo veče, a obra- 
đuje Večernju (pjesme 1—6; o stvorenju svi- 
jeta do dolaska Spasitelja) i Jutrenju (pjesme 
7—15; Život Kristov do osnivanja njogovu kra- 
ljestva na zemlji). Rahmanjinov, rođen 1875., 
istaknut skladatelj, glasovirač i dirigent, raz- 
vio je veliku djelatnost i na polju crkvene 
Složbe, a izvedeni oratorij — u kojemu je upo- 
trijebio stare crkvene motive — pruža dokaz 
o njegovom tehničkom znanju, 

izvedba djela zaslužuje pohvalu. U raz- 
mjerno kratko vrijeme svog opstanka (od 1951.) 


Ćirilo-Metodov zbor uspio je temeljitim 1 sa- 
vjesnim radom da se podigne među naše re- 
prezentativne zborove, te je i u inozemstvu 
postigao zaslužena priznanja. Prof. Komarev- 
ski dotjerano je izveo to djelo, koje je do kra- 
ja podržavalo interes. U petoj pjesmi istaknuo 
se ke poe predavanja g. Marion Vlaho- 


vić, a u drugoj tamno gbojšnim glasovnim ma- 
terijalom altistica. Tek pljesak iza pojedinih 
pjesama — iako zaslužen — kvari utisak. 


Među odličnim stalnim koncertnim gostima 
spada među prve svakako Nikolaj Orlov. Nje- 
gova interpretacija, plastična izrađenost svake 
izvedene skladbe, tehnička dotjeranost i sla- 
venska mekoća čini njegove koncerte jakim 
umjetničkim doživljajem. Na prvom koncertu 
izveo je  Hindel-Halvorsenovu  Passacagliu, 
Beethovenovu Sonatu op. 351 br. 2, te Chopina, 
dvije skladbe Medinera (prva, »Priča«, pod 
utjecajem  Chopina),  Glazunovljevu  etudu 
Noć, te Lesginku Ljapunova, efektno obrađen 
orijentalni ples. Na drugom koncertu izveo je 
uz pratnju filharmonije Chopinov F-mol kon- 
cerat (naročito lijepo izveden drugi stavak) i 
koncerat C-mol op. 18 Rahmanjinova. Chopin 
je napisao dva koncerta za glasovir i orkestar, 
no oba — prvi u E-molu, a ovaj u F-molu — 
mladenačka su djela. Koncerat Rahmanjinova 
— Orlov ga je kod nas već pred par godina 
izveo — ima sve preduvjete, da i kod općinstva 
postigne popularnost Čajkovskoga. Pun, sočan 
zvuk, pjevan II. stavak, zanimljiv treći, a orke- 
star je tretiran ravnopravno glasoviru. — Or- 
kestar pak filharmonije izveo je pod ravna- 
njem g. Malačića ouverturu-faniaziju Romeo 
i Julija od Čajkovskoga. To djelo napisao je 
Čajkovski 1870., četiri godine prije svoga zna- 
menitog 1. glasovirskog koncerta, u vrijeme dok 
je boravio kao profesor konservatorija u Mo- 
skvi. Sam početak i jedna kasnija pjevna tema 
nose obilježja kasnijih djela Čajkovskoga, 

remda tu još nema onog za Čajkovskoga io- 
iko tipičnog razrađivanja. Uzrok je tome i 
sam sadržaj, koji crta više različnih štimunga 
(stoga i oznaka »ouvertura-fantazija«). Kao to- 
likim drugim skladateljima, Shakespeare je i 
Čajkovskome dao pobude: osim spomenutog 
djela izradio je 1874. fantaziju »Oluja«, a 18SS. 
scensku glazbu za Hamleta. 

Prigodom 60-godišnjice života Antuna Do- 
bronića izveo je Hrvatski glazbeni zavod na 
svom VIII. društvenom koncertu njegova djela 
većinom praizvedbe. Najuspjelija su mu od 
izvedenih djela svakako ona sa zborom. Izve- 
dena je Suita pastorale za ženski zbor i orke- 
star (ističe se osobito poletni treći dio >Na li- 
vadi«) i Dubravka za mješoviti zbor i orkestar 
sastoji Ja četiri pjevanja, orkestar počinje pa- 
storalnim štimungom, a tek tada zbor. Dok je 
Concertino na nacionalnu temu (za violinu i 
orkestar) dosta fragmentaran — s tipično naglim 
svršetkom 1. i 1Il. stavka, a u II. dreglad sea 
elegični ugođaj — u Dubravki prevladava u 
glavnom jedno temeljno raspoloženje i unu- 
tarnja povezanost. Orkestar je izveo »Svatove«, 
tri kraća stavka, drugi staložen, a treći ele. 


mentaran i buran. Zatim su na rasporedu bile 
»impresije« za violoncello i glasovir »Iz pučke 
melodike« te »Skice iz našeg Primorja« za vio- 
linu i glasovir; obje stvari na poznat Dobro- 
nićev način obrađuju pučke melodije iz Koru- 
ške, Međimurja, Hrvatske, Bosne i Slavonije 
odnosno Primorja. Uz koncerat održani su i 
govori i predani darovi i vijenci, pa je Dobro- 
nić tako prigodom svoje 60-godišnjice dobio 
priznanje za svoj obilan skladateljski i idejni 
rad, kojim je dao poticaje i sugestije mnogim 
mlađim i kasnijim skladateljima. Obilan i ne 
lagan raspored izveli su Lj. Dobronji, F. Ma- 
theis (violine), Z. Vukelić (violoncello), R. 
Herzl (glasovirska pratnja), te zbor i orkestar 
Drž. muzičke akademije pod ravnanjem rek- 
tora F. Lhoike. Pohvalno je, da orkestar aka- 
demije svake godine izvodi djela svojih pro- 
fesora. 

Mala Nada Branković (glasovir) izvela je 
na svom ovogodišnjem koncertu pretenciozan 
raspored, dostojan i velikih glasovirača (Bach- 
Tausig, Gluck-Brahms,  Scarlatti, Beethoven, 
Schumann, Chopin, Debussy, Tajčević i Toch). 
S obzirom na mladost ima vrlo energičan udar, 
a težak je raspored napamet i tehnički svlada. 
la, tek je njena interpretacija odveć slobodna. 

Dr. Hubert Pettan 


KULTURNA KRONIKA 


HRVATSKI KNJIŽEVNICI NA  SLOVAČ. 
KOM. U 17. broju nitranske »Nezšvislosti« od 
28. travnja 0. g. preveo je vm (Vojtjeh Mčrka) 
jednu novelu Alije Nametka. Novela je štam- 
pana pod natpisom >»Matkino srdce« (K Sviat- 
ku matiek). 

Isti je prevodilac publicirao u istom broju 
i dvije pjesme Ante Cettinea pod natpisom 
»Ked sa ukl'udnim...« i »Od dreška«, te jednu 
pjesmu Bože Lovrića pod natpisom »Pred od- 
počinkom«. 

NOVO DJELO IZ PODRUČJA SLAVISTI- 
KE. Nedavno je izašla iz štampe nova radnja 
na ukrajinskom jeziku iz područja slavistike: 
»Postanak abecede i književnog jezika kod 
Slavena« od poznatoga ukrajinskog filologa 
prof. dra. Ivana Ohijenka. (Prof. dr. Ivan Ohi- 
Jenko: Povstanja azbuky j literaturnoji movy 
v slovjan 1958, str. 300 sa 75 snimaka u tekstu 
iz drevnih uspomena, format 22,5 x 15,2 em.) 
Ovo djelo je kao IV. svezak između 12 svezaka 
njegove velike radnje »Povijest crkveno-sla- 
venskog jezika« (> storija  cerkovnoslovjan- 
skoji movy«<). Spomenuto djelo je prvi siste- 
matski pokušaj prikazati i reasumirati sve- 
strano dosadanji rad u podiju slavistike. 
Djelo obuhvata jedanaest razdjela, kojima je 
Priopćena velika ag a je pisti 
na veoma pristupačno 1 zanimljivo. i 

KULTURNI ZAHTJEVI URRA INACA U 
ZAKARPATSKOJ UKRAJINI. Ukrajinci u 
Zakarp. Ukrajini (»Podkarpatskoj Rusiji) za- 
tražili su od 'Čehoslovačke, da se odmah ukine 
odsjek ministarstva školstva za Zakarp. Ukra- 
jinu i da se dodijeli guvernerskom uredu, Do- 
sada je sva vlast u školskom pitanju u Zakarp. 

Ukrajini bila podređena češkom ministarstvu, 
a zakonski bi trebala biti u rukama guberna- 
tora tog dijela zemlje. Dalje se traži osnutak 
sveučilišta u Užhorodu s pravničkim, filosof- 
skim i bogoslovskim fakultetom. Osim toga 
zahtijevaju Ukrajinci, da se provede revizija 
češkog školstva u Zakarp. Ukrajini, te da se 
na osnovu toga ostave češke škole samo on- 
dje, gdje to zahtijeva potreba. Isto, tako se za- 
htijeva uspostavljanje koleog vijeća (»Škilj- 
na Rada<), te anuliranje školskog plebiscita, 
koji je bio tamo nezakonski proveden. Osim 
tih zahtjeva traži se saziv sabora Zakarpatske 


Ukrajine. ' 1 

UKRAJINCI I SVJETSKA IZLOŽBA U 
NEW-YORKU U 1959. G. lea emigra- 
cija u Americi odlučila je, da Ukrajinci sudje- 
luju u svjetskoj izložbi, koja će se održati 
1959. g. u New-Yorku. Ukrajinski paviljon i 
njegovo uređenje stajat će oko 125 tisuća do- 
lara. Novac sabira među sobom ukrajinska 
emigracija. Već se je osnovao odbor za tu 
svrhu s predsjednikom D. Halyčynom. (i) 

OPERA >NIKOLA ŠUBIĆ ŽRINSKk_ U 
AMERICI. Hrvatski iseljenici u američkom in- 
dustrijskom centru Detroitu izveli su na Uskrs 
17. travnja 0. g. veliku operu Ivana pl. Zajca 
»Nikola Šubić Zrinski«. Prema podacima i iz- 
vještajima muzičkih kritičara prvih američkih 
novina izvedba je doživjela potpun uspjeh. 
Operu »Nikola Šubić Zrinski« organiziralo je 
i priredilo hrvatsko pjevačko društvo »Slavulj« 
uz suradnju centralnog odbora hrvatskih orga- 
nizacija. Opera je izvedena u reprezentativnom 
Orchestra Hall u Woodward Ave, a prema sti- 
glim pata bili su hrvatski iseljenici tom 
priredbom neopisivo oduševljeni. 


JULES ROMAINS U ZAGREBU. Dne 18. 
19. i 20. travnja boravio je u Zagrebu poznati 
francuski književnik i predsjednik francuskog 
PEN-kluba Jules Romains, koji je ujedno i 
predajni. svjetske konfederacije PEN-klu- 
ova. Romains je .u Pučkom sveučilištu održao 
predavanje o temi »Autor i njegove osobe«. U 
Zagrebu mu je bio priređen vrlo lijep doček, 
a održana je i večera u PEN-klubu, na kojoj 
je Jules Romains govorio o slobodi govora 1 
stvaranja. Jules Romains je vrlo poznat u svjet- 
skoj literaturi. Napisao je oko pedeset sveza- 
ka, od kojih mu je najznačajnije golemo djelo 
u 14 svezaka pod naslovom >Ljudi dobre vo- 
lje«. To se djelo sada prevodi na češki, pa je 
već PE Eo šest knjiga. 
..CHARLIE CHAPLIN PIŠE PRIČU. Prema 
vijestima američkih novina glasoviti filmski 
glumac i režiser Charlie Chaplin — o kome je 
zanimljivo pisao Egon Ervin Kisch u svojoj 
reportaži »Raj Amerika« — dovršio je priču 
pod naslovom »Ritam«. Priča obrađuje neki 
tragični sujet iz građanskog rata u panjol- 
E Kažu, da je Chaplin isjavio, da je ova 
priča njegovo prvo i posljednje literarno djelo. 

ZABRANJENI LISTOVI. Odlukom no djelo. 
stva zabranjen je listovima >Fraternitć« (Pa. 
riz) i >»La Giovane Italia« (Pariz) ulaz u Ju- 
goslaviju. 

THOMAS _MANN_ ZATRAŽIO ENGLESKO 
DRŽAVLJANSTVO. Poznato je, da. je Thomas 
Mann svojedobno — kad je emigrirao iz Nje- 
mačke — došao u Čehoslovačku 1 zatražio če- 
hoslovačko državljanstvo. Nedavno je otputo- 
yao u Englesku i zatražio englesko državljan- 
stvo. Ovaj se čin velikog pisca, i velikog po- 
bornika demokracije, komentira na različne 
načine. Neobično svijetlo na tu činjenicu baca 
suvremeni politički položaj Čehoslovačke. 

NORVEŠKA DAJE MIROVINE SVOJIM 
PJESNICIMA. Norveški parlament donio je 
odluku, da se velikom norveškom  liričaru 
Areulfu Querlandu daje godišnja mirovina od 
2.000 norveških kruna. Odluka je primljena sa 
77: vi glas. 

STJEPKO TRONTL U INOZEMNOJ ŠTAM- 
PI. U posljednjem broju rimskog časopisa 
>L'Europa Orientale« (god. XVIII. sv. 5—4. za 
ožujak-iravanj 1938.) napisao -je ugledni tali- 
anski slavist prof. Enrico Damiani prikaz 

rontlove zbirke novela >Pet cigareta«, u ko- 
jemu ističe, da Slijepo Trontl ima osobine do- 
rog pisca kako s obzirom na ugodnu i jedno- 
stavnu formu, tako i s obzirom na sadržaj, iz 
kojega prosijava jedna osnovna misao, određen 
pogled na svijet i ljudsku savjest, ličan stav 
prema životu. Ispod vela fantastičnih pričanja 
Trontlovih nazire se nešto realno i nešto su- 
bjektivno, susrećemo se s kontrastima između 
apsolutnog i relativnog, pa tako u nekim mo-+ 
mentima tih Trontlovih novela ima i nešto pi- 
randellovskoga. Sviđa se i sam način Trontlova 
prikazivanja, koji nam čini njegove novele pri- 
jatnim štivom. 

Trontlovu novelu »Dvije proslave« u prije. 
vodu dra. B. Vybirala donose »Moravskoslezsky 
denik« (Mor. Ostrava, 24. travnja 1958., god. 


časno 


istog da- 


XLV. br. 112.) i »Pozor« (Olomouc, 2 
ovela je 


tuma), pod natpisom »Dvč oslavy«. 


ilustrirana i popratnim crtežem. |, : 
TALIJANSKA NAGRADA PROF. M. DFA- 
NOVIĆU. Među dobitnicima talijanske nagrade 
San Remo za 1938. nalazi se i dr. Mirko Dea- 
nović, profesor talijanskoga na sveučilištu u 
Zagrebu. Tim povodom priopćio. je prof. En- 
rico Damjani u rimskom časopisu >»L' Europa 
Orientale« za ožujak-travanj 1938. (god. XVIII. 
sv. 5—4) vrlo prijateljskim tonom pisani članak 
od natpisom »Mirko Deanović, premio di San 
Lee 1958.<, u kojemu iznosi zasluge prof. M. 
Deanovića za razvoj talijanistike. po 
UMRO ETTORE ROMAGNOLI. 1. svibnja 
umro je u Rimu u 67. godini života talijanski 
akademik Ettore Romagnoli, pisac čuvenih 


djela o grčkoj literaturi. . X 
PREDSJEDNIK POLJSKE REPUBLIKE DO- 
PISNI AKADEMIK. Predsjednik . republike 


Poljske Moscicki izabran je dopisnim članom 
madžarske akademije znanosti. 

HERRIOT DR. HONORIS_CAUSA. Pred- 
sjednik francuske komore Edouard _Herriot 
promoviran je početkom svibnja na čast po- - 
x doktora egipatskoga sveučilišta. 

IZLOŽBA LEONARDA DA VINCIJA. U 
mjesecu lipnju otvorit će se u Milanu kolek- 
tivna izložba slika velikog majstora Leonarda 
da Vincija. Posebni odbor je poveo pregovore 
s francuskim mjerodavnim vlastima, da se ne- 
ka da Vincijeva umjetnička djela iz francus- 
kih muzeja pozajme za tu izložbu. 

UMRO RUDOLF STAMMLER. Dne 25. tra- 
vnja umro je u Berlinu u 85. godini života 
sveučilišni profesor dr. Rudolf Siammler, po- 
znati njemački pravni pisac, osnivač njemačke 
idealističke pravne filozofije. 

»Hrvatska Revija« izlazi pomoću Matice Hrvatske. — Vlasnik izdavač i odgovorni urednik: Dr, Mile Starčević, Zagreb, Đordićeva Sa. — 
Umjetnički uređuje: Vladimir Kirin. — Tisak Zaklade tiskare »Narodnih novina«, Zagreb, Frankopanska ul. 26, Za tiskaru odgovara 
Vladimir Kirin, Deželićeva ul 2. — Cijene za pretplatu; na godinu 200 d za članove Matice Hrvatske i đake 180 d. — Uprava: Zagreb 


Matičina ul. 2., telet gg82. — Uredništvo ne vraća rukopise 


ne odgovara na pisma 


ČASOPISI KOJI DOLAZE UREDNIŠTVU.: 


Beograd: Ruski arhiv. — Sokolska prosveta — Srpski književni glasnik. — Studentske novine. 
Umetnički pregled. 


Borovo: Izbor najboljih savremenih članaka. 

Cekinje: Zapisi. 

Chicago: Jugoslavenski glasnik, 

Dubrovnik: Hrvatska Dubrava, | 

Fiume: Termini. 

Lwćw: Kwartalnik Historyczny. — Ruch stowiafiski. Žla 

Ljubljana: Dom in svet. — Ljubljanski zvon. — Radio Ljubljana — Sodobnost. 
. Nitra: Nezavislost. — Slovenska brazda. =. ž 

Olomouc : Čerarhe vlasteneckćho spolku igejniko < Filosoticka Revue. pk 
Praha: Československo-jihoslovansk4 revue — Prager Presse — Slavia — Slovansky pfehled. 


Sarajevo: Glasnik društva Prosvete. — Muslimanska svijest. — Napredak. — Novi Behar. — 
Pregled. — Prosveta. i 3 


Sofija: Italo -Blgarsko spisanije. — Izkustvo i kritika. — Obzor. — Otec Pajsij. — Slavjanski 
vesti. — Stožer. — Straž. — Zlatorog. : 


Split: Jadranska straža. — Jadranski dnevnik. — Podmladak Jadranske straže, 


Sušak: Mornar. 
Vilna: Kalosbse. 
Visoko: Franjevački vijesnik. 


Zagreb: Alma Mater Croatica. — Arhiv Jugoslovenske Narodne obrane iz Južne Amerike. — 
Bogoslovska smotra. — Ekonomist, — Glasnik heraldike. — Grafička revija. — Hrvatska 
danica. — Hrvatska prosvjeta. — Hrvatska smotra. — Hrvatska tamburica. — Hrvatski 
akademičar. — Hrvatski jezik. — Hrvatski planinar, — Hrvatski radiša. — Internacional- 
ne književne novosti. — Književni horizonti. — Luč. — Mlada hrvatska. — Napredak. — 
Narodna starina, — Obitelj. — Obrtnički vjesnik, — Priroda. — Savremeni hrvatski me- 
dicinar. — Savremenik. — 7 dana. — Sklad. — Zlatno klasje. — Teozofija. — Vegetari- 
zam. — Život. 


GENERALNO ZASTUPSTVO ZA CIJELU DRŽAVU 


J. GCAD — MERCEDES 


ZAGREB. NI.KO CIĆEVDA 14, TECE Fr On 22.»4614 


STRUČNA I SPECIJALNA TRGOVINA MODERNIH UREDSKIH STROJEVA 


a MERCEDES EXPRESS normalni 
n) uredski strojevi, najnovije tehničko izdanje. 
F9 MERCEDES PRIMA 

MERCEDES SUPERBA 
MERCEDES SECE CTA 


portable prenosivi pisaći strojevi. 


MERCEDES ELCEKTRA električni br- 
zopisaći strojevi. 
MERCEDES EUKCID ručni električni 
računski strojevi. 


(Ornoma:(oHNER 
roon h. —— 


strojevi za sve računske radove. 
Niske cijene za gotovo i na otplatu. 


Specijalna mehanička radionica za obnovu svih vrsta uredskih strojeva. 


TVORNICA PAPIRA 


BRATJE PIATNIK 


U RADEČAMA KRAJ ZIDANOGMOSTA 


# 


IZRAĐUJE: 


pet 


FINI LISTOVNI | BEZDRVNI 
= PISAĆI PAPIR BIJELI DOKUMENTNI, I 
DOKUMENTNI KONCEPT, RISAĆI PAPIR PAPIR 
ZA TRGOVAČKE KNJIGE, PISAĆI PAPIR 
FINI OVOJNI PAPIRI KARTON 


